ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 ประวัติความเป็นมาของบริษัท

บริษัท บัตรกรุงไทย จำกัด (มหาชน) จดทะเบียนเป็นนิติบุคคล เมื่อวันที่ 4 ธันวาคม 2539
และบริษัทได้จดทะเบียนแปรสภาพเป็นบริษัทมหาชนจำกัด ภายใต้ชื่อ บริษัท บัตรกรุงไทย จำกัด
(มหาชน) ในวันที่ 2 กรกฎาคม 2545 ต่อมาในวันที่ 9 กันยายน 2545
ที่ประชุมวิสามัญผู้ถือหุ้นบริษัทได้มีมติให้เพิ่มทุนจดทะเบียนอีก 950 ล้านบาท
ทำให้บริษัทมีทุนจดทะเบียนรวม 1,000 ล้านบาท แบ่งออกเป็น 100 ล้านหุ้น
โดยให้บริษัทเสนอขายหุ้นเพิ่มทุนให้กับธนาคารกรุงไทย ซึ่งเป็นผู้ถือหุ้นเดิมจำนวน 44 ล้านหุ้น
เสนอขายหุ้นเพิ่มทุนให้กับประชาชนทั่วไปจำนวน 51 ล้านหุ้น และในวันที่ 28 ตุลาคม 2545
บริษัทได้เข้าจดทะเบียนในตลาดหลักทรัพย์แห่งประเทศไทย

วันที่ 12 ธันวาคม 2545 ที่ประชุมวิสามัญผู้ถือหุ้นของบริษัทได้มีมติให้เพิ่มทุนจดทะเบียนอีก 50
ล้านบาท แบ่งออกเป็น 5 ล้านหุ้น มูลค่าหุ้นละ 10 บาท
เพื่อสำรองไว้สำหรับการใช้สิทธิของใบสำคัญแสดงสิทธิที่จะออกและเสนอขายให้แก่พนักงานตามโครงการ
ESOP ต่อมาในวันที่ 3 พฤศจิกายน 2546 ที่ประชุมวิสามัญผู้ถือหุ้นได้มีมติให้เพิ่มทุนจดทะเบียนอีก
1,530,162,000 บาท โดยมีมติให้จัดสรรหุ้นจำนวน 150 ล้านหุ้นให้แก่ผู้ถือหุ้นเดิมในอัตราส่วน 1
หุ้นเดิม ต่อ 1.5 หุ้นใหม่ และจัดสรรหุ้นจำนวน 3,016,200 หุ้น
ไว้เพื่อรองรับการใช้สิทธิของผู้ถือใบสำคัญแสดงสิทธิภายใต้โครงการ ESOP
เพิ่มเติมจากการปรับอัตราการใช้สิทธิ จึงทำให้ ณ เดือนธันวาคม 2546 บริษัทมีทุนจดทะเบียนทั้งสิ้น
2,580,162,000 บาท และมีทุนชำระแล้วทั้งสิ้น 2,500,000,000 บาท

ทั้งนี้วันที่ 17 มีนาคม 2551 ใบสำคัญแสดงสิทธิถึงกำหนดอายุครบ 5 ปี
และเป็นวันครบกำหนดการใช้สิทธิครั้งสุดท้าย โดยสำหรับปีสิ้นสุดวันที่ 31 ธันวาคม 2551
ผู้ใช้สิทธิทั้งสิ้น 4,885,950 หน่วย และใบสำคัญแสดงสิทธิที่ยังไม่ได้ใช้สิทธิมีจำนวน 114,050
หน่วย จึงทำให้มีจำนวนหุ้นสามัญคงเหลือจากการใช้สิทธิทั้งสิ้น จำนวน 182,793 หุ้น

วันที่ 30 เมษายน 2552 ที่ประชุมสามัญผู้ถือหุ้นของบริษัทได้มีมติให้ลดทุนจดทะเบียน จากจำนวน
2,580,162,000 บาท เป็น 2,578,334,070 บาท
โดยการยกเลิกหุ้นสามัญที่ได้จดทะเบียนไว้แล้วแต่ยังไม่ได้ออกจำหน่ายจำนวน 182,793 หุ้น
มูลค่าหุ้นละ 10 บาท
ซึ่งเป็นหุ้นที่เหลือจากการใช้สิทธิของใบสำคัญแสดงสิทธิที่ออกให้แก่กรรมการและพนักงานของบริษัท
โดยใบสำคัญแสดงสิทธิดังกล่าวได้หมดอายุลงแล้ว
และบริษัทได้ดำเนินการจดทะเบียนการลดทุนต่อกระทรวงพาณิชย์เรียบร้อยแล้วในวันที่ 12 พฤษภาคม
2552

ณ วันที่ 31 ธันวาคม 2556 บริษัทมีทุนจดทะเบียนและทุนชำระแล้วทั้งสิ้น 2,578,334,070
บาทและมีจำนวนบัญชีรวมประมาณ 2.21 ล้านบัญชี แบ่งเป็น บัตรเครดิต 1,567,283 บัตร และ
KTC CASH 638,959 บัญชี
บริษัทได้รับรางวัลยอดเยี่ยมในเชิงธุรกิจสำหรับการให้บริการบัตรเครดิตในหลายปีที่ผ่านมาดังนี้

-   ปี 2549 ได้รับรางวัล Outstanding Performer and Marketing Excellence
    ประจำปี 2006 จากบริษัทวีซ่า อินเตอร์เนชั่นแนล และ บริษัทวีซ่า อินเตอร์เนชั่นแนล
    เอเชีย-แปซิฟิก

-   ปี 2551 ได้รับรางวัลชนะเลิศ “MasterCard Asia/Pacific Middle East and
    Africa Product Award 2008” สาขาโปรแกรมบัตรเครดิตยอดเยี่ยม จากบัตรเครดิต
    KTC ไทเทเนียม มาสเตอร์การ์ด

-   ปี 2552 ได้รับรางวัลเกียรติคุณด้านการตลาดระดับเอเชียตะวันออกเฉียงใต้และเอเชียใต้
    “The 2009 MasterCard Hall of Fame Awards”
    สาขาเปิดตัวบัตรเครดิตใหม่ยอดเยี่ยม (Best New Card Launch)
    สำหรับบัตรเครดิตระดับสูงสุด “เคทีซี รอยัล ออร์คิด พลัส เวิลด์ มาสเตอร์การ์ด”

-   ปี 2552 ได้รับ 3 รางวัลใหญ่จากโครงการ Lafferty South East Asia Payment
    Card Awards 2009 จัดโดยลาฟเฟอร์ตี้ กรุ๊ป (Lafferty Group)
    บริษัทวิจัยและให้คำปรึกษาด้านการเงินแห่งประเทศอังกฤษ ได้แก่ Best Card Issuer in
    Thailand (รางวัลผู้ออกบัตรเครดิตที่ดีที่สุดในประเทศไทย) Best Premium Credit
    Card in Thailand (รางวัลบัตรเครดิตเคทีซี วีซ่า แพลทินัม
    เป็นบัตรเครดิตระดับพรีเมี่ยมที่ดีที่สุดในประเทศไทย) และ Best Classic Card in
    Thailand (บัตรเครดิตเคทีซี วีซ่า คลาสสิค
    ได้รับคัดเลือกให้เป็นบัตรคลาสสิคที่ดีที่สุดในประเทศไทย)

-   ปี 2553 ได้รับรางวัลThailand Creative Event Awards 2009
    (รางวัลสุดยอดการจัดงานธุรกิจเชิงสร้างสรรค์) จาก “KTC MasterCard Viva in the
    Air 2008” (โครงการวิวาห์นานาชาติ บนบอลลูน 14 คู่ครั้งแรกในโลก)
    จากสำนักส่งเสริมการจัดประชุมและนิทรรศการ (สสปน.)

-   ปี 2553 ได้รับรางวัล Most Innovative Card Marketing Program
    (นวัตกรรมโปรกรรมการตลาดบัตรเครดิตยอดเยี่ยม)
    ในฐานะผู้ดำเนินโครงการการประกวดโรงแรมบูติกครั้งแรกในประเทศไทย จากงาน The
    MasterCard Hall of Fame Awards 2010

-   ปี 2554 ได้รับรางวัลโปรแกรมการตลาดบัตรเครดิตที่มีประสิทธิผลที่สุด
    สำหรับแคมเปญกลุ่มบัตรเคทีซี-TDP บัตรเครดิตร่วมแบรนด์ห้างสรรพสินค้าท้องถิ่น (Most
    Effective Card Marketing Program Award for KTC-TDP)
    และรางวัลการตลาดดิจิตอลยอดเยี่ยมสำหรับแคมเปญโรงแรมเคทีซี บูติก อวอร์ด (Best
    Digital Marketing for KTC Boutique Awards) ในงานมาสเตอร์การ์ด ฮอลล์ ออฟ
    เฟม มาร์เก็ตติ้ง อวอร์ดส 2011 (The MasterCard Hall of Fame Marketing
    Awards 2011)

-   ปี 2556 เคทีซีได้รับรางวัลที่ 6 ของโลกจากการเข้าร่วมแข่งขันเกมธุรกิจระดับโลกจัดขึ้นโดย
    บริษัทวีซ่า อินเตอร์เนชั่นแนลภายใต้ชื่อโครงการ " VISA Global Challenge” ประจำปี
    2556 โดยมีองค์กรระดับโลกส่งทีมเข้าร่วมแข่งขันทั้งสิ้น 144 ทีมจาก 44 ประเทศทั่วโลก

  นอกจากนี้ KTC ยังได้รับรางวัลอื่น ๆ ที่นอกเหนือจากการประกอบธุรกิจบัตรเครดิต ได้แก่

-   ปี 2552 เคทีซี สมาร์ท ออฟฟิศ ได้รับรางวัล “Happy Work Place”
    ต้นแบบองค์กรแห่งความสุขจากสำนักงานกองทุนสนับสนุนการสร้างเสริมสุขภาพ (สสส.)
    แผนงานสุขภาวะองค์กรภาคเอกชน ในงานมหกรรม Happy Work Place Forum ll 2009
    วิถีแห่งความสุขในภาวะวิกฤติ

-   ปี 2554 เคทีซี ได้รับรางวัล “Happy Work Place”
    องค์กรที่รักษามาตรฐานความเป็นองค์กรสุขภาวะในงาน “5 Apps To Happy Workplace
    3.0” จากสำนักงานกองทุนสนับสนุนการเสริมสร้างสุขภาพ (สสส.)

-   ปี 2556 เคทีซีได้รับรางวัล “บริษัทจดทะเบียนด้านนักลงทุนสัมพันธ์ดีเด่น” (Outstanding
    Investor Relations Awards) จากตลาดหลักทรัพย์แห่งประเทศไทย ในงาน SET
    Awards 2013 ซึ่งจัดโดยความร่วมมือระหว่างตลาดหลักทรัพย์แห่งประเทศไทย
    และวารสารการเงินธนาคาร

1.2 วิสัยทัศน์ วัตถุประสงค์และกลยุทธ์ในการดำเนินงานของบริษัท

วิสัยทัศน์ของบริษัทที่กำหนดไว้ตั้งแต่ปี พ.ศ.2555 ว่า "A Membership Company Providing
Innovative Customer Experiences" โดยมีพันธกิจที่ครอบคลุมทุกด้าน
ทั้งการสร้างความพึงพอใจและความสัมพันธ์ที่ยั่งยืนกับสมาชิก
สร้างองค์กรแห่งการเรียนรู้และสร้างสรรค์
มีบรรยากาศการทำงานที่ทำให้พนักงานรู้สึกมีส่วนร่วมและเป็นเจ้าของ
สร้างสัมพันธภาพระยะยาวกับพันธมิตร
สร้างผลกำไรอย่างยั่งยืนและให้ผลตอบแทนที่เหมาะสมแก่นักลงทุน
ตลอดจนดำเนินธุรกิจด้วยความโปร่งใสและมีธรรมาภิบาล

ภายใต้เป้าหมายที่กำหนดขึ้นอย่างชัดเจนของบริษัทที่จะก้าวไปสู่การเป็น "The Most Preferred
Brand in Card Business & Non-collateral Personal Loan"
ซึ่งการที่บริษัทมีเป้าหมายที่จะก้าวขึ้นไปเป็นที่ 1 ในอุตสาหกรรม
บริษัทจึงจำเป็นต้องมีกลยุทธ์ที่ชัดเจนและมีประสิทธิภาพ
โดยการเสริมความแข็งแกร่งผ่านการสร้างเครื่องมือทางธุรกิจ (Business Tool) ใหม่ ๆ
โดยเฉพาะ Customer Relationship Management (CRM) และ Total Business
Relationship (TBR) เพื่อใช้เป็นฐานในการสร้าง Products & Services ตลอดจน
Long-Term Relationship กับพันธมิตรทางธุรกิจต่าง ๆ

นอกจากนั้น วัตถุประสงค์หลักในการดำเนินธุรกิจของบริษัท ต้องการให้มีการเติบโตแบบยั่งยืน
(Sustainable) บริษัทจึงจำเป็นจะต้องมีการบริหารทั้งในด้านของการพัฒนาคน (Human
Development) การสร้างเสริมมูลค่าของสินค้าและบริการ (Valuable Products &
Services) ตลอดจนการบริหารจัดการต้นทุนให้มีประสิทธิภาพสูงสุด
ซึ่งจะเป็นปัจจัยร่วมสนับสนุนที่สำคัญที่จะทำให้บริษัทสามารถบรรลุวัตถุประสงค์ต่อไปได้

1.3 การเปลี่ยนแปลงและพัฒนาการที่สำคัญ

+-------------+--------------------------------------------------------+
| ปี 2554      | -   []KTC ได้ปรับเปลี่ยนแนวคิด และตราสัญลักษณ์ (logo) ใหม่ จาก  |
|             |     It’s Real ( ) เป็น “we write the stories” ( )       |
|             |     เพื่อสร้างมุมมองใหม่ร่วมกันระหว่าง KTC สมาชิก และคู่ค้า        |
|             |     ในการเข้ามามีส่วนร่วมในการทำการตลาดมากขึ้น               |
|             |                                                        |
|             | -   ที่ประชุมสามัญผู้ถือหุ้นครั้งที่ 9 เมื่อวันที่ 8 เมษายน 2554         |
|             |     ได้มีมติพิจารณาแต่งตั้งกรรมการ 2 ท่าน ได้แก่ นายสุวิทย์ เมษินทรีย์ |
|             |     เข้าดำรงตำแหน่งกรรมการและกรรมการอิสระแทนนางสาวชนาทิพย์  |
|             |     โปษยานนท์                                           |
|             |     กรรมการและกรรมการอิสระที่ต้องออกจากตำแหน่งตามวาระ       |
|             |     และแต่งตั้งนางศรีประภา พริ้งพงษ์                          |
|             |     เข้าดำรงตำแหน่งกรรมการแทนนายนราธร วงศ์วิเศษ            |
|             |     กรรมการที่ต้องออกจากตำแหน่งตามวาระ                     |
|             |                                                        |
|             | -   บริษัทได้ออกหุ้นกู้ จำนวน 1 ครั้ง ในเดือนตุลาคม จำนวน 7,000   |
|             |     ล้านบาท แบ่งเป็น หุ้นกู้อายุ 3 ปี จำนวน 6,000 ล้านบาท        |
|             |     อัตราดอกเบี้ยร้อยละ 5.50 ต่อปี และหุ้นกู้อายุ 4 ปี จำนวน 1,000 |
|             |     ล้านบาท โดยปีที่ 1- ปีที่ 3 อัตราดอกเบี้ยร้อยละ 5.50 ต่อปี      |
|             |     และปีที่ 4 อัตราดอกเบี้ยร้อยละ 6.00 ต่อปี                   |
|             |                                                        |
|             | -   KTC ร่วมกับ กรุงเทพธุรกิจ ททท และมาสเตอร์การ์ด            |
|             |     จัดโครงการประกวดบูติกโฮเต็ลขนาดกลางและขนาดเล็ก          |
|             |     “Thailand Boutique Awards 2011”                    |
|             |     เพื่อร่วมสนับสนุนอุตสาหกรรมท่องเที่ยวไทย                    |
|             |                                                        |
|             | -   เปิด KTC POP สถานที่จัดกิจกรรมเชิงสร้างสรรค์และแบ่งปัน เช่น   |
|             |     การจัดเวิร์กช็อป การวางแผนการลงทุนสำหรับผู้ถือหุ้นกู้           |
|             |     สมาชิกบัตรเครดิต และบุคคลทั่วไป การแถลงข่าวโปรแกรมการตลาด |
|             |     และการแนะนำข้อมูลโปรแกรมการท่องเที่ยว เป็นต้น             |
+-------------+--------------------------------------------------------+
| ปี 2555      | -   ที่ประชุมสามัญผู้ถือหุ้นครั้งที่10 เมื่อวันที่ 20 เมษายน 2555        |
|             |     ได้มีมติพิจารณาแต่งตั้งนางอรุณภรณ์ ลิ่มสกุล                    |
| ปี 2555 (ต่อ) |     เข้าดำรงตำแหน่งกรรมการแทนนายสุวิทย์ มาไพศาลสิน           |
|             |     กรรมการที่ต้องออกจากตำแหน่งตามวาระ และแต่งตั้งนางปานทิพย์   |
|             |     ศรีพิมล เข้าดำรงตำแหน่งกรรมการแทนนางสาวพิมพ์เพ็ญ ลัดพลี     |
|             |     กรรมการที่ต้องออกจากตำแหน่งตามวาระ โดยให้นางปานทิพย์      |
|             |     ศรีพิมล ดำรงตำแหน่งกรรมการอิสระและกรรมการตรวจสอบ       |
|             |                                                        |
|             | -   ที่ประชุมคณะกรรมการบริษัทครั้งที่ 5/2555 เมื่อวันที่ 20 เมษายน   |
|             |     2555 มีมติแต่งตั้งนายอัครรัตน์ ณ ระนอง                     |
|             |     กรรมการ                                            |
|             | อิสระและกรรมการตรวจสอบเข้าดำรงตำแหน่งประธานกรรมการตรวจสอบ |
|             |     แทนนายสุวิทย์ มาไพศาลสิน รวมถึงแต่งตั้งนายสุวิทย์ เมษินทรีย์     |
|             |     กรรมการอิสระ เข้าดำรงตำแหน่งกรรมการตรวจสอบแทนนายสุวิทย์  |
|             |     มาไพศาลสิน                                          |
|             |                                                        |
|             | -   ที่ประชุมคณะกรรมการบริษัท ครั้งที่ 10/2555 เมื่อวันที่ 20 กันยายน |
|             |     2555 มีมติแต่งตั้งนางกิตติยา โตธนะเกษม                    |
|             |     เข้าดำรงตำแหน่งประธานกรรมการบริษัท แทนนายพงศธร         |
|             |     สิริโยธินที่ได้ลาออกจากการเป็นกรรมการบริษัท                 |
|             |                                                        |
|             | -   KTC เสนอขายหุ้นกู้ จำนวน 6,000 ล้านบาท ในเดือนสิงหาคม     |
|             |     แบ่งเป็นหุ้นกู้อายุ 2 ปี จำนวน 1,800 ล้านบาท                |
|             |     อัตราดอกเบี้ยร้อยละ 4.90 ต่อปี หุ้นกู้อายุ 3 ปี จำนวน 3,200    |
|             |     ล้านบาท อัตราดอกเบี้ยร้อยละ 5.20 ต่อปี และหุ้นกู้อายุ 4 ปี      |
|             |     จำนวน 1,000 ล้านบาท อัตราดอกเบี้ยร้อยละ 5.40 ต่อปี        |
|             |                                                        |
|             | -   “มหัศจรรย์แห่งทองกับเคทีซี”                              |
|             |     เป็นแคมเปญการตลาดสำหรับผู้ถือบัตรเครดิต                   |
|             |     เมื่อมียอดใช้จ่ายหรือยอดเบิกถอนเงินสดผ่านบัตรเครดิตรวมกันครบทุก |
|             |     1,000 บาท หรือบัตรสินเชื่อพร้อมใช้ KTC Cash Revolve       |
|             |     ที่มียอดคงค้างทุก 4,000 บาท โดยสามารถลงทะเบียน           |
|             |     เพื่อลุ้นรับสิทธิ์ชิงรางวัลทองคำ 266 รางวัล มูลค่ารวม 10 ล้านบาท |
|             |                                                        |
|             | -   “KTC Beauty Advocate คัดสรรทุกสเต็ปสู่ความสวยเพอร์เฟคที่นี่” |
|             |     ร่วมกับ 7 พันธมิตรผู้เชี่ยวชาญด้านความงาม ได้แก่ เอเพ็กซ์       |
|             |     โปรฟาวด์ บิวตี้ อิมเมจินี่ คลินิก & ดิว่า คลินิก ผิวดีคลินิก         |
|             |     พฤกษาคลินิก รัมภาดาคลินิก รมย์รวินทร์คลินิก และธนพรคลินิก      |
|             |     เพื่อเป็นสิทธิประโยชน์เพื่อไลฟ์สไตล์ด้านความงามแก่ผู้ถือบัตร       |
|             |     โดยนำเสนอโปรโมชั่นราคาพิเศษ                           |
|             |     รวมถึงเน้นการให้คว                                    |
|             | ามรู้และสร้างความเข้าใจที่ถูกต้องในเรื่องความสวยงามและความปลอดภัย |
|             |                                                        |
|             | -   KTC ได้เริ่มปรับโครงสร้างการทำงานภายในใหม่ตั้งแต่ต้นปี 2555   |
|             |     โดยนำ                                              |
|             | งานที่เคยใช้บริการจากบริษัทภายนอกเข้ามาบริหารจัดการภายในบริษัทเอง |
|             |     ได้แก่ ส่วนงานติดตามหนี้ พนักงานขายตรง (Direct Sales)     |
|             |     พนักงานขายผ่านโทรศัพท์ (Telesales)                     |
|             |     หน่วยงานด้านบริการท่องเที่ยว (KTC World Travel Service   |
|             |     Center : KWT) และขยายขอบเขตงานในส่วน Contact Center |
|             |     ตลอดจนปรับเพิ่มประสิทธิภาพกระบวนการทำงานทั้งบริษัท          |
|             |     เพื่อให้การดำเนินงานภายในองค์กรเป็นลักษณะ End to End      |
|             |     คือรู้จุดเริ่มต้นของงานจนถึงจุดสิ้นสุดของงานนั้น ๆ               |
|             |     ทั้งนี้หากบริษัทสามารถปรับขั้นตอนการทำงานให้มีประสิทธิภ         |
|             | าพในทุกภาคส่วนขององค์กรก็จะเห็นต้นทุนดำเนินงานที่ลดลงอย่างมีนัยสำคัญ |
|             |                                                        |
|             | -   KTC ร่วมมือกับธนาคารกรุงไทย จำกัด (มหาชน) (KTB)         |
|             |     เปิดตัวบัตรเครดิต “KTC-KTB PRECIOUS PLUS VISA          |
|             |     INFINITE” บัตรที่รวมเอกสิทธิ์ทางการเงินจาก KTB Precious   |
|             |     Plus และสิทธิประโยชน์ที่ตอบโจทย์                         |
|             |     ไลฟ์สไตล์ของลูกค้าระดับไฮเอนด์ของบัตรเครดิต KTC VISA       |
|             |     INFINITE                                           |
|             |                                                        |
|             | -   ณ 31 ธันวาคม 2555 มีจำนวน KTC Touch                  |
|             |     ศูนย์บริการการรับสมัครบัตรเครดิต สินเชื่อบุคคล บริการรับชำระเงิน |
|             |     และให้รายละเอียดเกี่ยวกับผลิตภัณฑ์ทางการเงินของบริษัท ทั้งสิ้น 24 |
|             |     แห่ง แบ่งเป็น กรุงเทพและปริมณฑล 23 แห่ง และภูมิภาค 1 แห่ง   |
+-------------+--------------------------------------------------------+
| ปี 2556      | -   ในช่วงปลายเดือนกุมภาพันธ์ KTC                           |
|             |     ได้เปลี่ยนแปลงระบบคอมพิวเตอร์งานหลัก (Core System)       |
| ปี 2556 (ต่อ) |     จากเดิมที่ใช้การประมวลผลจากผู้ให้บริการต่างประเทศ           |
|             |     ป                                                  |
|             | รับเป็นการซื้อระบบงานมาประยุกต์ใช้ให้เหมาะกับงานของบริษัทด้วยตนเอง |
|             |     เพื่อให้เกิดความคล่องตัวในการดำเนินงานมากขึ้น               |
|             |                                                        |
|             | -   ที่ประชุมสามัญผู้ถือหุ้น ครั้งที่ 11 เมื่อวันที่ 12 เมษายน 2556      |
|             |     ได้มีมติอนุมัติการแต่งตั้งกรรมการ 2 ท่าน                     |
|             |     ที่ออกจ                                              |
|             | ากตำแหน่งตามวาระกลับเข้าดำรงตำแหน่งกรรมการของบริษัทอีกวาระหนึ่ง |
|             |     ได้แก่ นางกิตติยา โตธนะเกษม และนางศรีประภา พริ้งพงษ์       |
|             |     และมีมติแต่งตั้งนายพลช หุตะเจริญ                          |
|             |                                                        |
|             |   เข้าดำรงตำแหน่งกรรมการและกรรมการอิสระของบริษัทแทนนายพงศธร |
|             |     สิริโยธิน กรรมการซึ่งลาออกจากตำแหน่ง                     |
|             |                                                        |
|             | -   บริษัทได้ออกหุ้นกู้ 3 ครั้ง ในเดือนพฤษภาคมจำนวน 2,000 ล้านบาท |
|             |     อายุ 3 ปี อัตราดอกเบี้ยร้อยละ 4.65 ต่อปี                   |
|             |     ต่อมาบริษัทได้เสนอขายหุ้นกู้ จำนวน 3,000 ล้านบาท            |
|             |     ในเดือนสิงหาคม แบ่งเป็นหุ้นกู้อายุ 3 ปี จำนวน 2,200 ล้านบาท   |
|             |     อัตราดอกเบี้ยร้อยละ 4.75 ต่อปีและหุ้นกู้อายุ 5 ปี จำนวน 800    |
|             |     ล้านบาท อัตราดอกเบี้ยร้อยละ 5.00 ต่อปี                    |
|             |     และในเดือนพฤศจิกายนจำนวน 5,000 ล้านบาท อายุ 4 ปี        |
|             |     อัตราดอกเบี้ยร้อยละ 4.8 ต่อปี                            |
|             |                                                        |
|             | -   แคมเปญหลักของบริษัทเป็นโปร                             |
|             | แกรมส่งเสริมการตลาดทั้งในส่วนของบัตรเครดิตและสินเชื่อบุคคลในรูปแบบ |
|             |     “Happy Go Lucky”                                   |
|             |     โดยบริษัทจะจัดกิจกรรมพิเศษให้กับสมาชิกทุกวันที่ 13             |
|             |     ของเดือนตลอดปี 2556 อีกทั้ง                             |
|             |     บริษัทจ                                              |
|             | ะคัดสรรกิจกรรมสุดพิเศษจากหลากหลายพันธมิตรและร้านค้าของบริษัทได้แก่ |
|             |     แคมเปญ KTC Signature Dish ที่ใช้คะแนนสะสมเพียง 999     |
|             |     คะแนน                                              |
|             |     เพื่ออิ่ม                                              |
|             | อร่อยกับเมนูที่คัดสรรมาเป็นพิเศษหรือใช้คะแนนแลกตั๋วหนังในเครือเมเจอร์ |
|             |     หรือเครือเอสเอฟ ใช้คะแนนแลกรับส่วนลด 30% สำหรับ iPhone,  |
|             |     iPad ใช้คะแนน 1,000 คะแนนแทนเงินสด 300               |
|             |     บาทที่ซูเปอร์มาร์เก็ต เป็นต้น                              |
|             |                                                        |
|             | -   สำหรับธุรกิจบัตรเครดิตไตรมาส 1 เคทีซีออกแคมเปญ “ทุกวัน      |
|             |     ทุกที่มีเซอร์ไพรส์”                                      |
|             |     ให้สมาชิกมีโอกาสเป็นผู้โชคดีรับคะแนนสะสมเท่ากับยอดใช้จ่าย      |
|             |     ต่อมาในไตรมาส 2 เคทีซีได้จับมือร้านค้าพันธมิตรกว่า 60         |
|             |     แบรนด์ชั้นนำทั่วประเทศในโปรแกรม “KTC Summer Fashion     |
|             |     Fast Forward”                                      |
|             |     เพื่อมอบความสุขให้แก่สมาชิกที่ชื่นชอบการช้อปปิ้งโดยมอบสิทธิ์ 3     |
|             |     ต่อคือ (1) รับส่วนลดและของสมนาคุณ (2) รับเงินคืน และ       |
|             |     (3)ชิงโชคแพ๊คเกจ ท่องเที่ยวฮ่องกง ตามด้วยแคมเปญการตลาด    |
|             |     “รูดลุ้นล้าน ทุกการใช้จ่าย กับบัตรเคทีซี แจก 13 ล้าน 13 สัปดาห์” |
|             |                                                        |
|             |   หรือการออกโปรโมชั่นคืนเงินในหมวดค่าใช้จ่ายที่จำเป็นในชีวิตประจำวัน |
|             |     ด้วยแคมเปญ “สุขได้ทุกที่ ทุกปั๊มน้ำมัน                        |
|             |     และทุกซูเปอร์มาร์เก็ตทั่วประเทศ รับเงินคืนสูงสุด 5%” ในไตรมาส  |
|             |     3 เคทีซีออกแคมเปญ “เก็บไว้ทำไม ใช้เลย”                  |
|             |     เป็นการมอบสิทธิประโยชน์พิเศษทั้งในด้านการได้รับคะแนนสะสมเพ   |
|             | ิ่มและด้านการนำคะแนนสะสมไปแลกเพื่อเพิ่มความคุ้มค่าที่ร้านค้าทั่วประเทศ |
|             |     โดยคัดสรรสิทธิพิเศษออกเป็น 3 รูปแบบคือ (1) “ยิ่งใช้ ยิ่งได้”    |
|             |     รับคืนคะแนนสะสมสูงสุด 300% (2) “คะแนนน้อยแลกได้เกินคุ้ม”    |
|             |     รับสิทธิ์ใช้คะแนนสะสมน้อยกว่าปกติแลกสินค้าตามที่กำหนด และ (3)  |
|             |     “แลกแล้วยังได้คะแนนคืน” โดยสมาชิกรับคืนคะแนนสะสม Forever  |
|             |     Rewards                                            |
|             |                                                        |
|             |    พิเศษเข้าบัญชีเมื่อใช้คะแนนสะสมแลกซื้อสินค้าจากร้านค้าที่ร่วมรายการ |
|             |     และในไตรมาสสุดท้าย เคทีซีออกแคมเปญ “ใช้ 10,000 บาท รับ   |
|             |     1,000 คะแนน” โดยมอบคะแนนสะสม 1,000                 |
|             |     บาทสำหรับสมาชิกบัตรเครดิตเมื่อใช้จ่ายผ่านบัตรครบทุก 10,000    |
|             |     บาทหรือคะแนนสะสม Royal Orchid Plus                  |
|             |     โด                                                 |
|             | ยไม่จำกัดยอดรับคะแนนสะสมสูงสุดและคะแนนสะสมดังกล่าวไม่มีวันหมดอายุ |
|             |     นอกจากนี้ยังมีแคมเปญ “KTB Forever Smile”               |
|             |     โดยสมาชิกสามารถใช้คะแนนสะสมที่ให้อัตราดอกเบี้ยสูงสุดถึง 8.50% |
|             |     ต่อปี เพียงใช้คะแนนสะสม Forever Rewards                |
|             |     แลกสิทธิ์ฝากเงินประจำได้สูงสุด10 เท่าของคะแนนสะสม          |
|             |                                                        |
|             | -   สำหรับธุรกิจสินเชื่อบุคคลในไตรมาสแรก                      |
|             |     เคทีซีออกแคมเปญการตลาดสินเชื่อพร้อมใช้ (KTC Cash Revolve) |
|             |     ให้ลูกค้าได้รับสิทธิจ่ายดอกเบ                              |
|             | ี้ยเพียงครึ่งเดียวของอัตราปกติสำหรับยอดเงินเบิกถอนครั้งแรกหรือแคมเปญ |
|             |     “ถึงเวลาหมดหนี้ เคทีซีเคลียร์ให้เกลี้ยง”                     |
|             |     เพื่อให้สิทธิพิเศษแก่ลูกค้าเพื่อร่วมลุ้นรางวัลลดภาระหนี้ทั้งจำนวน     |
|             |     และแคมเปญ “จะใช้เท่าไหร่ก็คิดเพียง 13 บาท”               |
|             |     เพื่อแบ่งเบาภาระให้สมาชิกสินเชื่อพร้อมใช้                    |
|             |     เคทีซียังช่วยลดภาระให้กับสมาชิกอย่างต่อเนื่องโดยออกแคมเปญ     |
|             |     “ไร้ดอกเบี้ยนานถึง 5 ปีกับเคทีซี แคช รีโวล์ฟ” ในไตรมาส 2     |
|             |     โดยเปิดโอกาสให้สมาชิกสินเชื่อบุคคล KTC Cash Revolve       |
|             |     มีสิทธิ์ลุ้นรับรางวัลใช้เงินฟรีแบบไร้ดอกเบี้ย นานสูงสุด 5 ปี        |
|             |     ในช่วงไตรมาสที่ 3                                     |
|             |     เคทีซีได้จัดแคมเปญต้อนรับสมาชิกใหม่สินเชื่อพร้อมใช้ “เคทีซี แคช   |
|             |     รีโวล์ฟ”                                             |
|             |     เพื่อให้สมาชิกได้รับความ                                 |
|             | ประทับใจจากสิทธิประโยชน์สำหรับการเบิกถอนเงินสดตั้งแต่เริ่มเป็นสมาชิก |
|             |     โดยมอบสิทธิชำระดอกเบี้ย เพียง 9% ต่อปี นาน 1 รอบบัญชี       |
|             |     สำหรับทุกยอดเบิกถอนเงินในวันที่ 13 สำหรับสมาชิกใหม่          |
|             |     บริษัทจะคืนเงินส่วนต่างดอกเบี้ยกลับเข้าบ                     |
|             | ัญชีของสมาชิกที่สมัครสินเชื่อพร้อมใช้และได้รับอนุมัติในช่วงเวลาที่กำหนดไว้ |
|             |     ในไตรมาส 4 เคทีซีออกแคมเปญ “เคทีซีเคลียร์เกลี้ยง ซีซั่น 3”    |
|             |     เพื่อให้สิทธิพิเศษแก่ลูกค้าเพื่อร่วมลุ้นรางวัลลดภาระหนี้ รวมทั้งสิ้น    |
|             |     2013                                               |
|             |     รางวัลเพียงสมาชิกบัตรมียอดเงินต้นคงค้างตามเงื่อนไขที่กำหนด     |
|             |     หรือใช้คะแนนสะสม Forever Rewards                     |
|             |     เพื่อแลกสิทธิ์ในการลุ้นรางวัลลดภาระหนี้                      |
|             |                                                        |
|             | -   ณ 31 ธันวาคม 2556 KTC มีจำนวน KTC Touch              |
|             |     ศูนย์บริการรับสมัครบัตรเครดิต สินเชื่อบุคคล บริการรับชำระเงิน    |
|             |     และให้รายละเอียดเกี่ยวกับผลิตภัณฑ์ทางการเงินของบริษัททั้งสิ้น 24  |
|             |     แห่ง แบ่งเป็น กรุงเทพและปริมณฑล 23 แห่ง และภูมิภาค 1 แห่ง   |
+-------------+--------------------------------------------------------+

[]

1.  
2.  
3.  

1.4 โครงสร้างการถือหุ้นของกลุ่มบริษัท

  []

1.  
2.  
3.  
4.  

1.5 ความสัมพันธ์กับกลุ่มธุรกิจของผู้ถือหุ้นใหญ่

 บริษัทให้ความสำคัญในการขยายฐานผลิตภัณฑ์บัตรเครดิตและสินเชื่อบุคคล เพื่อการเติบโตอย่างต่อเนื่อง โดยได้รับการสนับสนุนจากธนาคารกรุงไทยซึ่งมีฐานะเป็นผู้ถือหุ้นใหญ่ที่มีสาขาจำนวนมากทั้งในกรุงเทพและต่างจังหวัดเป็นช่องทางหลักเพื่อแนะนำผลิตภัณฑ์ของบริษัทให้กับลูกค้าของธนาคาร เช่นเดียวกับที่ธนาคารได้นำเสนอผลิตภัณฑ์อื่น ๆ ให้กับบริษัทในเครือ 

(โปรดศึกษารายละเอียดช่องทางหลักในการขยายฐานลูกค้าได้ที่ “2.1.2.1 ธุรกิจการออกบัตรเครดิต ข้อ (ข) ขั้นตอนการให้บริการบัตรเครดิตของธุรกิจการออกบัตรเครดิต หัวข้อย่อยที่ 1) รับสมัครผู้ถือบัตรเครดิต (Acquiring Cardholders)”

ทั้งนี้ เพื่อให้การขยายฐานสมาชิกเป็นไปอย่างราบรื่นบรรลุวัตถุประสงค์ที่ตั้งไว้
เคทีซีจึงได้จัดให้มีหน่วยงานและเจ้าหน้าที่เพื่อดูแลอำนวยความสะดวกในด้านต่าง ๆ
ให้กับเจ้าหน้าที่ของธนาคารโดยเฉพาะ เช่น การฝึกอบรมให้ความรู้ด้านผลิตภัณฑ์
เทคนิคการขายที่มีประสิทธิภาพ การพิจารณาเอกสารประกอบและอื่น ๆ ที่เหมาะสม
พร้อมทั้งยังจัดรายการส่งเสริมการขายควบคู่กันเพื่อให้ผู้แนะนำขยายฐานผลิตภัณฑ์ฯ
ได้รวดเร็วและมีประสิทธิภาพมากยิ่งขึ้น

นอกจากนี้ KTC ได้จัดตั้งหน่วยงาน Government Services Card
โดยทำหน้าที่ประสานงานกับสายงานธุรกิจภาครัฐให้บริการบัตรเครดิตเพื่ออำนวยความสะดวกให้กับหน่วยงานราชการในการบริหารการเบิกจ่ายงบประมาณการประชุมสัมมนาและการเดินทางให้มีความสะดวก
ปลอดภัย โดยการร่วมมือดังกล่าวเป็นการเสริมสร้างความสัมพันธ์ที่ดีต่อกันอย่างยั่งยืน

KTC
ยังเห็นประโยชน์ในการเพิ่มโอกาสทางธุรกิจให้กับทั้งสององค์กรจึงได้ประสานความร่วมมือทั้งในเชิงกว้างและเชิงลึก
สร้างสรรค์กลยุทธ์และพัฒนากิจกรรมทางการตลาดร่วมกัน ในรูปแบบอื่น ๆ อาทิ

-   โครงการชำระเบี้ยประกันภัย หรือกองทุน LTF & RMF
    ของบริษัทในเครือผ่านบัตรเครดิตเคทีซี

-   โครงการออกบัตรร่วมกับธนาคารกรุงไทยเพื่อเจาะกลุ่มลูกค้าระดับบนของธนาคารที่มีศักยภาพ
    เช่น บัตรเครดิต KTC-KTB Precious Plus Visa Infinite และบัตรเครดิต KTC-KTB
    SME Commercial Card
    ตลอดจนการขยายฐานลูกค้าบัตรเครดิตไปยังฐานลูกค้าชาวต่างชาติของธนาคาร

-   โครงการ “Forever Smile” ที่สมาชิกบัตรเคทีซีสามารถแลกคะแนนสะสม Forever
    Rewards ของเคทีซี เพื่อรับอัตราดอกเบี้ยเงินฝากประจำของธนาคารกรุงไทยในอัตราพิเศษ

KTC
เชื่อว่าการดำเนินการดังกล่าวจะสามารถตอบโจทย์และบรรลุเป้าหมายทั้งในเชิงปริมาณและคุณภาพ
และที่สำคัญเป็นการเพิ่มศักยภาพในการแข่งขัน เพื่อประโยชน์สูงสุดของทั้งสององค์กร

2. ลักษณะการประกอบธุรกิจ 

2.1 ลักษณะผลิตภัณฑ์หรือบริการ

ธุรกิจของ KTC คือการให้บริการสินเชื่อเพื่อผู้บริโภคแบบไม่มีหลักประกันสำหรับผู้บริโภคทั่วประเทศ
มีสมาชิกรวม 2.21 ล้านบัญชี ซึ่งส่วนใหญ่ประมาณร้อยละ 51 อยู่ในกรุงเทพฯ และปริมณฑล

2.1.1 โครงสร้างรายได้

โครงสร้างรายได้ของ KTC
มาจากรายได้จากดอกเบี้ยรับและค่าธรรมเนียมของสองธุรกิจหลักของบริษัท ประกอบด้วย
ธุรกิจบัตรเครดิต และธุรกิจสินเชื่อบุคคล
ซึ่งในส่วนของรายได้ค่าธรรมเนียมนั้นได้บันทึกรวมรายได้ค่าธรรมเนียมในการใช้วงเงินโดยคำนวณจากยอดลูกหนี้ค้างชำระไว้ด้วย
ซึ่งเป็นที่สังเกตว่าภายใต้ประมวลกฎหมายแพ่งและพาณิชย์
บริษัทที่ให้บริการสินเชื่อเพื่อผู้บริโภคที่มิใช่ธนาคารสามารถคิดอัตราดอกเบี้ยได้สูงสุดร้อยละ15
เท่านั้น ในขณะที่ภายใต้กฎระเบียบของธนาคารแห่งประเทศไทย
บริษัทสามารถคิดอัตราดอกเบี้ยรวมค่าธรรมเนียมได้ถึงร้อยละ 20 สำหรับบัตรเครดิต และร้อยละ
28 สำหรับสินเชื่อบุคคล
ส่วนต่างของอัตราดอกเบี้ยและค่าธรรมเนียมที่เกิดขึ้นระหว่างประมวลกฎหมายแพ่งและพาณิชย์และกฎระเบียบของธนาคารแห่งประเทศไทย
จะบันทึกบัญชีเป็นรายได้ค่าธรรมเนียมในการใช้วงเงิน นอกจากนี้ KTC ยังมีรายได้อื่น ๆ ได้แก่
รายได้จากธุรกิจสินเชื่อธนวัฏ รายได้จากธุรกิจสินเชื่อเจ้าของกิจการ
รายได้จากธุรกิจบริการธุรกิจบัตร กำไรจากอัตราแลกเปลี่ยน
และรายได้พิเศษจากการขายเงินลงทุน เป็นต้น

โครงสร้างรายได้ของบริษัทตามงบการเงินเฉพาะ 3 ปีย้อนหลัง (ปี 2554 - ปี 2556) ดังนี้

+------------------------+--------+-----+--------+-----+------+-----+
| รายละเอียดโครงสร้างรายได้ | ปี 2554 |     | ปี 2555 |     | ปี    |     |
|                        |        |     |        |     | 2556 |     |
+========================+========+=====+========+=====+======+=====+
|                        | ล้านบาท | %   | ล้าน    | %   | ล้า   | %   |
|                        |        |     | บาทบาท |     | นบาท |     |
+------------------------+--------+-----+--------+-----+------+-----+
| รายได้จากธุรกิจบัตรเครดิต   | 8      | 67  | 8      | 68  | 8,9  | 64  |
|                        | ,455.0 | .7% | ,613.4 | .2% | 31.0 | .4% |
+------------------------+--------+-----+--------+-----+------+-----+
| (1) รายได้ดอกเบี้ย ⁽¹⁾    | 3      | 30  | 3      | 28  | 3,5  | 25  |
|                        | ,834.6 | .7% | ,607.2 | .6% | 25.6 | .4% |
+------------------------+--------+-----+--------+-----+------+-----+
| (2) รายได้ค่าธรรมเนียม    | 4      | 33  | 4      | 33  | 4,4  | 32  |
|                        | ,204.5 | .6% | ,242.0 | .6% | 66.3 | .2% |
+------------------------+--------+-----+--------+-----+------+-----+
| (3) หนี้สูญได้รับคืน         | 415.9  | 3   | 764.2  | 6   | 9    | 6   |
|                        |        | .4% |        | .1% | 39.1 | .8% |
+------------------------+--------+-----+--------+-----+------+-----+
| รายได้จากธุรกิจสินเชื่อบุคคล  | 3      | 28  | 3      | 29  | 4,3  | 31  |
|                        | ,561.4 | .5% | ,687.0 | .2% | 57.9 | .4% |
+------------------------+--------+-----+--------+-----+------+-----+
| (1) รายได้ดอกเบี้ย ⁽¹⁾    | 1      | 14  | 1      | 14  | 2,1  | 15  |
|                        | ,800.1 | .4% | ,883.4 | .9% | 24.8 | .3% |
|                        |        |     |        |     |      |     |
|                        |        |     |        |     |      | 12  |
|                        |        |     |        |     |      | .5% |
+------------------------+--------+-----+--------+-----+------+-----+
| (2) รายได้ค่าธรรมเนียม    | 1      | 10  | 1      | 11  | 1,7  | 12  |
|                        | ,338.0 | .7% | ,385.6 | .0% | 36.3 | .5% |
+------------------------+--------+-----+--------+-----+------+-----+
| (3) หนี้สูญได้รับคืน         | 423.3  | 3   | 417.9  | 3   | 4    | 3   |
|                        |        | .4% |        | .3% | 96.8 | .6% |
+------------------------+--------+-----+--------+-----+------+-----+
| รายได้อื่น ๆ              |        |     |        |     |      |     |
+------------------------+--------+-----+--------+-----+------+-----+
| -                      | 61.9   | 0   | 53.0   | 0   | 49.1 | 0   |
| รายได้จากธุรกิจสินเชื่อธนวัฏ  |        | .5% |        | .4% |      | .4% |
+------------------------+--------+-----+--------+-----+------+-----+
| -                      | 77.5   | 0   | 62.5   | 0   | 49.7 | 0   |
| รายได้จ                 |        | .6% |        | .5% |      | .4% |
| ากธุรกิจสินเชื่อเจ้าของกิจการ |        |     |        |     |      |     |
+------------------------+--------+-----+--------+-----+------+-----+
| -                      | 53.3   | 0   | 14.2   | 0   | -    | -   |
| รายได                  |        | .4% |        | .1% |      |     |
| ้จากธุรกิจการบริการธุรกิจบัตร |        |     |        |     |      |     |
+------------------------+--------+-----+--------+-----+------+-----+
| -                      | -      | -   | -      | -   | 3    | 2   |
| รายการพ                |        |     |        |     | 07.4 | .2% |
| ิเศษจากการจำหน่ายเงินลงทุน |        |     |        |     |      |     |
+------------------------+--------+-----+--------+-----+------+-----+
| - กำไรจากอัตราแลกเปลี่ยน  | 69.2   | 0   | 71.8   | 0   | 69.1 | 0   |
|                        |        | .6% |        | .6% |      | .5% |
+------------------------+--------+-----+--------+-----+------+-----+
| - อื่น ๆ                 | 219.1  | 1   | 120.3  | 1   | 1    | 0   |
|                        |        | .8% |        | .0% | 03.5 | .7% |
+------------------------+--------+-----+--------+-----+------+-----+
| รวมรายได้               | 12     | 100 | 12     | 100 | 13,8 | 100 |
|                        | ,497.5 | .0% | ,622.2 | .0% | 67.8 | .0% |
|                        |        |     |        |     | 1    |     |
|                        |        |     |        |     | 3,86 |     |
|                        |        |     |        |     | 7.78 |     |
+------------------------+--------+-----+--------+-----+------+-----+

  ที่มา : งบการเงินปี 2554- 2556 ตรวจสอบโดยสำนักงานดีลอยท์ ทู้ช โธมัทสุ ไชยยศ
  สอบบัญชี จำกัด

  หมายเหตุ : ⁽¹⁾ บริษัทรับรู้รายได้ดอกเบี้ยของแต่ละธุรกิจที่อัตราร้อยละ 15
  ไม่รวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

บริษัทให้กู้ยืมสำหรับลูกค้ารายย่อย ซึ่งเป็นสินเชื่อที่ไม่มีทรัพย์สินเป็นหลักประกัน
โดยสามารถแบ่งได้เป็น 2 กลุ่มหลักคือ ธุรกิจบัตรเครดิตและธุรกิจสินเชื่อบุคคล

2.1.2 ธุรกิจบัตรเครดิต

ธุรกิจบัตรเครดิต สามารถแยกออกเป็น 2 ด้านคือ ธุรกิจการออกบัตรเครดิต
และธุรกิจร้านค้ารับบัตรเครดิต ธุรกิจการออกบัตรเครดิตจะเริ่มตั้งแต่การจัดหาลูกค้าบัตรเครดิต
การอนุมัติวงเงินให้กับผู้ถือบัตรเครดิต การกำกับดูแลการใช้จ่ายผ่านบัตรเครดิต
การรับชำระหนี้และการติดตามหนี้ โดยที่ธนาคาร/บริษัทผู้ออกบัตร (Issuing Bank)
จะมีรายได้เป็นค่าธรรมเนียมในการทำรายการต่าง ๆ และดอกเบี้ยรับ
ส่วนธุรกิจร้านค้ารับบัตรเครดิตนั้นเป็นธุรกิจที่เกี่ยวกับร้านค้าที่รับชำระค่าสินค้าและบริการด้วยบัตรเครดิต
โดยบริษัทจะคัดเลือกและติดตั้งเครื่องรูดบัตรให้กับร้านค้า
เพื่อกำกับดูแลการอนุมัติการรับชำระค่าสินค้าหรือบริการจากผู้ถือบัตรโดยบริษัทจะมีรายได้จากค่าธรรมเนียม

2.1.2.1 ธุรกิจการออกบัตรเครดิต (Issuing Business)

ธุรกิจการออกบัตรเครดิต (Issuing Business) เป็นธุรกิจของ KTC
ในฐานะธนาคาร/บริษัทผู้ออกบัตรเครดิต หรือ Issuing Bank
บริษัทได้รับอนุญาตให้ออกบัตรโดยมีตราสัญลักษณ์[]   [] และ  []  บนบัตร ทั้งนี้จะมีวีซ่า
อินเตอร์เนชั่นแนล เซอร์วิส แอสโซซิเอชั่น (Visa International Service Association)
(“วีซ่า”) มาสเตอร์การ์ด อินเตอร์เนชั่นแนล อินคอร์ปอเรทเต็ด (MasterCard
International Incorporated) (“มาสเตอร์การ์ด”) และ เจซีบี อินเตอร์เนชั่นแนล (JCB
International) (“เจซีบี”)
ทำหน้าที่เป็นหน่วยงานกลางในการชำระเงินระหว่างธนาคาร/บริษัทผู้ออกบัตร
และธนาคาร/บริษัทร้านค้า ผู้ถือบัตรสามารถเลือกได้ว่าต้องการใช้บัตรที่ออกร่วมกับวีซ่า
มาสเตอร์การ์ด หรือ เจซีบี
โดยจะสามารถใช้บัตรชำระค่าสินค้าและบริการแทนเงินสดได้กับทุกร้านค้าสมาชิกที่มีสัญลักษณ์
[]   [] และ  []

บริษัทดำเนินงานทางด้านธุรกิจออกบัตรเครดิต (Issuing Business)
ในส่วนของการให้สินเชื่อบัตรเครดิต
บริษัทมีนโยบายยกเว้นการเก็บค่าธรรมเนียมแรกเข้าและรายปีตลอดชีพ (สำหรับบัตร 2 ใบแรก
และจะเรียกเก็บค่าธรรมเนียมรายปี สำหรับบัตรใบที่ 3 ในอัตรา 500 บาทต่อปี)
รวมถึงมุ่งเน้นพัฒนาแผนการตลาดอย่างต่อเนื่อง เพื่อตอบสนองความต้องการของสมาชิกให้มากที่สุด
และเพิ่มปริมาณการใช้จ่ายผ่านบัตรของ KTC
โดยให้การใช้จ่ายผ่านบัตรเครดิตเป็นส่วนหนึ่งในการใช้จ่ายในชีวิตประจำวันของสมาชิกโดยครอบคลุมการใช้จ่ายที่จำเป็น
อาทิเช่น ร้านอาหาร ท่องเที่ยวห้างสรรพสินค้า ความงามและสุขภาพ ประกันภัย รถยนต์ เป็นต้น
ทั้งนี้บริษัทมีกลยุทธ์การตลาดหลัก คือการทำการตลาดเชิงลึก โดยศึกษาพฤติกรรมผู้บริโภค
เพื่อนำเสนอสิทธิประโยชน์ที่ตรงกับความต้องการ
ตลอดจนยังสามารถนำคะแนนสะสมที่ได้จากการใช้จ่ายผ่านบัตรเครดิตมาใช้แทนเงินสดให้เกิดประโยชน์มากที่สุด
หรือ KTC Forever Rewards ([]) โดยคะแนนดังกล่าวไม่มีวันหมดอายุ
และผู้ถือบัตรสามารถนำคะแนนดังกล่าวไปแลกซื้อสินค้าและบริการตามที่ต้องการ
ด้วยกลยุทธ์ที่หลากหลายเหล่านี้ทำให้บริษัทสามารถเพิ่มฐานบัตรและปริมาณการใช้จ่ายผ่านบัตรอย่างต่อเนื่อง
โดยที่ผ่านมาบริษัทได้มีการออกบัตรเครดิตให้แก่ลูกค้าดังนี้

  ------------------------------ -------------- -------------- --------------
  จำนวนบัตรเครดิตและลูกหนี้บัตรเครดิต   ปี 2554         ปี 2555         ปี 2556

  จำนวนบัตรเครดิตรวม (บัตร)         1,619,863      1,528,921      1,567,283

  อัตราการเติบโต (% ต่อปี)           (6.1%)         (5.6%)         2.5%

  ลูกหนี้บัตรเครดิตสุทธิ (ล้านบาท)       30,940         32,090         32,875

  อัตราการเติบโต (% ต่อปี)           (8.3%)         3.7%           2.4%
  ------------------------------ -------------- -------------- --------------

บริษัทมีรูปแบบของบัตรเครดิตที่หลากหลายสามารถแบ่งได้ดังนี้

1.  บัตรแบบ Generic Card ในรูปแบบของบัตรเครดิต KTC Visa/MasterCard/JCB
    ที่ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากสถานบริการและร้านค้าที่มีสัญลักษณ์
    [] [] และ [] ทั่วโลก รวมถึงสามารถเบิกถอนเงินสดล่วงหน้าได้
    เนื่องจากลูกค้ามีความหลากหลาย KTC จึงร่วมกับ Visa/MasterCard/JCB
    ในการออกบัตรสำหรับลูกค้า 4 กลุ่มหลักดังนี้ กลุ่มแรกคือกลุ่มพรีเมี่ยมซึ่งเป็นกลุ่มสูงสุด โดย
    KTC จะพิจารณาเชิญลูกค้าเข้ามาเป็นสมาชิกบัตร KTC Visa Infinite หรือ KTC World
    MasterCard
    เพื่อมอบสิทธิพิเศษสูงสุดให้แก่ลูกค้ากลุ่มนี้เนื่องจากเป็นกลุ่มที่มียอดใช้จ่ายผ่านบัตรสูงสุด
    กลุ่มที่สองคือกลุ่มรองลงมาจากกลุ่มพรีเมี่ยม โดยจะมอบบัตรเครดิต KTC Visa Platinum
    หรือ KTC JCB Platinum
    เมื่อลูกค้าสมัครบัตรเพื่อรับสิทธิประโยชน์และการอำนวยความสะดวกต่าง ๆ
    กลุ่มที่สามคือกลุ่มกลาง ซึ่ง KTC จะมอบบัตรเครดิต KTC Titanium MasterCard
    เพื่อรับสิทธิพิเศษจากร้านค้าสมาชิกต่าง ๆ และกลุ่มที่สี่คือกลุ่มแมสจะได้รับบัตรเครดิต KTC
    Visa/MasterCard Gold บัตรเครดิต KTC Visa/MasterCard Classic และ
    บัตรเครดิต KTC-JCB ทั้งนี้บริษัทมีบริการ Government Services Card (บัตร KTC
    เพื่อหน่วยงานรัฐ) เป็นบัตรเครดิตเพื่อหน่วยงานราชการ
    ช่วยให้การใช้จ่ายงบประมาณภาครัฐในด้านการเดินทาง อบรม สัมมนา และจัดนิทรรศการ
    เป็นไปอย่างมีประสิทธิภาพ รวมถึงลดภาระและความเสี่ยงในการถือเงินสดของข้าราชการ
    ลดขั้นตอนในการเบิกจ่าย
    และช่วยให้เม็ดเงินที่ใช้จ่ายในหมวดดังกล่าวผันสู่ผู้ประกอบธุรกิจที่เกี่ยวข้องได้เร็วขึ้น
    อีกทั้งยังมีความคุ้มครองจากแผนประกันอุบัติเหตุระหว่างการเดินทาง
    ในระหว่างการเดินทางปฏิบัติราชการเมื่อชำระค่าตั๋วโดยสารยานพาหนะสาธารณะด้วยบัตรเครดิต

2.  บัตรประเภทบัตรร่วม (Co-brand) เป็นบัตรที่เกิดจากการร่วมมือระหว่าง KTC
    กับบริษัทชั้นนำทั้งภายในและภายนอกประเทศที่เป็นพันธมิตรทางการค้า
    ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากร้านค้าได้ตามปกติ
    แต่ถ้าเป็นการนำบัตรประเภทนี้ไปใช้ในร้านค้าที่เป็นผู้ร่วมออกบัตร ผู้ถือบัตรจะได้รับสิทธิพิเศษ
    เช่น ได้รับส่วนลดเมื่อซื้อสินค้าและบริการ รวมไปถึงการจัดรายการพิเศษเป็นกรณี ๆ ไป
    โดยบริษัทเหล่านี้จะมีข้อตกลงกับ KTC
    ในการร่วมมือกันขยายฐานบัตรและจัดรายการส่งเสริมการขายเพื่อเป็นสิทธิพิเศษกับผู้ถือบัตรตามลักษณะเฉพาะของบัตรร่วมนั้น
    ๆ เพื่อขยายฐานบัตรและตอบสนองความต้องการของลูกค้าแต่ละกลุ่ม ทั้งนี้บัตรร่วม
    (Co-Brand) ของบริษัท ได้จัดเป็นกลุ่มในรูปแบบของ Life Style Segmentation Card
    เป็นบัตรที่มีลักษณะเฉพาะ
    โดยบริษัทจะแบ่งลักษณะของบัตรตามลักษณะการใช้จ่ายของลูกค้าเป็นหลัก
    โดยที่ลูกค้าจะได้รับสิทธิพิเศษตามลักษณะของบัตรที่แตกต่างกัน

  3. บัตรประเภท Affinity Card
  เป็นบัตรที่ออกร่วมกับสถาบันศิษย์เก่าหรือองค์กรที่มิได้แสวงหากำไร เช่น สมาคมนักบินไทย
  สมาคมนักศึกษาเก่ามหาวิทยาลัยเชียงใหม่
  สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย
  ราชวิทยาลัยแพทย์ออร์โธปิดิกส์แห่งประเทศไทย สถาบันวิชาการป้องกันประเทศ
  (วิทยาลัยเสนาธิการทหาร สถาบันจิตวิทยาความมั่นคง วิทยาลัยป้องกันราชอาณาจักร
  และสถาบันวิจัยทางยุทธศาสตร์) สมาคมศิษย์เก่าวิศวกรรมศาสตร์แห่งจุฬาลงกรณ์มหาวิทยาลัย
  สมาคมนักเรียนเก่าวชิราวุธวิทยาลัยในพระราชูปถัมถ์ ศูนย์บริการโลหิตแห่งชาติ สภากาชาดไทย
  สมาคมจัดการงานบุคคลสมาคมศิษย์เก่ามหาวิทยาลัยขอนแก่น
  และสมาคมนักเรียนเก่าเตรียมอุดมศึกษาในพระบรมราชูปถัมภ์ เป็นต้น

2.  1.  

(ก) ประเภทการให้บริการของธุรกิจการออกบัตรเครดิต

บริษัทให้บริการและมีสิทธิประโยชน์เสนอให้ผู้ถือบัตรเครดิตหลายประการดังนี้

1)  บริการชำระค่าสินค้าและบริการแทนการชำระด้วยเงินสด
    ผู้ถือบัตรเครดิตของบริษัทสามารถชำระค่าสินค้าและบริการได้ที่ร้านค้า ที่มีสัญลักษณ์ [] []
    และ [] ทั้งในประเทศไทยและในต่างประเทศกว่า 200 ประเทศ
    ตามวงเงินของผู้ถือบัตรที่ได้รับอนุมัติแต่ละราย โดยบริษัทจะเป็นผู้ชำระค่าสินค้าและบริการนั้น
    ๆ ให้ร้านค้าผ่านทางธนาคาร/บริษัทร้านค้า เมื่อครบกำหนดรอบบัญชีของผู้ถือบัตร (ประมาณ 1
    เดือน) บริษัทก็จะดำเนินการเรียกเก็บเงินจากผู้ถือบัตร
    โดยผู้ถือบัตรจะสามารถเลือกที่จะชำระเงินให้กับบริษัทเต็มจำนวนตามยอดการใช้จ่าย
    หรือผ่อนชำระขั้นต่ำตามเกณฑ์ประกาศของธนาคารแห่งประเทศไทย
    โดยมีอัตราการผ่อนชำระขั้นต่ำไม่น้อยกว่าร้อยละ 10 ของยอดหนี้คงเหลือ แต่ต้องไม่ต่ำกว่า
    500 บาทต่อเดือน โดยกรณีการผ่อนชำระนี้ บริษัทจะคิดดอกเบี้ยร้อยละ 15
    ต่อปีรวมกับค่าธรรมเนียมการใช้วงเงินบัตรเครดิตร้อยละ 5 ต่อปี
    ตามจำนวนเงินที่ค้างชำระตั้งแต่วันที่บริษัทบันทึกรายการแต่ละรายการถึงวันที่ชำระเงิน

2)  บริการเบิกเงินสดล่วงหน้า (Cash Advance)
    เป็นการให้บริการแก่ผู้ถือบัตรเครดิตที่สามารถเบิกเงินสดไปใช้
    โดยหักออกจากวงเงินบัตรเครดิตที่บริษัทอนุมัติให้กับผู้ถือบัตร
    ซึ่งผู้ถือบัตรสามารถเบิกเงินได้ทั้งในและต่างประเทศ กรณีที่เบิกเงินสดในประเทศ
    จะสามารถเบิกได้จากเครื่องฝากถอนเงินอัตโนมัติ (Automatic Teller Machine หรือ
    ATM) ของทุกธนาคาร ที่มีเครื่องหมาย [] [] หรือ []
    หรือเบิกจากเคาน์เตอร์สาขาของธนาคารกรุงไทยที่มีเครื่องหมายรับบัตรเครดิต
    ในกรณีที่เป็นการเบิกถอนเงินสดในต่างประเทศ
    สามารถเบิกได้จากเครื่องฝากถอนเงินอัตโนมัติ (ATM) ที่มีเครื่องหมาย [] [] [] [] และ
    [] หรือเบิกจากจุดแลกเปลี่ยนเงินตรา (Exchange Booth) ที่มีเครื่องหมายรับบัตรวีซ่า
    มาสเตอร์การ์ด หรือเจซีบี
    สำหรับบริการนี้บริษัทจะได้รับค่าธรรมเนียมการเบิกเงินสดล่วงหน้าที่บริษัทคิดจากผู้ใช้บริการร้อยละ
    3 ของยอดเงินที่เบิกถอนต่อครั้ง โดยกำหนดยอดเงินขั้นต่ำในการเบิกถอนแต่ละครั้งไม่ต่ำกว่า
    500 บาท
    และรายได้ดอกเบี้ยจากบัตรเครดิตซึ่งบริษัทเริ่มคิดดอกเบี้ยและค่าธรรมเนียมการใช้วงเงินตั้งแต่วันที่เบิกเงินสดจนถึงวันที่ชำระเงินครบทั้งจำนวน

3)  บริการเสริมอื่น ๆ คือ
    บริการหรือสิทธิประโยชน์พิเศษเพิ่มเติมที่บริษัทให้แก่ผู้ถือบัตรควบคู่ไปกับบัตร ได้แก่

-   ศูนย์บริการสมาชิกบัตร KTC สำหรับบริการด้านต่าง ๆ ประกอบด้วย

-   ศูนย์บริการสมาชิก ให้บริการตลอด 24 ชั่วโมง KTC Phone 0-2665-5000
    ผู้ถือบัตรสามารถติดต่อเจ้าหน้าที่ หรือผ่านระบบโทรศัพท์อัตโนมัติโดยใช้รหัส KTC PIN
    เพื่อสอบถามข้อมูลเกี่ยวกับบัญชีบัตรเครดิตหรือบริการต่าง ๆ เช่น ขอใบสมัครบัตรเสริม
    ขอสำเนาใบแจ้งยอดการใช้จ่ายบัตรเครดิต หรือเปลี่ยนแปลงรอบการตัดบัญชี เป็นต้น
    สำหรับบัตรเครดิต Platinum มีศูนย์บริการสมาชิก KTC Visa Platinum Line
    0-2665-5666 ในส่วนบัตรเครดิต KTC Visa Infinite บัตรเครดิต World
    MasterCard มีศูนย์บริการ คือ KTC Visa Infinite Line และ KTC World
    MasterCard Line ซึ่งติดต่อได้ที่ 0-2665-5555 รวมถึง KTC-KTB Precious Plus
    Visa Infinite เบอร์ติดต่อ 0-2665-5555 และบริการพิเศษผู้ถือหุ้นกู้เคทีซี ติดต่อได้ที่
    0-2665-5999

-   นอกจากนี้ บริษัทยังมีโครงการ “KTC Ultimate Assistance” ให้บริการความช่วยเหลือ
    5 รูปแบบครอบคลุมทั่วทุกมุมโลก ประกอบด้วย บริการช่วยเหลือฉุกเฉินทางการแพทย์ทั่วโลก
    อาทิ ให้คำแนะนำปรึกษาทางการแพทย์
    และประสานงานเคลื่อนย้ายผู้ป่วยจากสถานพยาบาลแห่งหนึ่งไปยังอีกแห่งหนึ่ง
    เมื่อมีอาการเจ็บป่วยอยู่ในภาวะวิกฤต บริการช่วยเหลือด้านการเดินทางต่างประเทศทั่วโลก
    ตลอด 24 ชั่วโมง อาทิ ให้ข้อมูลและคำแนะนำกรณีกระเป๋าเดินทางหรือหนังสือเดินทางสูญหาย
    บริการฉุกเฉินบนท้องถนนภายในประเทศ อาทิ บริการรถยก ช่างซ่อม หรือเติมน้ำมันฉุกเฉิน
    บริการให้ความช่วยเหลือฉุกเฉินภายในบ้าน อาทิ บริการช่างกุญแจ ช่างประปา
    หรือกำจัดแมลง และบริการผู้ช่วยส่วนบุคคลทั่วโลก อาทิ บริการจองสนามกอล์ฟ
    จัดส่งของขวัญหรือดอกไม้ ซึ่งสามารถติดต่อ International SOS Assistance Centre
    โดยตรงได้ที่หมายเลข 0-2205-7788 หรือติดต่อผ่านทาง KTC ที่หมายเลข 0-2665-5555
    สำหรับสมาชิกบัตรเครดิต KTC Visa Infinite KTC World MasterCard และ
    KTC-KTB Precious Plus Visa infinite

-   สำหรับบัตรเครดิต KTC-JCB มีศูนย์บริการ JCB Plaza จำนวน 31 แห่งทั่วโลก
    โดยให้บริการ Concierge services by JCB Plaza
    บริการพิเศษเป็นเลขาส่วนตัวเฉพาะผู้ถือบัตร JCB เพื่ออำนวยความสะดวกในการหาข้อมูล
    จองตั๋วเดินทาง โรงแรม รถเช่า รวมถึง Medical Hotline Service
    บริการช่วยเหลือฉุกเฉินยามเจ็บป่วยในต่างแดน

-   KTC World Travel Service ติดต่อที่หมายเลข 0-2665-5050 ดำเนินการโดย บริษัท
    เวิลด์ เอ็กซ์พลอเรอร์ จำกัด ให้บริการสมาชิกบัตรเครดิต KTC
    โดยไม่มีค่าธรรมเนียมการรูดบัตร ในด้านข้อมูลการเดินทางและท่องเที่ยว
    สำรองบัตรโดยสารเครื่องบิน โรงแรม รถเช่า
    กรุ๊ปทัวร์และแพ็คเกจอิสระทั้งในและต่างประเทศ ตั๋วรถไฟยุโรป-ยูเรล พาส
    ตั๋วรถไฟญี่ปุ่น-เจอาร์พาส บัตรเข้าชมสถานที่ท่องเที่ยว และประกันการเดินทาง เป็นต้น

-   ชำระค่าใช้จ่ายรายเดือนอัตโนมัติผ่านบัตรเครดิต (Auto Payment)
    สำหรับค่าบริการโทรศัพท์ โทรศัพท์มือถือ ค่าเบี้ยประกันรายเดือน เงินบริจาครายเดือน
    ค่าสมาชิกหนังสือ ค่าบริการอินเตอร์เน็ตรายเดือนและค่าบริการ Easy Topup

-   บริการชำระค่าสินค้า/ บริการ ผ่านอินเตอร์เน็ต ณ ร้านค้าที่เป็นสมาชิก e-commerce ของ
    KTC ตลอด 24 ชั่วโมง

-   รับข่าวสารเกี่ยวกับสิทธิประโยชน์และบริการใหม่ ๆ กับ “The Stories” และ “Wonders
    Of The World” รายเดือนสำหรับสมาชิกบัตรเครดิต KTC

-   ความคุ้มครองจากแผนประกันอุบัติเหตุระหว่างการเดินทาง
    รวมถึงคู่สมรสและบุตรที่มีอายุไม่เกิน 23 ปีบริบูรณ์
    ในกรณีที่ใช้บัตรเครดิตชำระค่าตั๋วโดยสารยานพาหนะสาธารณะ ด้วยวงเงินประกันสูงสุด 1
    ล้านบาท สำหรับบัตรเครดิต KTC Visa / MasterCard Classic วงเงินประกันสูงสุด 4
    ล้านบาท สำหรับ Visa / MasterCard / JCB Gold และ Titanium MasterCard
    วงเงินประกันสูงสุด 8 ล้านบาท สำหรับบัตร Visa Platinum และวงเงินประกันสูงสุด 40
    ล้านบาท สำหรับบัตร Visa Infinite World MasterCard และ
    KTC-KTB Precious Plus Visa Infinite

-   รายการสะสมคะแนน Forever Rewards โดยทุก ๆ 25 บาทที่ใช้จ่ายผ่านบัตรรับ 1 คะแนน
    เพื่อสะสมไว้แลกรับของรางวัลต่าง ๆ เช่น ใช้ทุก ๆ 1,000 คะแนน แทนเงินสด 100 บาท
    แลกซื้อสินค้าและบริการ ณ ร้านค้าที่ร่วมรายการ กว่า 3,000 แห่งทั่วประเทศ
    หรือบัตรโดยสารสายการบิน รวมถึงการร่วมแบ่งปันและทำบุญให้แก่มูลนิธิต่าง ๆ

-   บริการแบ่งชำระค่าสินค้า/ บริการ Flexi
    สำหรับผู้ถือบัตรเคทีซีที่มีความประสงค์ที่จะแบ่งชำระค่าสินค้า/บริการเป็นงวด ๆ
    ด้วยอัตราดอกเบี้ยพิเศษร้อยละ 0 หรือร้อยละ 0.89 ต่อเดือน นานสูงสุด 10 เดือน
    เพื่อความคล่องตัวในการบริหารค่าใช้จ่ายรายเดือน รวมถึงบริการแบ่งชำระค่าสินค้า/บริการ
    Flexi by Phone
    ซึ่งรับบริการแบ่งชำระค่าสินค้า/บริการสำหรับรายการที่รอเรียกเก็บในเดือนถัดไปด้วยอัตราดอกเบี้ยร้อยละ
    0.89 ต่อเดือน

-   บริการ U Shop V Deliver การสั่งซื้อสินค้าผ่านแคตตาล็อก หรือเว็บไซต์
    โดยมีพันธมิตรร้านค้าร่วมให้บริการกว่า 150 ราย ด้วยจำนวนสินค้าหลากหลายให้เลือกซื้อกว่า
    3,300 รายการ โดยลูกค้าสามารถเลือกซื้อสินค้าที่ต้องการจากแคตตาล็อก
    หรือสั่งซื้อออนไลน์ผ่านเว็บไซต์ www.ktc.co.th หรือจุดให้บริการ KTC Touch
    โดยชำระค่าสินค้าผ่านบัตรเครดิตเคทีซีได้ทุกประเภท หรือใช้คะแนนสะสม Forever
    Rewards ร่วมกับการชำระผ่านบัตรเคทีซี โดยสินค้าจะส่งตรงถึงบ้าน
    และไม่มีค่าบริการจัดส่งสินค้าทุกรายการ

-   KTC Real Privileges ใน www.ktc.co.th
    รวบรวมสิทธิประโยชน์และสิทธิพิเศษมากมายครอบคลุมทุกประเภทการใช้จ่าย อาทิเช่น
    ร้านอาหาร โรงแรมที่พัก สถานเสริมความงาม โรงเรียนสอนภาษา เครื่องใช้ไฟฟ้า เป็นต้น
    นอกจากนั้นยังเพิ่มช่องทางการสื่อสารระหว่างสมาชิกผู้ถือบัตร และ KTC ผ่าน FACEBOOK ที่
    http://www.facebook.com/ktcrealprivilege และ TWITTER
    ที่http://twitter.com/ktcprivilege
    เพื่อแลกเปลี่ยนข้อมูลร้านอาหารแนะนำและเรื่องราวที่น่าสนใจในกลุ่มสมาชิกผู้ใช้สังคมออนไลน์
    (Social Network) รวมถึงการประชาสัมพันธ์ข่าวสารและสิทธิประโยชน์ต่าง ๆ ของ KTC
    ด้วย

-   Secured e-pay เป็นบริการด้านความปลอดภัยให้กับผู้ถือบัตรเครดิต KTC
    ในการทำรายการชำระค่าสินค้าหรือบริการออนไลน์ผ่านเครือข่ายอินเทอร์เน็ตที่มีการพัฒนาให้ได้มาตรฐานความปลอดภัยตามมาตรฐานสากลและสามารถรองรับระบบ
    [](VbV) ของวีซ่า อินเตอร์เนชั่นแนล และ [] (MCSC) ของมาสเตอร์การ์ด
    อินเตอร์เนชั่นแนล และ [] J/Secure ของเจซีบี อินเตอร์เนชั่นแนล
    และด้วยกลไกป้องกันข้อมูลในการยืนยันตัวตนของผู้ถือบัตรถึง 2 ขั้นตอน คือ การใช้รหัส VbV
    , MCSC หรือ J/Secure อันเป็นรหัสป้องกันการลักลอบใช้บัตรและโจรกรรมข้อมูลบัตร และ
    ข้อความส่วนตัว (Personal Message)
    เพื่อสร้างความมั่นใจว่าเป็นร้านค้าในระบบออนไลน์ที่ได้ลงทะเบียนกับ วีซ่า อินเตอร์เนชั่นแนล
    มาสเตอร์การ์ด อินเตอร์เนชั่นแนล และเจซีบี อินเตอร์เนชั่นแนล อย่างถูกต้อง นอกจากนี้
    ในการชำระค่าสินค้าและบริการผ่านบัตรเครดิต KTC ในระบบออนไลน์
    จะดำเนินการในรูปแบบการเข้ารหัสข้อมูลตามมาตรฐานของ SSL 128 Bit

-   ClickKTC บริการออนไลน์บนเว็บไซต์ ประกอบด้วย ตรวจสอบรายการใช้จ่ายผลิตภัณฑ์ KTC
    เช่น บัตรเครดิต KTC สินเชื่อบุคคล (KTC Cash) สินเชื่อพร้อมใช้ (KTC Cash Revolve)
    บัตรเครดิตเพื่อหน่วยงานรัฐ บัตรเครดิต KTC Visa Corporate Gold
    รวมถึงบริการสำหรับร้านค้าเพื่อตรวจสอบรายงานการขาย

-   TapKTC บริการออนไลน์บน Mobile/Smart Device
    ประกอบด้วยการสมัครผลิตภัณฑ์เคทีซีและตรวจสอบสถานะการสมัคร การเปิดใช้งานบัตร
    การตรวจสอบข้อมูลยอดการใช้จ่าย วงเงินคงเหลือคะแนนสะสม
    การให้บริการชำระสินค้า/บริการต่าง ๆ ผ่านบัตร
    และการให้บริการแจ้งเตือนวันครบกำหนดชำระ

(ข) ขั้นตอนการให้บริการบัตรเครดิตของธุรกิจการออกบัตรเครดิต

1.  รับสมัครผู้ถือบัตรเครดิต (Acquiring Cardholders)
    บริษัทรับสมัครผู้ถือบัตรเครดิตผ่านช่องทางหลัก ๆ ดังนี้

-   KTC Touch ศูนย์บริการทางการเงินครบวงจรตลอด 365 วัน
    โดยมีพนักงานของบริษัทอำนวยความสะดวกในการให้คำแนะนำและบริการในด้านต่าง ๆ เช่น
    รับสมัครบัตรเครดิตและสินเชื่อบุคคล เป็นจุดรับบัตรเครดิต และให้บริการสมาชิกบัตร
    ตลอดจนรับชำระค่าใช้จ่ายบัตรเครดิต สินเชื่อบุคคล และสินเชื่อเจ้าของกิจการ ณ วันที่ 31
    ธันวาคม 2556 KTC มีจุดบริการ KTC Touch ทั้งสิ้น 24 จุดบริการ แบ่งเป็น 23
    จุดบริการในเขตกรุงเทพและปริมณฑล และอีก 1 จุดบริการในเขตภูมิภาค

-   ผ่านทางสาขาหรือพนักงานของธนาคารกรุงไทย ที่มีสาขาครอบคลุมทั่วประเทศกว่า 1,000
    สาขา โดยบริษัทให้ค่าตอบแทนแก่พนักงานและสาขาที่สามารถหาลูกค้าใหม่ ๆ ให้กับบริษัท
    โดยจ่ายค่าตอบแทนตามจำนวนบัตรที่ได้รับการอนุมัติ
    ซึ่งช่องทางการรับสมัครผ่านพนักงานและ/หรือสาขาของธนาคาร
    สามารถช่วยขยายฐานสมาชิกบัตรใหม่ได้เป็นอย่างดี

-   ช่องทาง Outsource Sales
    บริษัทดำเนินการใช้บริการจากบุคคลภายนอกประเภทบุคคลธรรมดา และนิติบุคคล
    สำหรับงานแนะนำผลิตภัณฑ์ทางการเงินของ KTC โดยมีผู้แนะนำผลิตภัณฑ์ฯ (อิสระ)
    ทั่วประเทศกว่า 15,000 ราย
    บริษัทเป็นผู้กำหนดคุณสมบัติของผู้สมัครสมาชิกผลิตภัณฑ์ทางการเงินของเคทีซี
    พร้อมดำเนินการจ่ายค่าตอบแทนตามจำนวนบัตรที่ได้รับการอนุมัติจริงโดยไม่ผิดเงื่อนไขการจ่ายค่าตอบแทนที่บริษัทกำหนด
    ไปยังผู้แนะนำผลิตภัณฑ์ฯ โดยตรง
      ทั้งนี้บริษัทมีบทกำกับดูแลการปฏิบัติงานสำหรับผู้แนะนำผลิตภัณฑ์ฯ
    เพื่อให้การปฏิบัติงานเป็นไปอย่างมีคุณภาพ ตามที่บริษัทกำหนด

-   ช่องทาง Telesales บริษัทดำเนินการบริหารงานขายและงานบริการทางโทรศัพท์ โดยตรง
    ในรูปแบบ In-House Telesales
    โดยมีเจ้าหน้าที่ให้บริการงานขายและงานบริการทางโทรศัพท์ในการนำเสนองานขาย
    เพื่อขยายฐานสมาชิกผลิตภัณฑ์ทางการเงินของ เคทีซี และงานบริการ
    เพื่อกระตุ้นยอดการใช้จ่ายผ่านผลิตภัณฑ์ทางการเงินของเคทีซี ทั้งนี้
    บริษัทมีบทกำกับดูแลการปฏิบัติงานของเจ้าหน้าที่ฯ
    ให้ได้คุณภาพและเป็นไปตามมาตรฐานของการให้บริการงานขายและงานบริการทางโทรศัพท์อย่างถูกต้อง

-   ช่องทาง Business Partner Relations ซึ่งประกอบด้วย
    การรับสมัครบัตรเครดิตผ่านทางสาขาหรือพนักงานของธนาคารออมสิน
    การรับสมัครบัตรเครดิตและสินเชื่อบุคคลผ่านตัวแทนขาย (อิสระ) การร่วมมือกับพันธมิตรต่าง
    ๆ ได้แก่ บริษัทที่ออกบัตรร่วม (Co-brand)
    และสถาบันศิษย์เก่าหรือองค์กรที่มิได้แสวงหากำไร (Affinity) ในการหาสมาชิกบัตรใหม่

-   ช่องทางอินเทอร์เน็ต เพื่ออำนวยความสะดวกให้แก่ลูกค้า KTC
    ได้เพิ่มช่องทางในการสมัครบัตรเครดิตทางอินเทอร์เน็ตด้วย
    โดยลูกค้าสามารถดำเนินการผ่านทางเว็บไซต์หลักของ KTC (www.ktc.co.th)
    หรือสมัครผ่านบริษัทคู่ค้า Silkspan (www.silkspan.co.th) ได้ 24 ชั่วโมงทุกวัน

-   แผนก Government Card ทำหน้าที่ขยายฐานบัตรเครดิตองค์กร ภายใต้บริการ “บัตร KTC
    เพื่อหน่วยงานรัฐ” (KTC Government Services Card) และ “บัตรเครดิต KTC VISA
    Corporate Gold” ให้แก่หน่วยงานราชการ หน่วยงานรัฐวิสาหกิจ องค์กรมหาชน
    องค์กรอิสระ บริษัทเอกชน เป็นต้น  พร้อมทั้งกระตุ้นยอดการใช้จ่ายผ่านบัตรฯ
    และดูแลให้บริการหลังการขายด้วย

-   KTC Best Deal เป็นอีกหนึ่งช่องทางการทำธุรกิจของ KTC
    โดยจะมีทีมงานที่ทำหน้าที่เจรจาตกลงกับพันธมิตรต่าง ๆ
    ที่สนใจร่วมทำโปรแกรมการตลาดเพื่อมอบสิทธิพิเศษหรือส่วนลดพิเศษต่าง ๆ
    สำหรับลูกค้าบัตรเครดิต KTC
    โดยลูกค้าสามารถเข้าไปเลือกใช้สิทธิ์หรือเลือกซื้อคูปองส่วนลดพิเศษต่าง ๆ ผ่านทางเว็บไซต์
    www.ktc.co.th/bestdeal

    1.  อนุมัติวงเงิน (Credit Acceptance)

บริษัทจะทำการตรวจสอบการลงลายมือชื่อในใบสมัครก่อนบันทึกข้อมูลใบสมัครที่ได้รับทั้งหมดเข้าระบบงาน
โดยผู้สมัครที่มีคุณสมบัติเบื้องต้นไม่ตรงตามหลักเกณฑ์ของธนาคารแห่งประเทศไทย
จะบันทึกผลการพิจารณาปฏิเสธการอนุมัติในระบบงาน และส่งจดหมายแจ้งให้ลูกค้าทราบ
ในส่วนของใบสมัครที่ผ่านคุณสมบัติเบื้องต้น จะดำเนินการติดต่อผู้สมัครเพื่อยืนยันการสมัคร
และขอข้อมูลผู้สมัครที่ยังได้ไม่ครบถ้วน
รวมทั้งจะมีการตรวจสอบประวัติทางการเงินของผู้สมัครที่ได้ให้ความยินยอมมาพร้อมกับใบสมัคร
จากฐานข้อมูลบริษัท ข้อมูลเครดิตแห่งชาติ จำกัด (National Credit Bureau Co., Ltd)
เพื่อประกอบการพิจารณา

การพิจารณาอนุมัติวงเงินที่จะให้กับผู้สมัครแต่ละรายจะพิจารณาจากหลายปัจจัยรวมถึงรายได้และความสามารถในการชำระเงินคืน
นอกจากนี้ บริษัทยังตรวจสอบประวัติการชำระเงินของผู้สมัครจากบริษัท ข้อมูลเครดิตแห่งชาติ จำกัด
โดยบริษัทดังกล่าว
ตั้งขึ้นเพื่อวัตถุประสงค์ที่จะเป็นศูนย์กลางในการรวบรวมข้อมูลเครดิตส่วนบุคคลและประวัติทางการเงินของลูกค้าในฐานะหน่วยงานแห่งชาติ
ประกอบกับประสบการณ์ของนักวิเคราะห์ในบริษัท
สำหรับการพิจารณาอนุมัติวงเงินนั้นบริษัทจะแยกกันพิจารณาวงเงิน
โดยธุรกิจบัตรเครดิตและธุรกิจสินเชื่อบุคคลจะยึดตามเกณฑ์ของธนาคารแห่งประเทศไทย
ยิ่งไปกว่านั้นบริษัทยังควบคุมความเสี่ยงโดยการติดตามรูปแบบข้อมูลการชำระเงินของลูกค้าในอดีตเป็นฐานในการพิจารณาอนุมัติวงเงินด้วย
ในกรณีของผู้สมัครรายเดียวกันแต่ขอสินเชื่อในหลายประเภทต่อบริษัท
เจ้าหน้าที่สินเชื่อจะตรวจสอบประวัติการชำระเงินของผู้สมัคร สถานภาพด้านอาชีพ รายได้
และตำแหน่งหน้าที่การงาน
โดยพิจารณาถึงความเสี่ยงรวมของผู้สมัครแต่ละรายให้ไม่เกินกว่าความสามารถในการชำระเงินของผู้สมัครรายนั้น
ๆ

บริษัทได้พัฒนาระบบ Credit Scoring
ซึ่งเป็นการนําระบบสารสนเทศมาใช้ในการให้คะแนนผู้สมัครแต่ละราย
และพิจารณาอนุมัติตามคะแนนที่กําหนดไว้ควบคู่กับการพิจารณาของเจ้าหน้าที่วิเคราะห์สินเชื่อ
เพื่อให้การพิจารณาอนุมัติทําได้รวดเร็ว เป็นมาตรฐาน และให้การทํางานมีประสิทธิภาพมากยิ่งขึ้น
เมื่อได้ผลการพิจารณาแล้ว
บริษัทจะส่งผลการพิจารณาให้แก่ผู้สมัครทั้งที่ได้รับและไม่ได้รับการอนุมัติทราบทางจดหมาย
สําหรับใบสมัครที่ได้รับการอนุมัติ
บริษัทจะส่งข้อมูลที่ได้รับการตรวจสอบแล้วไปยังหน่วยงานภายนอกที่ได้มาตรฐานและได้รับการรับรอง
(Certified) จาก วีซ่า มาสเตอร์การ์ด และเจซีบี
ในการผลิตบัตรเครดิตเพื่อบันทึกข้อมูลของผู้ถือบัตรลงในบัตร จากนั้นบริษัทจะจัดส่งบัตรไปที่ KTC
Touch หรือสาขาธนาคารกรุงไทย หรือที่อยู่ของผู้สมัคร ตามที่ผู้สมัครระบุไว้

  3) อนุมัติการใช้จ่ายผ่านบัตรเครดิต (Authorization)

สำหรับธุรกิจออกบัตรเครดิต เมื่อผู้ถือบัตรนำบัตรไปใช้ชำระค่าสินค้าและบริการที่ร้านค้า
ร้านค้าจะติดต่อกับธนาคาร/บริษัทร้านค้า (Acquiring
Bank) ซึ่งจะเป็นตัวกลางในการติดต่อบริษัทในฐานะธนาคาร/บริษัทผู้ออกบัตร (Issuing
Bank) เพื่อให้เป็นผู้พิจารณาอนุมัติการใช้จ่ายครั้งนั้น ๆ ผ่านระบบอนุมัติวงเงิน
(Authorization) ตามเกณฑ์ที่บริษัทกำหนดไว้และแจ้งผลกลับไปยังร้านค้าอีกครั้ง

สำหรับธุรกิจร้านค้ารับบัตรเครดิต
บริษัทได้ติดตั้งเครือข่ายอุปกรณ์ช่วยขาย ได้แก่ เครื่องรูดบัตรเครดิต Electronic Data
Capture (EDC)
ให้กับร้านค้าสมาชิก โดยเชื่อมโยงระหว่างระบบของธนาคาร/บริษัทผู้ออกบัตรกับธนาคาร/บริษัทร้านค้า
ผ่านทางสายโทรศัพท์หรือ Lease Line ดังนั้น
การขออนุมัติวงเงินการใช้จ่ายจึงสามารถทำได้ทันทีที่ผู้ถือบัตรของบริษัทนำบัตรไปใช้
โดยไม่ต้องมีการโทรศัพท์ติดต่อระบบเทคโนโลยีสารสนเทศของบริษัท อีกทั้งมีการใช้ระบบ Line
Encryption ซึ่งเป็นระบบงานที่พัฒนาบนเครื่อง EDC โดยจะทำการถอดรหัสข้อมูลจากเครื่อง EDC เพื่อความปลอดภัยในการส่งและรับข้อมูล 

ในส่วนของธุรกิจร้านค้าออนไลน์ (E-Commerce) มีการติดตั้ง Payment
Gateway ที่เชื่อมโยงระหว่างระบบของธนาคาร/บริษัทผู้ออกบัตรกับธนาคาร/บริษัทร้านค้าเช่นกัน
นอกจากนี้ เพื่อเป็นการเพิ่มความปลอดภัยในการอนุมัติการใช้จ่ายของรายการออนไลน์
บริษัทมีการพัฒนาระบบทั้งในด้านธุรกิจออกบัตรและธุรกิจร้านค้ารับบัตรให้สามารถรองรับการทำรายการ 3D-Secure โดยมีการยืนยันตัวตนผู้ถือบัตรโดยการใส่รหัสที่ผู้ถือบัตรกำหนด (PIN) ช่วยเพิ่มความปลอดภัยในการทำรายการออนไลน์
โดยในส่วนของธุรกิจออกบัตร มีการนำปรับปรุงระบบเพิ่มเติมเพื่อให้รองรับ One Time Password
(OTP) ที่ระบบจะมีการสร้าง Pin ใหม่ทุกครั้งที่มีการมีการทำรายการออนไลน์ให้กับผู้ถือบัตร   

4)  รับชำระหนี้บัตรเครดิต (Settlement)

บริษัทจะส่งใบแจ้งยอดค่าใช้จ่ายบัตรเครดิตไปยังผู้ถือบัตรตามที่อยู่ที่แจ้งไว้เมื่อถึงรอบบัญชีของผู้ถือบัตร
โดยผู้ถือบัตรสามารถเลือกชำระได้หลายช่องทาง ดังนี้

-   ชำระด้วยเงินสดหรือเช็คผ่าน KTC Touch
    ผู้ถือบัตรจะสามารถนำเงินสดหรือเช็คไปฝากเข้าบัญชีของบริษัทได้ที่ KTC Touch
    โดยไม่มีค่าบริการ

-   หักบัญชีเงินฝากอัตโนมัติ (Direct Debit)
    ชำระค่างวดด้วยการหักบัญชีเงินฝากของธนาคารกรุงไทย (ไม่เสียค่าบริการ)
    และธนาคารออมสินทุกสาขา (อัตราค่าบริการ 10-15 บาทต่อรายการ)

-   ชำระที่เคาน์เตอร์ธนาคาร - ธนาคารกรุงไทย (ไม่เสียค่าบริการ) ธนาคารกรุงศรีอยุธยา
    ธนาคารไทยพาณิชย์ ธนาคารธนชาต ธนาคารกสิกรไทย ธนาคารทิสโก้ ธนาคารทหารไทย
    ธนาคารออมสิน ธนาคารยูโอบี ธนาคารเพื่อการเกษตรและสหกรณ์ ธนาคาร ซีไอเอ็มบีไทย
    และธนาคารอาคารสงเคราะห์ โดยมีอัตราค่าบริการประมาณ 10-30
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านเครื่อง ATM ของธนาคารที่มีบัญชี - ธนาคารกรุงไทย (ไม่เสียค่าบริการ)
    ธนาคารกรุงศรีอยุธยา ธนาคารไทยพาณิชย์ ธนาคารกสิกรไทย ธนาคารทหารไทย
    ธนาคารยูโอบี ธนาคารออมสิน และธนาคารซีไอเอ็มบีไทย โดยมีอัตราค่าบริการประมาณ
    10-25 บาทต่อรายการขึ้นอยู่กับอัตราค่าบริการของแต่ละธนาคาร
    รวมถึงเขตพื้นที่ในการใช้บริการ

-   ชำระโดยการโอนเงินผ่านทางอินเทอร์เน็ต – ธนาคารกรุงไทย (ไม่เสียค่าบริการ)
    ธนาคารไทยพาณิชย์ ธนาคารกสิกรไทย ธนาคารทหารไทย ธนาคารกรุงศรีอยุธยา
    และธนาคารยูโอบี โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านบริการ Phone Banking ผ่านการให้บริการของธนาคารกรุงไทย
    (ไม่เสียค่าบริการ) ธนาคารยูโอบี ธนาคารไทยพาณิชย์ ธนาคารกสิกรไทย ธนาคารทหารไทย
    และธนาคารกรุงศรีอยุธยา โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระที่จุดบริการ โดยผู้ถือบัตรสามารถนำใบแจ้งยอดค่าใช้จ่าย
    ที่มีเครื่องหมายบาร์โค้ดเป็นเอกสารการชำระเงิน โดยเลือกชำระเงินได้ตามจุดบริการต่าง ๆ
    ดังนี้ เคาน์เตอร์ เซอร์วิส ทีโอที เจมาร์ทเพย์พอยท์ ไปรษณีย์ไทย เทสโก้ โลตัส ทรูมันนี่
    เอ็กซ์เพรสในร้าน ซีพีเฟรชมาร์ท ทรูมันนี่ เอ็กซ์เพรส ในร้านค้าทรูพาร์ทเนอร์
    การประปานครหลวง เอ็มเปย์ สเตชั่น (เอไอเอส/เทเลวิซ) โดยมีอัตราค่าบริการประมาณ
    10-20 บาทต่อรายการ ขึ้นอยู่กับอัตราค่าบริการของแต่ละจุดบริการ
    รวมถึงเขตพื้นที่ในการใช้บริการ

-   ชำระด้วยเช็คโดยส่งทางไปรษณีย์ (สาขาในเขตกรุงเทพฯและปริมณฑล)
    โดยจะต้องฝากเช็คเข้าบัญชีของบริษัทก่อนถึงวันครบกำหนดชำระเงินอย่างน้อย 3 วันทำการ

-   ชำระผ่านโทรศัพท์มือถือ บริการทรูมันนี่ วอลเล็ท แอพพลิเคชั่น (ระบบทรูมูฟ)
    และบริการเอ็มเปย์ (ระบบเอไอเอส) อัตราค่าบริการ 15 บาทต่อรายการ

สำหรับกรณีที่ผู้ถือบัตรได้รับใบแจ้งยอดค่าใช้จ่ายบัตรเครดิตแล้ว
หากผู้ถือบัตรมีข้อสงสัยหรือประสงค์ที่จะปฏิเสธรายการใช้จ่ายบางรายการ
ผู้ถือบัตรสามารถแจ้งบริษัทเพื่อให้ตั้งพักรายการนั้นไว้ก่อนและไม่มีการทวงถามหนี้ในช่วงนั้นได้
โดยบริษัทจะดำเนินการสอบสวนเพื่อหาข้อเท็จจริงและระบุให้ได้ว่าฝ่ายใดจะต้องรับผิดชอบค่าใช้จ่ายรายการนั้น
ๆ และทำการเรียกเก็บไปยังผู้ที่ต้องรับผิดชอบค่าเสียหายนั้นภายใน 45 ถึง 180 วัน
ทั้งนี้เป็นไปตามมาตรฐานของวีซ่า มาสเตอร์การ์ด และเจซีบี
โดยบริษัทมีระบบติดตามรายการที่เกิดขึ้นและจัดทำรายงานของจำนวนรายการที่มีการปฏิเสธจากผู้ถือบัตรอย่างต่อเนื่อง
เพื่อไม่ให้เสียสิทธิในการเรียกเก็บเงินจากฝ่ายที่ต้องรับผิดจริง

  5) การติดตามหนี้ (Collection)

บริษัทดำเนินการติดตามทวงถามหนี้โดยทันทีเมื่อลูกค้าผิดนัดชำระหนี้ (Speed of Debt
Collection) โดยบัญชีลูกค้าที่มีอายุการค้างหนี้ไม่นาน หรือเริ่มต้น
มีโอกาสที่บริษัทสามารถรับชำระหนี้คืนได้อย่างรวดเร็ว
เมื่อมีการติดตามทวงถามโดยทันทีมากกว่าหนี้ที่คงค้างชำระเป็นระยะเวลานาน
ซึ่งแนวทางบริหารในการติดตามทวงถามหนี้ทั้งธุรกิจบัตรเครดิต และธุรกิจสินเชื่อบุคคลของบริษัท
มีมาตรฐานในลักษณะเดียวกัน แต่ขั้นตอนจะแตกต่างกันไปตามระยะเวลาการค้างชำระหนี้
หรืออายุหนี้ของลูกค้า โดยบริษัทมีการจัดเจ้าหน้าที่ (Collector)
ให้เหมาะสมกับบัญชีลูกค้าค้างชำระ เพื่อรับผิดชอบในการดำเนินการดังกล่าว ดังนี้

-   หนี้ที่ค้างชำระไม่เกิน 90 วัน บริษัทดำเนินการติดตามทวงถามโดยวิธีการใช้โทรศัพท์ติดต่อ
    การส่งข้อความแจ้งเตือนให้ชำระหนี้ (SMS) และการส่งจดหมายติดต่อลูกค้า (Collection
    Letter) โดยเพิ่มระดับความเข้มงวดในการติดตามหนี้ตามระยะเวลาของการค้างชำระหนี้
    นอกจากนั้น บัญชีลูกค้าที่ค้างชำระหนี้เป็นระยะเวลานาน
    บริษัทจัดให้มีเจ้าหน้าที่ติดตามทวงถามนอกสถานที่ (FCR) เป็นการเฉพาะ
    เพื่อติดตามให้มีการชำระเงินของลูกค้ารายนั้น ๆ
    บริษัทดำเนินการระงับการใช้วงเงินสินเชื่อของลูกค้าเป็นการชั่วคราวเมื่อลูกค้าค้างชำระหนี้
    โดยลูกค้าไม่สามารถใช้วงเงินสินเชื่อได้จนกว่ามีการชำระหนี้ตามเงื่อนไขและข้อกำหนด
    หากลูกค้าไม่ชำระหนี้เมื่อบัญชีค้างชำระตั้งแต่ 90 วันขึ้นไป
    บริษัทดำเนินการยกเลิกการเป็นสมาชิกบัตรเครดิต
    หรือยกเลิกการใช้วงเงินสินเชื่อของลูกค้ารายนั้น ๆ อย่างถาวร
    หรือหากลูกค้ามีพฤติกรรมที่ไม่สามารถชำระหนี้คืน
    สถานะของลูกค้าที่มีความเสี่ยงต่อการชำระหนี้คืน
    บริษัทอาจพิจารณาดำเนินการยกเลิกสินเชื่อก่อน 90 วัน

-   หนี้ที่ค้างชำระตั้งแต่ 90 วันขึ้นไป บริษัทดำเนินการช่วยเหลือ
    และประนีประนอมให้กับลูกค้าตามหลักเกณฑ์ของบริษัท เพื่อให้ลูกค้าสามารถชำระหนี้คืนบริษัทได้
    หากลูกค้ามีเจตนาไม่ชำระหนี้ บริษัทดำเนินการเพื่อฟ้องร้องดำเนินคดีตามกฎหมายต่อไป

บริษัทใช้ระบบเทคโนโลยีสารสนเทศในการบริหารหนี้ โดยระบบสามารถแบ่งกลุ่มลูกค้าแต่ละราย
ตามอายุหนี้ ยอดหนี้ที่ค้างชำระ สถานะทางบัญชี พฤติกรรมการใช้สินเชื่อ และอื่น ๆ
และระบบติดตามหนี้มอบหมายบัญชีลูกค้าให้เจ้าหน้าที่ดำเนินการทวงถามโดยอัตโนมัติเมื่อลูกค้าเริ่มมีการค้างชำระหนี้
รวมถึง การรายงานข้อมูลเพื่อใช้ในการบริหารหนี้ของบริษัท

6)  การควบคุมการกระทำทุจริตที่เกี่ยวกับผู้ถือบัตร (Fraud Control)

เนื่องจากบริษัทในฐานะบริษัทผู้ออกบัตร อาจมีความรับผิดชอบต่อผู้ถือบัตร
ในกรณีที่ผู้ถือบัตรถูกกระทำการทุจริต หรือมีการปลอมแปลงบัตรของบริษัท ดังนั้น
บริษัทจึงตั้งหน่วยงานที่มีหน้าที่ควบคุมการทำทุจริตเหล่านี้
เพื่อลดความเสี่ยงที่บริษัทจะต้องรับผิดชอบในกรณีที่มีการทุจริตหรือปลอมแปลงบัตรดังกล่าว

ฝ่ายงาน Fraud Control ที่บริษัทจัดตั้งขึ้นจะทำการตรวจสอบข้อมูลจากแหล่งต่าง ๆ
ว่ารายการซื้อสินค้าและบริการรายการใดที่เป็นการซื้อขายที่เข้าข่ายทุจริต โดยมีแหล่งข้อมูลดังนี้

-   วีซ่า มาสเตอร์การ์ด และเจซีบี เนื่องจากหากธนาคาร/บริษัทผู้ออกบัตร
    หรือธนาคาร/บริษัทร้านค้าพบว่ามีการทุจริตหรือสงสัยว่าทุจริต จะต้องแจ้งข้อมูลไปยังวีซ่า
    มาสเตอร์การ์ด และเจซีบี ซึ่งจะเป็นผู้แจ้งให้ฝ่ายที่เกี่ยวข้องอื่น ๆ ทราบต่อไป
    โดยจะมีการออกรายงานแจ้งไปยังธนาคาร/บริษัทผู้ออกบัตรต่าง ๆ

-   ชมรมธุรกิจบัตรเครดิต (ภายใต้สมาคมธนาคารไทย)
    ซึ่งจะมีข้อมูลเกี่ยวกับการกระทำทุจริตที่ธนาคารสมาชิกได้แจ้งไว้

-   บริษัทมีทีมงานที่คอยดูแลเกี่ยวกับการใช้บัตรของผู้ถือบัตรและร้านค้าสมาชิก ตลอด 24
    ช.ม.ทุกวัน และมีระบบ Online Fraud Detection
    ที่มีประสิทธิภาพสูงที่คอยติดตามพฤติกรรมการใช้บัตรที่เสี่ยงหรือต้องสงสัย
    และจะแจ้งให้ผู้ถือบัตรทราบทันทีที่มีการทำรายการโดยเจ้าหน้าที่ทางโทรศัพท์หรือข้อความ
    (SMS) หากพบว่าเป็นการใช้บัตรที่ไม่ถูกต้องหรือสงสัย บริษัทจะระงับการใช้บัตรทันที ทั้งนี้
    เพื่อเป็นการเพิ่มความมั่นใจและความปลอดภัยจากการใช้บัตร
    โดยเฉพาะอย่างยิ่งการทำธุรกรรมผ่านทางอิเล็กทรอนิกส์ (E-Commerce)
    ที่มีแนวโน้มการใช้บัตรที่สูงขึ้น ณ ปัจจุบัน

นอกจากนี้ เพื่อเป็นการลดการกระทำทุจริต บริษัทได้ส่งพนักงานเข้ารับการฝึกอบรมจากวีซ่า
มาสเตอร์การ์ด และเจซีบี เป็นประจำ และยังมีการร่วมมือกับหน่วยงานอื่น ๆ
ในการอบรมให้ความรู้กับบุคคลภายนอก เช่น ร้านค้า ตำรวจ ธนาคาร/บริษัทผู้ออกบัตร
และธนาคาร/บริษัทร้านค้าอื่นๆ
การอบรมเหล่านี้จะช่วยให้ฝ่ายที่เกี่ยวข้องทุกฝ่ายสามารถป้องกันการกระทำทุจริต
และสามารถระงับรายการในครั้งนั้น ๆ ได้ทันการ โดยในปี 2556
บริษัทมีมูลค่าความเสียหายอันเกิดจากการทุจริตบัตรเครดิตเป็นจำนวนเงินทั้งสิ้น 3.0 ล้านบาท
หรือคิดเป็นร้อยละ 0.006 ของสินเชื่อรวมลดลงจากปี 2555 ที่จำนวน 3.9 ล้านบาท

2.1.2.2 ธุรกิจร้านค้ารับบัตรเครดิต (Acquiring Business)

ลักษณะการประกอบธุรกิจร้านค้ารับบัตรเครดิต (Acquiring Business)
เป็นธุรกิจที่เน้นการสร้างเครือข่ายร้านค้าสมาชิกของบริษัท โดยบริษัทมีฐานะเป็นบริษัทผู้รับบัตร
และร้านค้าที่เป็นสมาชิกของบริษัทจะนำรายการรับชำระค่าสินค้าและบริการด้วยบัตรเครดิตที่เกิดในร้านค้าของตนทั้งหมด
(เฉพาะที่เกิดจากบัตรวีซ่า บัตรมาสเตอร์การ์ด และบัตรเจซีบี
รวมถึงไม่ว่าจะเป็นการใช้บัตรของบริษัทหรือบัตรของธนาคาร/บริษัทผู้ออกบัตรอื่น)
มาเรียกเก็บเงินกับบริษัท ซึ่งบริษัทจะเป็นผู้ชำระค่าสินค้าและบริการนั้นให้แก่ร้านค้า
โดยจะหักค่าธรรมเนียมบริการไว้ส่วนหนึ่งเป็นรายได้ของบริษัท และหลังจากนั้น
บริษัทจึงทำการเรียกเก็บค่าสินค้าและบริการรายการนั้น ๆ
ไปยังธนาคาร/บริษัทผู้ออกบัตรเพื่อให้ธนาคาร/บริษัทผู้ออกบัตรเรียกเก็บเงินจากผู้ถือบัตรของตนต่อไป

บริษัทให้ความสำคัญกับการขยายเครือข่ายร้านค้าสมาชิก
โดยเน้นร้านค้าที่มีความน่าเชื่อถือและมีปริมาณการรับชำระสินค้าและบริการด้วยบัตรเครดิตที่มีจำนวนมากเพียงพอที่จะช่วยทำรายได้ให้กับบริษัท
โดยบริษัทได้มีการตรวจสอบคุณภาพของร้านค้าที่มีอยู่และทำการทบทวนสัญญาโดยสม่ำเสมอ
ทั้งนี้เพื่อรักษาระดับคุณภาพของร้านค้าและควบคุมต้นทุนให้เหมาะสม
รวมทั้งยังเป็นการลดความเสี่ยงในส่วนของจำนวนการกระทำทุจริตของร้านค้าด้วย

บริษัทมีเครื่องอนุมัติวงเงินอัตโนมัติ (Electronic Data Capture : EDC) ในปี 2555 และ
2556 จำนวนเท่ากับ 12,550 และ 14,341 เครื่อง ตามลำดับ

(ก) ประเภทการให้บริการของธุรกิจร้านค้าบัตรเครดิต

การบริการด้านธุรกิจร้านค้าบัตรเครดิตแบ่งออกเป็น 4 รูปแบบ ดังนี้

1.  บริการรับชำระเงินผ่านเครื่องอนุมัติวงเงินอัตโนมัติ (Electronic Data Capture :
    EDC) ร้านค้าสมาชิกที่มีความประสงค์จะขอติดตั้งเครื่องอนุมัติวงเงินอัตโนมัติ (EDC) ที่จุดขาย
    เพื่อเพิ่มทางเลือกในการชำระเงินค่าสินค้าและบริการให้กับลูกค้า
    นอกเหนือจากการรับชำระด้วยเงินสด โดยมีบริการรับชำระเงินเต็มราคา
    และบริการรับชำระเงินผ่อน (Flexi)

2.  บริการรับชำระเงินผ่านระบบหักบัญชีบัตรเครดิตอัตโนมัติ (Recurring)
    ร้านค้าสมาชิกจะส่งข้อมูลเรียกเก็บเงินค่าสินค้าและบริการจากสมาชิก
    ในรูปแบบสื่ออิเล็กทรอนิกส์ส่งให้บริษัทตัดเงินจากบัตรเครดิตของสมาชิกเป็นรายเดือนอัตโนมัติ
    โดยสมาชิกผู้ถือบัตรจะต้องแจ้งความประสงค์ และลงทะเบียนใช้บริการกับบริษัท
    หรือร้านค้าสมาชิกไว้ล่วงหน้า

3.  รับชำระเงินด้วยบัตรเครดิตโดยผ่านระบบคำสั่งซื้อสินค้าและบริการทางไปรษณีย์หรือโทรศัพท์
    (Mail Order/ Telephone Order)
    ร้านค้าสมาชิกที่ขายสินค้าหรือบริการผ่านทางไปรษณีย์หรือโทรศัพท์
    สามารถอำนวยความสะดวกให้ลูกค้าเลือกชำระเงินค่าสินค้าและบริการผ่านการตัดเงินจากบัตรเครดิตอัตโนมัติได้

4.  บริการรับชำระเงินผ่านระบบธุรกรรมพาณิชย์อิเล็กทรอนิกส์ (E-Commerce)
    เป็นร้านค้าสมาชิกให้บริการรับชำระเงินผ่านระบบซื้อขาย On-line ผ่านอินเทอร์เน็ต
    หรือร้านค้าประเภท E-Commerce โดยในปี 2552 ทางบริษัทได้เริ่มใช้ระบบ 3D Secure
    กับร้านค้าประเภท E-commerce
    ซึ่งระบบดังกล่าวจะมีการยืนยันตัวตนผู้ถือบัตรโดยการใส่รหัสที่ผู้ถือบัตรกำหนด (PIN)
    ไว้กับบริษัทผู้ออกบัตรระหว่างการทำรายการชำระเงินด้วยบัตรเครดิตออนไลน์

ร้านค้าสามารถให้บริการกลุ่มลูกค้าที่ใช้บัตรเครดิตและบัตรเดบิตในการชำระค่าสินค้าและการบริการในแต่ละรูปแบบข้างต้นได้
ซึ่งจะช่วยเพิ่มยอดขายให้กับร้านค้าได้มากขึ้น เนื่องจากลูกค้าจะได้รับความสะดวกในการชำระเงิน
โดยไม่มีข้อจำกัดจากที่ต้องมีเงินสดในกระเป๋า โดยเฉพาะสินค้าที่มีราคาสูง
อีกทั้งยังช่วยอำนวยความสะดวกรวดเร็วในการชำระเงิน
เนื่องจากเป็นรายการผ่านระบบอิเล็กทรอนิกส์ที่จะช่วยเพิ่มประสิทธิภาพในการให้บริการได้ เช่น
การบริหารเงินสด ลดเวลาในการนับเงินทอน เป็นต้น

ร้านค้าที่เป็นสมาชิกของบริษัทจะต้องเปิดบัญชีเงินฝากกับธนาคารกรุงไทย
เพื่อใช้ในการรับชำระเงินจากรายการซื้อสินค้าและบริการที่เกิดขึ้นในร้านค้า
โดยหากเป็นร้านค้าที่ติดตั้งเครื่องอนุมัติวงเงินอัตโนมัติ (EDC)
ข้อมูลรายการทั้งหมดจะถูกส่งมาเรียกเก็บเงินจากบริษัทผ่านระบบเทคโนโลยีสารสนเทศโดยอัตโนมัติทุกวัน
แต่ถ้าเป็นเครื่องรับบัตรเครดิตประเภท Imprinter ร้านค้าจะต้องนำใบสำเนา (Sales Slip)
มาขอรับชำระเงินจากบริษัทในภายหลัง

ร้านค้าจะได้รับการพิจารณาติดตั้งเครื่องอนุมัติวงเงินอัตโนมัติ (EDC) หรือไม่นั้น
บริษัทจะพิจารณาจากมูลค่ารายการรับซื้อสินค้าและบริการด้วยบัตรเครดิต
ค่าใช้จ่ายที่เกี่ยวข้องกับเครื่อง EDC และความคุ้มทุนเป็นหลัก
บริษัทจะติดตั้งเครื่องรับบัตรเครดิตประเภท Imprinter
ให้กับร้านค้าบางร้านสำรองไว้ในกรณีที่เครื่อง EDC ในร้านนั้น ๆ ชำรุดเสียหาย
หรือไม่สามารถติดต่อกับระบบเทคโนโลยีสารสนเทศได้ชั่วคราวเท่านั้น ทั้งนี้เนื่องจากการใช้เครื่อง
EDC ทำให้บริษัทสามารถป้องกันการทุจริตได้ดีกว่าระบบเครื่องรับบัตรเครดิตประเภท Imprinter
และทำให้การชำระเงินระหว่างธนาคาร/บริษัทผู้ออกบัตรและบริษัทรวดเร็วยิ่งขึ้น
อย่างไรก็ตามบริษัทต้องมั่นใจว่าร้านค้านั้น ๆ
มีปริมาณการซื้อขายผ่านบัตรเครดิตที่มากเพียงพอจึงจะติดตั้งให้

บริษัททำสัญญากับร้านค้าสมาชิกแบบไม่จำกัดอายุ โดยมีการกำหนดแนวทางปฏิบัติต่าง ๆ
ของร้านค้าสมาชิก รวมทั้งเรื่องการกระทำที่จัดอยู่ในข่ายการกระทำทุจริต
ซึ่งแนวทางเหล่านี้บริษัทได้อ้างอิงจากมาตรฐานที่กำหนดโดยวีซ่า มาสเตอร์การ์ด รวมถึงเจซีบี
และมีการปรับปรุงเพื่อให้เหมาะกับการดำเนินงานของบริษัท
และสภาวะธุรกิจบัตรเครดิตในประเทศไทย บริษัทจะทำการทบทวนสัญญากับร้านค้าสมาชิกต่าง ๆ
เป็นระยะ ๆ
สัญญาดังกล่าวยังได้ระบุถึงสิทธิของบริษัทที่จะเรียกร้องเอาจากร้านค้าในกรณีที่ร้านค้าทำผิดสัญญา
รวมทั้งกำหนดอัตราค่าธรรมเนียมที่บริษัทจะเรียกเก็บจากร้านค้าในการรับชำระค่าสินค้าและบริการด้วย
ณ วันที่ 31 ธันวาคม 2556 บริษัทมีจำนวนร้านค้าทั้งสิ้น 13,343 ร้านค้า

(ข) ขั้นตอนการให้บริการของธุรกิจร้านค้ารับบัตรเครดิต

1)  การแต่งตั้งร้านค้าสมาชิก

บริษัทจะติดต่อร้านค้าต่าง ๆ เพื่อให้มาเป็นร้านค้าสมาชิกของบริษัท
โดยจะพิจารณาจากปริมาณการรับชำระค่าสินค้าและบริการ รวมทั้งแนวโน้มการเติบโตของร้านค้านั้น
ๆ เป็นหลัก
โดยจะกำหนดค่าธรรมเนียมที่บริษัทจะเรียกเก็บจากการทำรายการกับร้านค้าให้สอดคล้องกับปัจจัยดังกล่าว
รวมทั้งภาวะการแข่งขันกับธนาคาร/บริษัทร้านค้าอื่น ๆ อย่างไรก็ตาม
บริษัทมีการกำหนดอัตราค่าธรรมเนียมขั้นต่ำที่จะเรียกเก็บตามประเภทของร้านค้า
เพื่อเป็นการลดความเสี่ยงที่อาจจะเกิดจากการทุจริต
นอกจากการติดต่อร้านค้าโดยตรงจากทางบริษัทแล้ว
ยังมีร้านค้าที่ขอสมัครเป็นร้านค้าสมาชิกกับบริษัทด้วยตนเองด้วย

บริษัทจะอนุมัติการแต่งตั้งร้านค้าสมาชิกโดยพิจารณาจากปัจจัยต่าง ๆ เช่น ประเภทร้านค้า
ทำเลที่ตั้งและสภาพของสถานที่จำหน่ายสินค้าหรือบริการ จำนวนลูกค้า
ปริมาณการซื้อขายสินค้าและบริการ ประวัติเจ้าของร้านค้า เป็นต้น นอกจากนี้
บริษัทจะตรวจสอบประวัติการทุจริตของร้านค้าต่าง ๆ จากฐานข้อมูลของวีซ่า มาสเตอร์การ์ด
และเจซีบี หรือ ชมรมธุรกิจบัตรเครดิต นอกจากนี้ยังมีการตรวจสอบไปยังหน่วยงานอื่น ๆ
ที่เกี่ยวข้องกับการดำเนินงานของร้านค้านั้น ๆ ด้วย เช่น กรณีเป็นร้านขายอัญมณี
ก็อาจตรวจสอบไปยังตำรวจท่องเที่ยว เป็นต้น

เมื่อร้านค้าเปิดบัญชีกับธนาคารกรุงไทยและบริษัทอนุมัติให้ร้านค้านั้นเป็นร้านค้าสมาชิกของบริษัทแล้ว
บริษัทจะติดตั้งเครื่อง EDC ให้กับร้านค้าและเชื่อมโยงร้านค้านั้น ๆ
เข้าในระบบเทคโนโลยีสารสนเทศของบริษัทต่อไป

2)  การอนุมัติการรับชำระค่าสินค้าและบริการของร้านค้าสมาชิก

สำหรับร้านค้าสมาชิกที่ติดตั้งเครื่อง EDC
ร้านค้าจะต้องเชื่อมต่อเข้ากับระบบของบริษัทผ่านทางสายโทรศัพท์ หรือ Leased Line
ทุกครั้งที่มีการรับชำระสินค้าและบริการด้วยบัตรเครดิต
จากนั้นระบบเทคโนโลยีสารสนเทศของบริษัทจะติดต่อธนาคาร/บริษัทผู้ออกบัตรเพื่อขออนุมัติการใช้บัตรรายการนั้น
ๆ
และจะส่งข้อมูลกลับไปยังร้านค้าสมาชิกทันทีที่รายการดังกล่าวได้รับการอนุมัติจากธนาคาร/บริษัทผู้ออกบัตร
ระบบเทคโนโลยีสารสนเทศของบริษัทเป็นระบบออนไลน์แบบใหม่ซึ่งใช้ระยะเวลาสั้นมากในการดำเนินการทั้งกระบวนการให้เสร็จสิ้น
ทำให้เพิ่มประสิทธิภาพในการให้บริการแก่ร้านค้าได้มากขึ้น

ในกรณีที่เครื่อง EDC ชำรุด ร้านค้าสมาชิกอาจใช้เครื่องรับบัตรเครดิตประเภท Imprinter
ซึ่งบริษัทกำหนดให้ร้านค้าต้องขออนุมัติวงเงินจากบริษัทก่อนทำรายการทุกครั้ง

บริษัทสามารถปฏิเสธการชำระค่าสินค้าและบริการให้แก่ร้านค้าได้
ในกรณีที่พบว่าร้านค้ามีการกระทำที่ทุจริต หรือปฏิบัติผิดไปจากข้อตกลงที่ร้านค้าให้กับผู้ถือบัตร
ตัวอย่างการกระทำที่บริษัทสามารถปฏิเสธการจ่ายเงินให้กับร้านค้าได้ เช่น

1. กรณีที่ร้านค้าผิดนัดต่อผู้ถือบัตร เช่น กรณีที่ผู้ถือบัตรซื้อสินค้าด้วยบัตรเครดิต
และมีการตกลงให้ร้านค้าส่งสินค้าให้ผู้ถือบัตรภายในระยะเวลาที่ตกลงกันไว้
แต่ผู้ถือบัตรไม่ได้รับสินค้าตามที่ตกลง
ผู้ถือบัตรสามารถแจ้งให้บริษัทระงับการจ่ายเงินหรือเรียกค่าสินค้านั้นคืนจากร้านค้าได้

2. กรณีร้านค้ากระทำผิดข้อตกลง เช่น
การที่ร้านค้าพยายามรูดบัตรชำระค่าสินค้าและบริการหลายครั้งในเวลาใกล้เคียงกันและภายในวันเดียวกัน
พฤติกรรมและเจตนาของร้านค้าดังกล่าว บริษัทสามารถปฏิเสธการชำระเงินให้กับร้านค้าได้

3. กรณีร้านค้าไม่ตรวจสอบบัตรก่อนอนุมัติการใช้จ่ายนั้น ๆ

อย่างไรก็ตาม
บริษัทจะต้องเป็นฝ่ายรับผิดชอบความเสียหายต่อธนาคาร/บริษัทผู้ออกบัตรอื่นที่เกิดขึ้นจากการทุจริตของร้านค้าสมาชิก
โดยบริษัทจะต้องชำระค่าสินค้าและบริการรายการดังกล่าวนั้นไปก่อน
และดำเนินการเรียกร้องจากร้านค้าที่ทุจริตด้วยตนเองในภายหลัง

3)  การชำระค่าสินค้าและบริการให้กับร้านค้าสมาชิก

บริษัทจะเป็นผู้ชำระเงินให้กับร้านค้าสมาชิกตามรายการขอรับชำระที่ร้านค้าส่งมาเรียกเก็บผ่านระบบเทคโนโลยีสารสนเทศโดยอัตโนมัติทุกวัน
(ไม่ว่าจะเป็นรายการการใช้บัตรที่ออกโดยบริษัทหรือธนาคาร/บริษัทผู้ออกบัตรอื่นก็ตาม)
โดยบริษัทจะหักค่าธรรมเนียมไว้ตามอัตราที่ตกลงกันไว้ในสัญญา
นอกจากนี้ในกรณีที่เป็นการใช้บัตรที่ออกโดยธนาคาร/บริษัทผู้ออกบัตรอื่นในร้านค้าของบริษัท
บริษัทจะต้องชำระค่าธรรมเนียมบางส่วน (Interchange fee)
ให้กับธนาคาร/บริษัทผู้ออกบัตรดังกล่าวผ่านระบบการชำระเงิน (Settlement) ของวีซ่า
มาสเตอร์การ์ด และเจซีบีอีกครั้งหนึ่ง

4)  การควบคุมการกระทำทุจริตของร้านค้า (Fraud Control)

เพื่อลดโอกาสการทุจริตในการใช้บัตร
บริษัทได้กำหนดให้ร้านค้าสมาชิกทำการตรวจสอบความถูกต้องของบัตร
โดยจะต้องตรวจสอบความเป็นเจ้าของบัตร
เปรียบเทียบลายมือชื่อของผู้ถือบัตรกับลายมือชื่อที่ลงนามไว้บนบัตรเครดิต ลักษณะบัตรปลอม เป็นต้น
ซึ่งหากพบว่าร้านค้าไม่ได้ทำการตรวจสอบตามที่ควรและเกิดการทุจริตขึ้น
ร้านค้าสมาชิกนั้นจะต้องเป็นผู้รับผิดชอบความเสียหายที่เกิดขึ้นดังกล่าว

เมื่อมีการรับชำระค่าสินค้าและบริการผ่านเครื่อง EDC ข้อมูลที่บันทึกอยู่ใน Chip Card
จะถูกส่งไปตรวจสอบเพื่อดูสถานะของบัตรที่ธนาคารผู้ออกบัตร
ในกรณีที่มีการแจ้งอายัดหรือแจ้งยกเลิก ซึ่งบริษัทสามารถกำหนดมาตรการต่าง ๆ
ให้ร้านค้าสมาชิกทราบได้ว่าจะต้องดำเนินการอย่างไรกับบัตรแต่ละประเภท เช่น ระบุให้ทำลายบัตร
หรือทำการจับกุมผู้ใช้บัตรได้ ดังนั้นเครื่อง EDC
จึงมีส่วนช่วยในการป้องกันการกระทำทุจริตได้อย่างมีประสิทธิภาพ

2.1.3 ธุรกิจสินเชื่อบุคคล

ธุรกิจสินเชื่อบุคคล (KTC CASH) แบ่งออกเป็น 2 รูปแบบ คือ KTC Cash และ KTC Cash
Revolve เป็นการบริการให้สินเชื่อสำหรับบุคคลโดยไม่มีหลักทรัพย์ค้ำประกัน
และไม่จำเป็นต้องเป็นลูกค้าบัตรเครดิตของบริษัทมาก่อน
ซึ่งได้รับการออกแบบมาสำหรับบุคคลที่มีงานประจำและมีรายได้ต่อเดือนที่แน่นอน KTC Cash
จะอยู่ในรูปแบบ Fixed Installment
ผู้เปิดบัญชีต้องจ่ายคืนทุกเดือนเป็นจำนวนเงินที่เท่ากันจนกว่าจะชำระหนี้หมดโดยไม่สามารถกลับไปใช้วงเงินที่ชำระแล้วได้อีกภายในระยะเวลาที่ผู้กู้กำหนด
เพื่อให้สอดคล้องกับพฤติกรรมและรายรับของตัวผู้กู้ ในขณะที่ KTC Cash Revolve
มีคุณสมบัติเด่นคือ
เป็นสินเชื่อพร้อมใช้ที่เมื่ออนุมัติจะโอนเงินเข้าบัญชีก้อนแรกและมีวงเงินหมุนเวียนเพื่อการเบิกถอนได้ทุกเมื่อที่ต้องการจากเครื่องเอทีเอ็มทั่วประเทศตลอด
24 ชั่วโมงหรือที่จุดบริการ KTC Touch
ผู้กู้จะได้รับบัตรกดเงินสดพร้อมวงเงินที่อนุมัติโดยผู้กู้สามารถกลับไปใช้วงเงินเดิมได้อีกเมื่อทำการชำระคืน
โดย KTC จะรับรู้รายได้ของสินเชื่อบุคคลทั้ง 2
ประเภทในรูปของรายได้ดอกเบี้ยและค่าธรรมเนียมต่าง ๆ ได้แก่ ค่าธรรมเนียมในการใช้วงเงิน
ค่าใช้จ่ายในการติดตามทวงถาม เป็นต้น

บริษัทได้เริ่มให้บริการสินเชื่อบุคคล (KTC CASH) ตั้งแต่เดือนตุลาคม 2546
ซึ่งเป็นสินเชื่อที่เปิดโอกาสให้ผู้ที่มีรายได้ประจำ มีอายุ 20 ปีขึ้นไป สามารถกู้ยืมเงินในรูปของ KTC
CASH จากบริษัทได้ ซึ่งการให้กู้ผ่าน KTC CASH นี้
จัดเป็นสินเชื่อเอนกประสงค์ที่เป็นการกู้ยืมแบบที่ไม่ต้องมีหลักทรัพย์ค้ำประกันและเป็นวงเงินที่จะช่วยให้ผู้กู้เกิดความคล่องตัว
อีกทั้งเป็นเงินสำรองใช้จ่ายในยามฉุกเฉิน
นอกจากนี้บริษัทยังเสนอเงื่อนไขพิเศษที่ตอบสนองตรงตามความต้องการของลูกค้า ได้แก่
การเลือกจำนวนงวดและวันที่ในการชำระเงินได้โดยมีการกำหนดจำนวนเดือนการผ่อนชำระตามความสามารถของผู้ขอสินเชื่อ
มีการคิดดอกเบี้ยแบบลดเงินต้นลดดอกเบี้ย

ในช่วงปี 2547 บริษัทได้ขยายฐานตลาดของ KTC CASH เพิ่มจากเดิม
โดยจัดแบ่งตลาดตามลักษณะของความเสี่ยง
ซึ่งบริษัทได้ออกแบบรูปแบบการให้สินเชื่อบุคคลให้สอดคล้องตามวัตถุประสงค์ของการใช้เงินของแต่ละบุคคล
และให้อัตราดอกเบี้ยที่เหมาะสมกับความเสี่ยง (Risk-Based Pricing)
โดยประมวลผลและวิเคราะห์ด้วยระบบ Credit Scoring จัดความเสี่ยงเป็นช่วง ๆ คือ ต่ำ
ปานกลาง และสูง โดยคิดอัตราดอกเบี้ยสูง-ต่ำตามช่วงนั้น ๆ
โดยลูกค้าสามารถเลือกจำนวนเดือนผ่อนชำระระยะสั้น-ยาว ได้ตามที่ต้องการ ต่อมาในปี 2548
ธนาคารแห่งประเทศไทยได้ออกประกาศกำหนดเกณฑ์การให้สินเชื่อบุคคล
และกำหนดเพดานอัตราดอกเบี้ยสูงสุดที่รวมค่าปรับ ค่าบริการและค่าธรรมเนียมใด ๆ ไว้ที่ร้อยละ
28 (Effective Rate) ซึ่งหลักเกณฑ์ดังกล่าวไม่มีผลกระทบต่อการดำเนินงานในธุรกิจ KTC
CASH ของบริษัท เนื่องจากลูกค้ากลุ่มเป้าหมายของบริษัทอยู่ในระดับความเสี่ยงปานกลาง
ทำให้บริษัทไม่จำเป็นต้องคิดดอกเบี้ยที่สูงมากเกินไปเพื่อให้สามารถชดเชยความเสี่ยงในการเป็นหนี้สูญของลูกค้าเหล่านี้
ทำให้อัตราดอกเบี้ยซึ่งรวมค่าธรรมเนียมในการใช้วงเงินของลูกหนี้ KTC CASH
มีค่าเฉลี่ยอยู่ในระดับที่ไม่เกินอัตราร้อยละ 28 ตามเกณฑ์ที่ธปท.กำหนดไว้
อย่างไรก็ดีหลักเกณฑ์ดังกล่าวทำให้อัตราการขยายตัวของอุตสาหกรรมนี้โดยรวมชะลอตัวลง

ในปี 2549 บริษัทได้ออกผลิตภัณฑ์ใหม่ได้แก่ KTC Cash Revolve สินเชื่อพร้อมใช้
โดยบริษัทจะโอนเงินก้อนแรกเข้าบัญชีเมื่ออนุมัติและออกบัตรกดเงินสด
เพื่อให้ลูกค้าสามารถเบิกถอนเงินสดตามตู้เอทีเอ็มทั่วประเทศ หรือเบิกถอนที่จุดบริการ (KTC
Touch) เสมือนมีเงินสำรองไว้ใช้ในกรณีฉุกเฉินหรือเมื่อมีความจำเป็นเร่งด่วน
โดยไม่ต้องใช้หลักทรัพย์หรือบุคคลค้ำประกัน ทั้งนี้ทุกครั้งที่ชำระเงิน
วงเงินจะคืนกลับให้สามารถเบิกถอนได้ต่อไป

(ก) ประเภทการให้บริการของธุรกิจสินเชื่อบุคคล 

สินเชื่อบุคคลของ KTC มี 2 ประเภทให้เลือกสอดคล้องกับความต้องการของผู้สมัคร ดังนี้

1)  สินเชื่อบุคคล (KTC Cash) เป็นสินเชื่อที่ผ่อนชำระเป็นงวด ๆ
    เป็นสินเชื่อที่อนุมัติวงเงินและโอนครั้งเดียวเข้าในบัญชีธนาคารที่ผู้สมัครต้องการ
    ผู้สมัครสามารถใช้เงินจำนวนนั้น ๆ ในการจัดการกับวัตถุประสงค์ต่าง ๆ ได้
    โดยจะได้รับเงินหลังจากอนุมัติภายใน 2 วันทำการ สินเชื่อแบบนี้ไม่มีบัตรกดเงินสดออกให้
    และเมื่อผ่อนชำระวงเงินจะไม่ตีกลับให้สามารถใช้ได้อีก รูปแบบการให้บริการ KTC Cash
    ประเภทต่าง ๆ ตามวัตถุประสงค์การใช้เงินของลูกค้าเป็นดังนี้

-   สินเชื่อบุคคล (KTC Cash Standard)
    เป็นสินเชื่อที่พัฒนารูปแบบให้สอดคล้องกับวิถีการดำเนินชีวิตของผู้ที่ต้องการใช้เงินในลักษณะต่าง
    ๆ ตามแต่ความประสงค์ของลูกค้า สำหรับผู้ที่มีรายได้ตั้งแต่ 15,000 บาทต่อเดือนขึ้นไป

-   สินเชื่อเพื่อการศึกษา โดยร่วมกับสถาบันสอนภาษาต่าง ๆ ได้แก่ Wall Street Institute
    (School of English) Boston Bright Language School เป็นต้น

-   สินเชื่อบุคคลเพื่อซื้อรถจักรยานยนต์ (KTC Cash Motorcycle)
    เป็นสินเชื่อที่ออกแบบมาสำหรับผู้ที่ต้องการเป็นเจ้าของรถจักรยานยนต์โดยเฉพาะ
    ลูกค้าจะได้รับกรรมสิทธิ์ทันทีและได้เล่มทะเบียนเป็นชื่อของตนเองตั้งแต่วันแรกที่อนุมัติ
    สำหรับลูกค้าบัตรเครดิตของ KTC และบัตรเครดิตอื่นที่มีประวัติการชำระดีเสมอมาเท่านั้น

-   สินเชื่อพร้อมใช้ (KTC Cash Revolve)
    เป็นสินเชื่อที่อนุมัติวงเงินประเภทหมุนเวียนไว้สำรองใช้ในยามฉุกเฉิน หรือโอกาสพิเศษต่าง ๆ
    สำหรับผู้มีรายได้ตั้งแต่ 10,000 บาทขึ้นไป
    เมื่อได้รับอนุมัติจะได้รับเงินก้อนแรกโอนเข้าบัญชีธนาคารที่ลูกค้าเลือก
    และได้รับบัตรเพื่อใช้ในการเบิกถอนเงินสดสำหรับวงเงินส่วนที่เหลือที่ตู้เอทีเอ็ม
    และสามารถเบิกถอนได้ที่จุดบริการ KTC Touch
    ซึ่งทุกครั้งที่กดเงินสดจะมีการคิดดอกเบี้ยและค่าธรรมเนียมการใช้วงเงิน
    ลูกค้าสามารถเลือกชำระขั้นต่ำในอัตราร้อยละ 3 ของยอดที่เรียกเก็บหรือ 300
    บาทแล้วแต่จำนวนใดจะสูงกว่าและเมื่อผ่อนชำระคืน วงเงินจะตีกลับให้สามารถเบิกถอนได้อีก

  -------------------------------- ------------ ------------ ------------
  จำนวนบัญชีและลูกหนี้สินเชื่อบุคคล         ปี 2554       ปี 2555       ปี 2556

  จำนวนบัญชีสินเชื่อบุคคล                583,637      626,326      638,959

  อัตราการเติบโต (%)                 10.1%        7.3%         2.0%

  ลูกหนี้สินเชื่อบุคคลสุทธิ (ล้านบาท)        11,650       12,182       13,597

  อัตราการเติบโต (%)                 10.0%        4.6%         11.6%
  -------------------------------- ------------ ------------ ------------

(ข) ขั้นตอนการให้บริการของธุรกิจสินเชื่อบุคคล 

1)  ผู้ขอสินเชื่อยื่นใบคำขอสินเชื่อแก่บริษัท

    ผู้ขอสินเชื่อสามารถยื่นใบคำขอสินเชื่อผ่านทางช่องทางเดียวกันกับการสมัครบัตรเครดิตของบริษัท
    อันประกอบด้วย การสมัครผ่าน KTC Touch หรือสาขาของธนาคารกรุงไทย ผ่านทาง
    Online ตลอดจนการสมัครผ่านหน่วยงานภายนอกที่รับจ้างบริษัทหาลูกค้าโดยตรง และช่องทาง
    Business Partner Relations เป็นต้น
    ทั้งนี้ผู้ขอสินเชื่อจะต้องกรอกแบบฟอร์มการขอสินเชื่อในรูปแบบที่บริษัทจัดไว้

    (โปรดศึกษารายละเอียดช่องทางในการยื่นขอสินเชื่อบุคคล ได้ที่หัวข้อ “2.1.2.1
    ธุรกิจการออกบัตรเครดิต (ข) ขั้นตอนการให้บริการบัตรเครดิตของธุรกิจการออกบัตรเครดิต
    หัวข้อย่อยที่ 1) รับสมัครผู้ถือบัตรเครดิต“)

2)  บริษัทตรวจสอบคุณสมบัติของผู้ขอสินเชื่อและระดับความเสี่ยง

เมื่อได้รับใบคำขอสินเชื่อ บริษัทจะพิจารณาจากข้อมูลและหลักฐานประกอบคำขอสินเชื่อ
โดยข้อมูลทั้งหมดจะผ่านการประมวลผล การตรวจสอบข้อมูลจากบริษัท ข้อมูลเครดิตแห่งชาติ จำกัด
(National Credit Bureau Co., Ltd) การวิเคราะห์ความเสี่ยงด้วยระบบ Credit
Scoring ควบคู่กับการพิจารณาของเจ้าหน้าที่วิเคราะห์สินเชื่อ
ในกรณีที่เป็นลูกค้าเดิมจะมีการพิจารณาวิเคราะห์ข้อมูลการชำระเงินในอดีตประกอบ
หรือในกรณีที่เป็นลูกค้ารายเดียวกันแต่มีการขอสินเชื่อในหลายรูปแบบต่อบริษัท
เจ้าหน้าที่สินเชื่อจะตรวจสอบประวัติการชำระเงิน สถานภาพด้านอาชีพ และรายได้
ซึ่งจะพิจารณาถึงความเสี่ยงโดยรวมที่คาดว่าจะเกิดขึ้นไม่ให้เกินกว่าความสามารถในการชำระเงินของลูกค้ารายนั้น
ๆ
เพื่อกำหนดอัตราดอกเบี้ยให้สอดคล้องกับความเสี่ยงและความสามารถในการชำระหนี้ของผู้ขอสินเชื่อ
ทั้งนี้บริษัทได้กำหนดหลักเกณฑ์คุณสมบัติ การกำหนดวงเงิน
และการคิดอัตราดอกเบี้ยรวมถึงค่าธรรมเนียมให้เป็นไปตามประกาศธนาคารแห่งประเทศไทย

3)  บริษัทแจ้งอนุมัติวงเงินสินเชื่อหรือปฏิเสธการให้สินเชื่อแก่ผู้ขอสินเชื่อทราบ

เมื่อบริษัทได้ข้อสรุปสำหรับใบคำขอสินเชื่อนั้น ๆ บริษัทจะส่งจดหมายแจ้งอนุมัติวงเงินสินเชื่อ
หรือปฏิเสธการให้สินเชื่อต่อผู้ขอสินเชื่อ สำหรับสินเชื่อบุคคล KTC CASH
จะมีตารางแสดงอัตราการผ่อนชำระแนบไปพร้อมกับจดหมายแจ้งอนุมัติ
และในกรณีที่อนุมัติบริษัทจะทำการส่งมอบเงินกู้ให้แก่ผู้ขอสินเชื่อ
โดยการโอนเงินเข้าในบัญชีธนาคารของผู้ขอสินเชื่อภายใน 2 วันทำการ
หลังจากระบบอนุมัติเงินกู้ให้

4)  บริษัทส่งใบแจ้งยอดค่างวดและรับชำระหนี้จากผู้ขอสินเชื่อ

ก่อนครบกำหนดการชำระเงินในแต่ละเดือน บริษัทจะจัดส่งใบแจ้งยอดค่างวดที่ต้องชำระไปยังลูกค้า
เพื่อให้ลูกค้าสามารถนำใบแจ้งยอดค่างวดดังกล่าวซึ่งแสดงยอดเงินที่ต้องชำระคืนในแต่ละเดือน
ไปชำระตามช่องทางชำระเงินต่าง ๆ ที่บริษัทจัดหาให้ ซึ่งมีหลากหลายรูปแบบ ได้แก่

-   ชำระโดยหักบัญชีเงินฝากอัตโนมัติ (Direct debit) ของธนาคารกรุงไทย
    ธนาคารกรุงศรีอยุธยา โดยมีอัตราค่าบริการประมาณ 10 -20
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระที่ KTC Touch ทุกแห่ง โดยไม่เสียค่าบริการ

-   ชำระที่เคาน์เตอร์ ของ ธนาคารกรุงไทย ธนาคารกรุงศรีอยุธยา ธนาคารกสิกรไทย
    ธนาคารไทยพาณิชย์ ธนาคารทิสโก้ ธนาคารทหารไทย ธนาคารยูโอบี ธนาคารธนชาต
    ธนาคารออมสิน ธนาคารเพื่อการเกษตรและสหกรณ์การเกษตร และธนาคารซีไอเอ็มบีไทย
    โดยมีอัตราค่าบริการประมาณ 10 -30
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านเครื่อง ATM ของธนาคารที่มีบัญชี ได้แก่ ธนาคารกรุงไทย ธนาคารกรุงศรีอยุธยา
    ธนาคารกสิกรไทย ธนาคารไทยพาณิชย์ ธนาคารทหารไทย ธนาคารยูโอบี ธนาคารออมสิน
    และธนาคารซีไอเอ็มบีไทย โดยมีอัตราค่าบริการประมาณ 10-25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระ ณ ร้านค้าที่ร่วมรายการทั่วประเทศ ได้แก่ เคาน์เตอร์ เซอร์วิส เทสโก้ โลตัส เจ
    มาร์ท เพย์พ้อยท์ ทรูมันนี่ เอ็กซ์เพรสในร้าน ซีพี เฟรชมาร์ท ทรูมันนี่ เอ็กซ์เพรส
    ในร้านค้าทรูพาร์ทเนอร์ การประปานครหลวง ไปรษณีย์ไทย เอ็มเปย์ สเตชั่น
    (เอไอเอส/เทเลวิซ) จุดบริการแคชเชียร์บิ๊กซี และศูนย์บริการลูกค้า TOT
    โดยมีอัตราค่าบริการประมาณ 10-20 บาทต่อรายการขึ้นอยู่กับอัตราค่าบริการของแต่ละร้านค้า
    รวมถึงเขตพื้นที่ในการใช้บริการ

-   ชำระโดยการโอนเงินผ่านระบบอินเทอร์เน็ต ได้แก่ ธนาคารกรุงไทย ธนาคารไทยพาณิชย์
    ธนาคารทหารไทย ธนาคารยูโอบี ธนาคาร กรุงศรีอยุธยา และธนาคารกสิกรไทย
    โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านบริการ Phone Banking ได้แก่ ธนาคารไทยพาณิชย์ ธนาคารทหารไทย
    ธนาคารยูโอบี ธนาคารกรุงศรีอยุธยา และธนาคารกสิกรไทย โดยมีอัตราค่าบริการประมาณ
    10 -25 บาทต่อรายการขึ้นอยู่กับอัตราค่าบริการของแต่ละธนาคาร
    รวมถึงเขตพื้นที่ในการใช้บริการ

-   ชำระผ่านเครื่องรับฝากเงินสดอัตโนมัติ (CDM) ได้ที่ ธนาคารไทยพาณิชย์
    และธนาคารทหารไทย โดยมีอัตราค่าบริการประมาณ 10 บาทต่อรายการ

-   ชำระผ่านโทรศัพท์มือถือ ทรูมันนี่ วอลเล็ท แอพพลิเคชั่น และ บริการเอ็มเปย์
    (ระบบเอไอเอส) โดยมีอัตราค่าบริการประมาณ 15 บาทต่อรายการ

5)  การติดตาม กรณีผิดนัดชำระหนี้

ในกรณีที่ลูกค้าไม่สามารถชำระหนี้เมื่อครบกำหนดการชำระหนี้นั้น
บริษัทจะทำการติดตามเรียกเก็บหนี้และผ่อนผันให้แก่ลูกค้า
โดยพิจารณาถึงความจำเป็นและเหตุผลของลูกค้า
ภายใต้ระบบการควบคุมความเสี่ยงที่ดูแลอย่างใกล้ชิด
ขั้นตอนการติดตามทวงถามให้ชำระหนี้ธุรกิจสินเชื่อบุคคลนี้จะกระทำในลักษณะเดียวกันกับธุรกิจบัตรเครดิต

(โปรดศึกษารายละเอียด การติดตามหนี้ ได้ที่หัวข้อ “2.1.2.1 ธุรกิจการออกบัตรเครดิต (ข)
ขั้นตอนการให้บริการบัตรเครดิตของธุรกิจการออกบัตรเครดิต หัวข้อย่อยที่ 5) การติดตามหนี้“)

2.1.4 ธุรกิจอื่น ๆ นอกเหนือจากธุรกิจหลัก

นอกจากธุรกิจบัตรเครดิตและธุรกิจสินเชื่อบุคคล ซึ่งเป็นธุรกิจหลักแล้ว บริษัทยังมีธุรกิจอื่น ๆ ได้แก่

-   ธุรกิจสินเชื่อธนวัฏ (Circle Loan)
    เป็นบัญชีวงเงินกู้สำหรับลูกค้าที่มีสินเชื่อบัตรเครดิตของธนาคารกรุงไทย
    ซึ่งเป็นบัญชีที่บริษัทรับโอนมาจากธนาคารกรุงไทยเมื่อปี 2545
    อย่างไรก็ตามจากการที่บริษัทมีนโยบายการให้บริการธุรกิจสินเชื่อบุคคล (Personal Loan)
    เพื่อให้สอดคล้องกับภาวะความต้องการของตลาด
    บริษัทจึงดำเนินการให้บริการเฉพาะผู้ที่ยังคงมีวงเงินสินเชื่อธนวัฏอยู่เท่านั้นและไม่มีนโยบายที่จะขยายการให้บริการสินเชื่อธนวัฏให้แก่ผู้สมัครสินเชื่อบัตรเครดิตใหม่
    ทำให้ยอดลูกหนี้สินเชื่อธนวัฏสุทธิลดลงอย่างต่อเนื่อง

-   ธุรกิจสินเชื่อเจ้าของกิจการ (KTC Million) ซึ่งเป็นสินเชื่อที่ไม่มีหลักประกัน
    สำหรับเจ้าของกิจการที่ต้องการเงินทุนหมุนเวียนเพื่อใช้ในการดำเนินกิจการ แต่ KTC
    มีนโยบายที่จะไม่เพิ่มมูลค่าพอร์ตลูกหนี้ของธุรกิจนี้ ตั้งแต่ปลายปี 2549 เป็นต้นมา
    เนื่องจากภาวะเศรษฐกิจที่ชะลอตัวลง ดังนั้น
    การดำเนินการในปัจจุบันเป็นเพียงการให้บริการแก่ลูกหนี้รายเดิมที่ยังคงมีบัญชีค้างชำระหนี้กับบริษัทอยู่
    โดย ณ สิ้นปี 2556 KTC เหลือสัดส่วนของลูกหนี้สินเชื่อเจ้าของกิจการสุทธิอยู่เพียง 17
    ล้านบาท หรือร้อยละ 0.04 ของลูกหนี้สุทธิทั้งหมด

-   การให้บริการแก่องค์กรภายนอก (Outsource Service) ในปี 2554 บริษัทได้รับจ้างบริษัท
    กรุงไทยคอมพิวเตอร์เซอร์วิสเซส (KTBCS)
    ในการพัฒนาระบบการชำระเงินโดยบริษัทจะต้องส่งมอบงานภายใน 180 วันนับจากวันที่ 10
    ตุลาคม 2554 และบริษัทยังได้รับจ้างเป็นที่ปรึกษาและดำเนินการประมวลผลอิเล็กทรอนิกส์
    (IT Operation)
    รวมทั้งดำเนินการบำรุงรักษาอุปกรณ์คอมพิวเตอร์ที่จำเป็นสำหรับระบบการชำระเงินให้กับ
    KTBCS โดยมีระยะเวลาในการบริการคราวละ 1 ปี นับจากวันที่ 21 มกราคม 2555
    ซึ่งบริษัทได้ให้บริการต่อเนื่องมาจนถึงปี 2556

  (โปรดศึกษารายละเอียดของ การเปลี่ยนแปลงและพัฒนาการที่สำคัญในรอบปีที่ผ่านมา ได้ที่
  “ส่วนที่ 1 การประกอบธุรกิจ ในหัวข้อย่อยที่ 1.3 การเปลี่ยนแปลงและพัฒนาการที่สำคัญ“)

2.1.5 บทบัญญัติกฏหมายที่เกี่ยวกับการประกอบธุรกิจของบริษัท

กระทรวงการคลังได้ออกประกาศอนุญาตให้ประกอบธุรกิจบัตรเครดิตและสินเชื่อส่วนบุคคล
โดยอนุญาตให้ประกอบธุรกิจภายใต้ประกาศคณะปฏิวัติฉบับที่ 58
และมอบอำนาจให้ธนาคารแห่งประเทศไทยเป็นผู้ควบคุมดูแลโดยได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว
รวมทั้ง มีการกำหนดอัตราดอกเบี้ยและค่าธรรมเนียมต่าง ๆ ที่สามารถเรียกเก็บจากลูกค้า
รวมทั้งคุณสมบัติของผู้ถือบัตรเครดิตและลูกค้าสินเชื่อบุคคล
ซึ่งบริษัทได้รับอนุญาตประกอบธุรกิจบัตรเครดิต และสินเชื่อส่วนบุคคลภายใต้การกำกับแล้ว
รวมถึงได้รับอนุญาตให้เป็นผู้ประกอบธุรกิจบริการการชำระเงินทางอิเล็กทรอนิกส์
ตามพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็กทรอนิกส์ พ.ศ.
2551 ซึ่งคณะกรรมการธุรกรรมทางอิเล็กทรอนิกส์
และธนาคารแห่งประเทศไทยในฐานะหน่วยงานกำกับดูแลได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว
โดยบริษัทได้ถือปฏิบัติตามประกาศ กฎระเบียบ ข้อบังคับที่ได้ออกมาบังคับใช้แล้วทุกประการ อีกทั้ง
หากมีการออกกฎระเบียบ ข้อบังคับใหม่ ๆ ในอนาคต บริษัทก็จะถือปฎิบัติตามกฎระเบียบ ข้อบังคับนั้น
ๆ อย่างเคร่งครัดด้วย

นอกจากจะต้องปฏิบัติตามประกาศของธนาคารแห่งประเทศไทย
และประกาศคณะกรรมการธุรกรรมอิเล็กทรอนิกส์ดังกล่าวข้างต้นแล้ว
บริษัทยังต้องปฏิบัติตามกฎหมายอื่น ๆ ที่เกี่ยวข้องกับการดำเนินธุรกิจของบริษัท อาทิเช่น
พระราชบัญญัติการประกอบธุรกิจข้อมูลเครดิต พ.ศ. 2545 พระราชบัญญัติคุ้มครองผู้บริโภค พ.ศ.
2522 พระราชบัญญัติว่าด้วยข้อสัญญาที่ไม่เป็นธรรม พ.ศ. 2540
พระราชบัญญัติป้องกันและปราบปรามการฟอกเงิน พ.ศ. 2542
พระราชบัญญัติป้องกันและปราบปรามการสนับสนุนทางการเงินแก่การก่อการร้าย พ.ศ. 2556
เป็นต้น นอกจากนี้ บริษัทในฐานะสถาบันการเงินที่ไม่ใช่ธนาคาร
และเป็นผู้ได้รับอนุญาตให้ประกอบธุรกิจบัตรเครดิตและสินเชื่อส่วนบุคคล
ต้องปฏิบัติตามกฎหมายฟอกเงิน บริษัทจึงได้กำหนดนโยบาย มาตราการต่าง ๆ และแนวปฏิบัติต่าง ๆ
ตามกฎหมาย อันได้แก่ การรับลูกค้า การตรวจสอบเพื่อทราบข้อเท็จจริงของลูกค้า
การรายงานธุรกรรมที่เข้าข่ายต้องรายงาน การรายงานธุรกรรมที่มีเหตุอันควรสงสัย
การรายงานข้อมูลเกี่ยวกับทรัพย์สินที่ถูกระงับเกี่ยวกับผู้ที่เป็นหรือเคยเป็นลูกค้าซึ่งอยู่ในรายชื่อบุคคลที่ถูกกำหนดหรือผู้ที่มีหรือเคยมีการทำธุรกรรมกับผู้นั้น
รวมทั้ง จัดให้มีการบริหารความเสี่ยง การติดตาม การสอบทานบัญชีลูกค้าที่มีความเสี่ยงสูง
การเก็บรักษาข้อมูลของลูกค้าและข้อมูลการทำธุรกรรม
และข้อมูลการระงับการดำเนินการเกี่ยวกับทรัพย์สินของบุคคลที่ถูกกำหนดโดยภาครัฐ
การจัดให้มีการฝึกอบรมให้ความรู้เกี่ยวกับกฎหมายฟอกเงินแก่พนักงานบริษัทด้วย
เพื่อป้องกันการฟอกเงินและป้องกันการสนับสนุนทางการเงินแก่การก่อการร้ายให้เป็นไปตามกฎหมายฟอกเงินดังกล่าว
บริษัทจึงได้ประกาศและกำหนดเป็นนโยบาย โดยมีผลบังคับใช้ในบริษัทแล้ว ทั้งนี้
บริษัทเชื่อมั่นว่าได้ปฏิบัติตามกฎหมายต่าง ๆ ดังกล่าว
ที่เกี่ยวข้องกับการดำเนินธุรกิจของบริษัทอย่างถูกต้องครบถ้วน

บริษัทยังได้รวมอยู่ในกลุ่มธุรกิจทางการเงินกับธนาคารกรุงไทย จำกัด (มหาชน)
บริษัทจึงต้องปฏิบัติตามพระราชบัญญัติธุรกิจสถาบันการเงิน พ.ศ. 2551
ในการกำกับแบบรวมกลุ่มธุรกิจทางการเงิน และบริษัทยังมีหน้าที่ต้องปฏิบัติตามกฎเกณฑ์ ข้อกำหนด
เงื่อนไข วิธีการและหลักเกณฑ์ต่าง ๆ ตามหลักการกำกับแบบรวมกลุ่ม โดยบริษัทเชื่อมั่นว่า
สามารถปฏิบัติตามกฎ ข้อกำหนด เงื่อนไข วิธีการและหลักการต่าง ๆ ได้เป็นอย่างดี

นอกจากนี้ การประกอบธุรกิจของบริษัทยังอาจถูกควบคุม
กำกับดูแลโดยหน่วยงานราชการหรือหน่วยงานของรัฐ หรือองค์การต่าง ๆ ซึ่งหากมีการออกกฎเกณฑ์
ข้อกำหนด เงื่อนไข และวิธีการและ/หรือหลักเกณฑ์ เพื่อควบคุมกำกับดูแล
การดำเนินงานในการประกอบธุรกิจของบริษัท
การดังกล่าวอาจมีผลให้บริษัทปรับเปลี่ยนวิธีการดำเนินการของบริษัทในอนาคต
บริษัทมีความมั่นใจว่าจะสามารถปฏิบัติได้เป็นอย่างดีเช่นกัน

2.2 ภาวะตลาดและการแข่งขัน

2.2.1 นโยบายการแข่งขันทางการตลาดและกลยุทธ์ของบริษัทในรอบปี 2556

2.2.1.1 ลักษณะธุรกิจ แผนการตลาด และกลยุทธ์ธุรกิจบัตรเครดิต

ในปี 2556 ตลาดบัตรเครดิตในภาพรวม มีการเติบโตอย่างต่อเนื่องทั้งในแง่ของจำนวนบัตร
ยอดใช้จ่าย และมูลค่าสินเชื่อ ทำให้การแข่งขัน กลยุทธ์ และกิจกรรมการตลาดเป็นไปอย่างเข้มข้น
รุนแรง ทั้งจากผู้ให้บริการที่เป็นธนาคารพาณิชย์ของไทย ธนาคารพาณิชย์ต่างประเทศ
และผู้ให้บริการที่ไม่ใช่ธนาคาร (Non Bank)

ตลอดปีที่ผ่านมา กลยุทธ์สะท้อนให้เห็นในรูปแบบต่าง ๆ เช่น
การแนะนำผลิตภัณฑ์บัตรเครดิตรูปแบบใหม่เข้าสู่ตลาด จับกลุ่มเป้าหมายกลุ่มใดกลุ่มหนึ่งโดยเฉพาะ
ควบคู่กับการให้ของกำนัลแรกเข้า เพื่อกระตุ้นให้เปิดและใช้บัตรในทันที

ที่สำคัญ กลยุทธ์การให้คะแนนสะสมพิเศษเมื่อใช้บัตร หรือการให้เงินคืน (Cash Back)
และกลยุทธ์สร้างสิทธิประโยชน์ในร้านค้าสมาชิก เช่น การให้ส่วนลด หรือการใช้คะแนนสะสม
เพื่อแลกสินค้า หรือบริการ หรือไมล์สะสมของสายการบินต่าง ๆ
ก็ยังเป็นปัจจัยหลักที่ผู้ให้บริการเกือบทุกรายใช้อย่างต่อเนื่อง
เพื่อช่วงชิงส่วนแบ่งการตลาดและเพื่อสร้างความพึงพอใจให้สมาชิก

เคทีซีในฐานะผู้ให้บริการที่มีฐานสมาชิกจำนวนมาก และมีเป้าหมายการเติบโต
ได้เล็งเห็นสภาพการแข่งขันที่รุนแรง จึงไม่หยุดนิ่งและมีนโยบายพัฒนากลยุทธ์การตลาด
เพื่อใช้ในการแข่งขันเช่นเดียวกัน โดยรูปแบบและกิจกรรมการตลาด
ครอบคลุมทั้งเชิงกว้างที่เข้าถึงทุกกลุ่มประชากร (Mass) และแบบเชิงลึกเจาะกลุ่มใดกลุ่มหนึ่ง
(Segmentation) โดยเฉพาะด้วย

โดยกิจกรรม และนโยบายด้านการตลาด ในปี 2556 สามารถสรุปได้พอสังเขปดังนี้

-   กิจกรรมการตลาดระดับใหญ่ (Corporate Level)
    เคทีซีได้พัฒนาโปรแกรมประเภทนี้ต่อเนื่องเป็นรายไตรมาส
    โดยมุ่งหวังให้ฐานสมาชิกเกิดการรับรู้ผ่านการใช้สื่ออย่างบูรณาการ
    และกระตุ้นให้เกิดการใช้บัตรเพื่อชำระค่าสินค้าและบริการ โดยกิจกรรมจะมีความหลากหลาย
    แตกต่างกันไปในแต่ละช่วงเวลา เช่น แคมเปญทุกวันทุกที่มีเซอรไพรส์
    แคมเปญชิงทองคำมูลค่าสิบสามล้านบาทตลอดสิบสามสัปดาห์หรือแคมเปญการให้คะแนนสะสมสูงสุดถึงสามร้อยเปอร์เซ็นต์เมื่อใช้บัตรเพิ่มขึ้น

-   กิจกรรมการตลาดในหมวดและกลุ่มร้านค้า (Category Level)
    เคทีซีให้ความสำคัญในทุกหมวดร้านค้าทั้งกลุ่มที่เป็นการใช้จ่ายได้ทุกวัน (Everyday Usage)
    และกลุ่มที่เป็นการใช้ตามโอกาส (Occasional Usage)
    จึงได้ประสานความร่วมมือกับพันธมิตร พัฒนารูปแบบการตลาดที่ตรงใจและสร้างสรรค์ เช่น
    การใช้คะแนนแลกเป็นส่วนลดในกลุ่มช็อปปิ้ง หมวดรับประทานอาหาร การให้เงินคืน (Cash
    Back) ในกลุ่มเติมน้ำมัน และซูเปอร์มาร์เกตเมื่อลงทะเบียนรับสิทธิ์

  นอกจากนี้ยังได้ทำการตลาดเชิงรุกในกลุ่มความงามผ่านโครงการใหม่ “Beauty Advocate”
  โดยเน้นจับมือกับพันธมิตรหลักที่มีความเชี่ยวชาญในศาสตร์แขนงนี้ ร่วมถ่ายทอดและให้ความรู้
  ควบคู่กับการให้ส่วนลด สิทธิพิเศษ แพ็คเกจต่าง ๆ เพื่อให้เกิดการทดลองใช้
  และชำระด้วยบัตรเคทีซี

  การทำการตลาดท่องเที่ยว โดยเน้นบริการ KTC World
  ซึ่งเป็นบริการการเดินทางและท่องเที่ยว สำหรับสมาชิกบัตร โดยให้บริการเป็น one stop
  service เช่น การขายตั๋วเครื่องบิน จองห้องพักโรงแรม บัตรรถเช่า เป็นต้น
  โดยในส่วนที่เป็นบัตรโดยสารเครื่องบิน เคทีซีชูจุดขาย Best Airfare Guarantee
  รวมถึงการให้บริการสำรองตั๋วเครื่องบินออนไลน์ ซึ่งเป็นการอำนวยความสะดวกเพิ่มเติม

-   กิจกรรมการตลาดร่วมกับพันธมิตร (Partner Level) เคทีซีเชื่อว่า
    สิทธิประโยชน์ที่หลากหลาย ต่อเนื่องจะช่วยให้สมาชิกเกิดความพึงพอใจ
    นำไปสู่ความจงรักภักดีในระยะยาว จึงได้ร่วมมือกับพันธมิตร ร้านค้า มอบส่วนลด
    สิทธิพิเศษตามแต่ละรายพันธมิตร และได้สื่อสารผ่านแผ่นพับสิทธิประโยชน์รายเดือน
    และสื่อที่ร้านค้า ครอบคลุมหมวดต่าง ๆ ทั้งช็อปปิ้ง รับประทานอาหาร ที่พัก โรงแรม หรืออื่น
    ๆ รวมถึงการแบ่งชำระเป็นรายเดือน (Flexi) ในกลุ่มสินค้าอิเล็กทรอนิกส์ เฟอร์นิเจอร์
    มือถือด้วย

-   กิจกรรมการตลาดแบบใช้คะแนนสะสม (Forever Rewards) เคทีซีตระหนักดีว่า
    รายการส่งเสริมความภักดีมีความสำคัญ กอปรกับเคทีซีมีความแข็งแรงในเรื่องคะแนนสะสม
    จึงตอกย้ำด้วยแคมเปญการแลกคะแนนอย่างต่อเนื่อง
    โดยสร้างความหลากหลายของทางเลือกในการใช้คะแนนอาทิ เช่น คะแนนน้อยแลกได้
    คะแนนแทนส่วนลด คะแนนแทนเงินสด คะแนนแทนทำบุญ เป็นต้น

  ทั้งนี้ตลอดปีที่ผ่านมา เคทีซีได้จัดกิจกรรมการตลาดในแนวคิด “Lucky 13” โดยทุกวันที่ 13
  ของทุกเดือนตลอดปี 2556 เคทีซีได้ร่วมกับพันธมิตรมอบสิทธิพิเศษให้สมาชิกใช้คะแนน Forever
  Rewards แลกสินค้าและบริการได้คุ้มค่ากว่าปกติ

-   กิจกรรมและโครงการอื่น ๆ (Other Programs)
    เคทีซีไม่มองข้ามกิจกรรมการตลาดประเภทอื่น ที่ส่งเสริมให้สมาชิกพึงพอใจ
    และสร้างพฤติกรรมการใช้บัตร จึงได้ดำเนินการจัดทำกิจกรรมการตลาดอื่น ๆ ร่วมกับพันธมิตร
    ตามทิศทางและแนวโน้มธุรกิจที่มีการเติบโต เช่น มีการนำเสนอแผนประกันภัยรูปแบบต่าง ๆ
    ที่ตอบโจทย์ ตรงกับความต้องการของสมาชิก หรือการนำเสนอสินค้าและบริการ
    ในราคาพิเศษผ่านออนไลน์ (KTC Best Deal)

  นอกจากนี้ยังมีบริการ “U Shop V Deliver”
  ซึ่งเป็นการทำการตลาดร่วมกับพันธมิตรในหมวดเมล์ออเดอร์ (สินค้าสั่งซื้อทางไปรษณีย์)
  โดยนำเสนอสินค้าผ่านแคตตาล็อกหรือทาง www.ktc.co.th

ลักษณะธุรกิจ แผนการตลาด และกลยุทธ์ธุรกิจสินเชื่อบุคคล

ในปี 2556
ภาพรวมของตลาดสินเชื่อบุคคลมีการเติบโตอย่างต่อเนื่องทั้งในแง่ของจำนวนยอดสมาชิกและมูลค่าสินเชื่อ
ทำให้การแข่งขันในตลาดสินเชื่อบุคคลดำเนินไปอย่างเข้มข้นจากผู้ให้บริการทั้งที่เป็นธนาคารพาณิชย์
และผู้ให้บริการที่ไม่ใช่ธนาคาร (Non Bank)
ทั้งนี้จากอัตราการเพิ่มขึ้นของหนี้ครัวเรือนทำให้ผู้ประกอบการมีการระมัดระวังเป็นพิเศษในช่วงท้าย
ๆ ของปี
แต่ไม่มีผลกระทบโดยตรงเนื่องจากเป็นการเพิ่มขึ้นเฉพาะกลุ่มและมีการเฝ้าระวังอย่างใกล้ชิด
กลยุทธ์หลักที่สำคัญในการแข่งขันของตลาดสินเชื่อบุคคลยังคงมุ่งเน้นการใช้กลยุทธ์ในเรื่องราคาเป็นหลัก

เคทีซีมีการวางแผนกลยุทธ์ทางด้านการตลาดโดยผ่านนโยบายและกิจกรรมทางการตลาดทั้งแบบเชิงกว้าง
(Mass)และเชิงลึกแบบเจาะกลุ่ม (Segmentation)
โดยมุ่งเจาะทั้งกลุ่มเป้าหมายใหม่และรักษาฐานลูกค้าสมาชิกเดิม
ทั้งนี้กิจกรรมทางการตลาดได้มุ่งเน้นการดูแลลูกค้าตั้งแต่เริ่มต้นเป็นสมาชิก (acquisition)
จนถึงการสร้างความภักดีในระยะยาว (Long term Loyalty)

โดยกิจกรรมและนโยบายด้านการตลาด ในปี 2556 สามารถสรุปได้พอสังเขปดังนี้

-   กิจกรรมการตลาดสนับสนุนการสมัครสินเชื่อใหม่:
    เป็นโครงการต้อนรับสมาชิกใหม่ซึ่งจัดอย่างต่อเนื่องเป็นรายไตรมาส
    โดยเน้นการให้สิทธิประโยชน์สำหรับการเบิกถอนเงินสดตั้งแต่เริ่มเป็นสมาชิก
    โดยในปีที่ผ่านมาจัดกิจกรรมต่าง ๆ ผ่านแนวคิด “Lucky13” ซึ่งเป็น Corporate
    thematic เพื่อให้เป็นในทิศทางเดียวกัน

-   กิจกรรมการตลาดระดับกว้าง: เคทีซีมุ่งตอบแทนให้กับลูกค้าสมาชิก
    โดยต้องการช่วยแบ่งเบาภาระค่าใช้จ่ายของสมาชิกผ่านโครงการรายไตรมาสทั้งโครงการ
    “เคลียร์หนี้” และ โครงการ “ไร้ดอก”
    ซึ่งนับเป็นโครงการที่เพิ่มคุณค่าของแบรนด์และสร้างความพึงพอใจให้กับสมาชิกอย่างต่อเนื่อง

-   กิจกรรมการตลาดสนับสนุนการสร้างความภักดีในระยะยาว:
    สินเชื่อบุคคลเคทีซีได้จัดทำการตลาดแบบใช้คะแนนสะสม (Forever Rewards)
    ซึ่งนับเป็นจุดเด่นของผลิตภัณฑ์และเพื่อมุ่งสร้างความภักดีในระยะยาว
    โดยสมาชิกสามารถร่วมแคมเปญที่มีอย่างต่อเนื่อง นอกจากนี้
    ยังได้เพิ่มความหลากหลายของการแลกคะแนนให้ตรงใจลูกค้าสินเชื่อมากยิ่งขึ้นผ่านโครงการต่าง
    ๆ เช่น คะแนนแทนดอกเบี้ยฯ และคะแนนแทนค่างวด เป็นต้น
    อีกทั้งมีการจัดกิจกรรมสัมมนาในหัวข้อต่าง ๆ เพื่อพัฒนาคุณภาพชีวิตให้กับสมาชิก
    มุ่งเน้นการเพิ่มทักษะในการหารายได้ ออมเงินและการลงทุน

เคทีซีเชื่อว่า ด้วยกิจกรรมและกลยุทธ์ที่หลากหลาย จะช่วยให้เคทีซีบรรลุเป้าหมายที่ตั้งไว้
และส่งเสริมให้สมาชิกใช้บัตรเครดิตเคทีซีเป็นบัตรหลัก
อีกทั้งด้วยกิจกรรมและกลยุทธ์ที่ดูแลลูกค้าแบบบูรณาการตั้งแต่เริ่มต้นการเป็นสมาชิกของสินเชื่อบุคคล
จะทำให้สมาชิกสินเชื่อบุคคลเกิดความพึงพอใจ
และไม่ว่าจะเป็นสมาชิกบัตรเครดิตหรือสมาชิกสินเชื่อบุคคล ก็มีความจงรักภักดีต่อบริษัท
ช่วยให้เคทีซีบรรลุเป้าหมายที่ตั้งไว้ เป็นผลดีต่อการเติบโตอย่างยั่งยืนในระยะยาว

2.2.2 ภาวะอุตสาหกรรมของธุรกิจสินเชื่อเพื่อผู้บริโภค

2.2.2.1 ภาพรวมของอุตสาหกรรมสินเชื่อเพื่อผู้บริโภค

ภาพรวมทั้งปี 2555 การขยายตัวของเศรษฐกิจไทยอยู่ที่ 2.9% ต่ำกว่าปีก่อนหน้าที่เติบโต 6.5%
โดยสาเหตุหลักมาจากสถานการณ์ทางการเมืองภายในประเทศซึ่งส่งผลต่อการชะลอตัวชของเศรษฐกิจและความเชื่อมั่นของผู้บริโภค
โดยพิจารณาจากค่าดัชนีความเชื่อมั่นผู้บริโภคหดตัวลงเหลือ 33.6 ณ สิ้นปี 2556
เมื่อเทียบกับช่วงเวลาเดียวกันของปีที่แล้วที่มีค่า 35.4

ตารางขนาดหนี้ครัวเรือนของไทยเทียบกับ GDP ปี 2549 – ปี 2556

+------------------------+------+------+------+------+------+-------+
| ปี                      | 2549 | 2550 | 2552 | 2554 | 2556 | CAGR  |
|                        |      |      |      |      |      | (%)   |
|                        |      |      |      |      |      |       |
|                        |      |      |      |      |      | 2549  |
|                        |      |      |      |      |      | -2556 |
+------------------------+------+------+------+------+------+-------+
| จำน                    | 116  | 116  | 134  | 134  | 15   | 4.6%  |
| วนหนี้สินเฉลี่ยต่อครัวเรือน⁽¹⁾ | ,585 | ,681 | ,699 | ,900 | 9,49 |       |
| (บาท)                  |      |      |      |      | 2⁽³⁾ |       |
+------------------------+------+------+------+------+------+-------+
| ผลิตภัณฑ์มวลรวมในประเทศ   | 7    | 8    | 9    | 10   | 11   | 6.1%  |
| (GDP) (ล้านบาท) ⁽²⁾     | ,844 | ,525 | ,041 | ,540 | ,897 |       |
|                        | ,939 | ,197 | ,551 | ,134 | ,449 |       |
+------------------------+------+------+------+------+------+-------+
| หนี้ครัวเรือนต่อ GDP (%)    | 27%  | 25%  | 29%  | 26%  | 27   | 0.0%  |
|                        |      |      |      |      | %⁽⁴⁾ |       |
+------------------------+------+------+------+------+------+-------+

⁽¹⁾ สำนักงานสถิติแห่งชาติไม่มีการสำรวจข้อมูลจำนวนหนี้สินเฉลี่ยต่อครัวเรือนสำหรับ ปี 2551 ปี
2553 และปี 2555

⁽²⁾ ข้อมูลผลิตภัณฑ์มวลรวมในประเทศ (GDP) มีการปรับข้อมูลของปี 2554
ย้อนหลังจากธนาคารแห่งประเทศไทย ณ สิ้นปี 2556

⁽³⁾ ข้อมูลจำนวนหนี้สินเฉลี่ยต่อครัวเรือนเป็นข้อมูลสำรวจ ณ เดือนมิถุนายน 2556

⁽⁴⁾ หนี้ครัวเรือนต่อ GDP สำหรับปี 2556 คำนวณจาก จำนวนหนี้สินเฉลี่ยต่อครัวเรือน ณ มิถุนายน
2556 คูณกับจำนวนครัวเรือนในประเทศไทย ณ ธันวาคม 2555

หารด้วยมูลค่าของ GDP ณ สิ้นปี 2556

ที่มา: รายงานการสำรวจภาวะเศรษฐกิจและสังคมของครัวเรือน ปี 2549 ปี 2550 ปี 2552 ปี
2554 และปี 2556 สำนักงานสถิติแห่งชาติ
และธนาคารแห่งประเทศไทย

ภาพรวมของเศรษฐกิจที่ชะลอตัวลงทำให้ผู้บริโภคมีภาระหนี้เพิ่มขึ้น
จากรายงานการสำรวจภาวะเศรษฐกิจและสังคมของครัวเรือน ณ เดือนมิถุนายน 2556 พบว่า
ประชากรในประเทศไทยมีหนี้สินต่อครัวเรือนคิดเป็นมูลค่าโดยเฉลี่ย 159,492 บาทต่อครัวเรือน
เพิ่มขึ้นร้อยละ 18 จาก 134,900 ในปี 2554 สัดส่วนของหนี้ครัวเรือนต่อ GDP ณ ปี 2556
คิดเป็นร้อยละ 27 เพิ่มขึ้นจากปี 2554 ที่ร้อยละ 26
เป็นผลมาจากอัตราการว่างงานที่สูงขึ้นจากร้อยละ 0.5 ในปี 2555 เป็นร้อยละ 0.7 ณ สิ้นปี
2556 รวมถึงการลดลงของการจ้างงานและการชะงักของโครงการลงทุนภาครัฐ

ตาราง สรุปรายได้ ค่าใช้จ่าย และหนี้สินเฉลี่ยต่อครัวเรือนต่อเดือน พ.ศ. 2549 – 6
เดือนแรกของปี 2556

  ------------ -------------------- ------------ ---------------------- ------------ ------------------- ------------
  ปี⁽¹⁾         รายได้เฉลี่ยต่อครัวเรือน                ค่าใช้จ่ายเฉลี่ยต่อครัวเรือน                หนี้สินเฉลี่ยต่อครัวเรือน   

               บาท/เดือน             %เปลี่ยนแปลง   บาท/เดือน               %เปลี่ยนแปลง   บาท/เดือน            %เปลี่ยนแปลง

  2549         17,787               18.9         14,311                 16.4         116,585             11.5

  2550         18,660               4.9          14,500                 1.3          116,681             0.1

  2552         20,903               12.0         16,205                 11.8         134,699             15.4

  2554         23,236               11.2         17,403                 7.4          134,900             0.1

  2556 (6      25,403               9.3          19,259                 10.7         159,492             18.3
  เดือนแรก)                                                                                               
  ------------ -------------------- ------------ ---------------------- ------------ ------------------- ------------

⁽¹⁾ อัตราการเติบโตของปี 2549 เติบโตจากปี 2547 และอัตราการเติบโตของปี 2550
เติบโตจากปี 2549 ตามลำดับเรื่อยไป ทั้งนี้ไม่มีการเก็บข้อมูลดังกล่าวสำหรับปี 2548 ปี 2551 ปี
2553 และปี 2555

ที่มา: สำนักงานคณะกรรมการเศรษฐกิจและสังคมแห่งชาติ และธนาคารแห่งประเทศไทย

จากตารางแสดงให้เห็นว่าในช่วงครึ่งแรกของปี 2556 รายได้เฉลี่ยต่อครัวเรือน
ค่าใช้จ่ายเฉลี่ยต่อครัวเรือน และหนี้สินเฉลี่ยต่อครัวเรือน เมื่อเทียบกับสถิติของปี 2554
เพิ่มขึ้นร้อยละ 9 ร้อยละ 11 และร้อยละ 18 ตามลำดับ
ประชากรในประเทศมีการใช้จ่ายและก่อภาระหนี้สอดคล้องกับรายได้ที่เพิ่มขึ้น
ซึ่งส่งผลต่อมูลค่าการใช้จ่ายบัตรเครดิตและยอดหนี้ของสินเชื่อบุคคลที่เพิ่มขึ้นด้วย
ทั้งนี้สัดส่วนหนี้สินครัวเรือนส่วนใหญ่มาจากการซื้ออสังหาริมทรัพย์และมาจากการใช้จ่ายอุปโภคต่าง ๆ
ในครัวเรือนเป็นหลัก อย่างไรก็ตามครัวเรือนมีแนวโน้มในการระมัดระวังการใช้จ่ายมากขึ้น
โดยจะเห็นได้จากการใช้จ่ายเพื่อการอุปโภคบริโภคของครัวเรือนปี 2556 ขยายตัวที่ร้อยละ 3.2
ซึ่งอัตราเติบโตลดลงเมื่อเทียบกับร้อยละ 8.4 ในปี 2555
ทั้งนี้ปัจจัยจากการเพิ่มขึ้นของหนี้ครัวเรือนและการชะลอตัวของเศรษฐกิจ
ส่งผลให้การใช้เพื่อการอุปโภคบริโภคของครัวเรือนมีอัตราเติบโตที่ลดลง

ตาราง แสดงอัตราการขยายตัวของการใช้จ่ายเพื่อการอุปโภคบริโภคของครัวเรือนปี 2552 –
2556

  -----------------------------------------------------------------------------------------
  ปี                                            2552     2553     2554     2555     2556
  -------------------------------------------- -------- -------- -------- -------- --------
  อัตราการขยายตัวของการใช้จ่ายของครัวเรือนในประเทศ   (1.6)    5.9      3.3      8.4      3.2
  (ร้อยละ)                                                                          

  -----------------------------------------------------------------------------------------

ที่มา: สำนักงานคณะกรรมการพัฒนาการเศรษฐกิจและสังคมแห่งชาติ

ตารางเปรียบเทียบธุรกิจสินเชื่อเพื่อผู้บริโภคกับผลิตภัณฑ์มวลรวมในประเทศ (GDP)

  ---------------------------------------------------------------------------------------------
  ปี                             2552        2553         2554         2555         2556
  ----------------------------- ----------- ------------ ------------ ------------ ------------
  ผลิตภัณฑ์มวลรวมในประเทศ (GDP)    9,041,551   10,104,821   10,540,134   11,375,349   11,897,449
  (ล้านบาท) ⁽¹⁾                                                                     

  ลูกหนี้สินเชื่อเพื่อผู้บริโภค (ล้านบาท)   410,657     403,918⁽³⁾   442,213      518,685      589,567
  ⁽²⁾                                                                              

  อัตราส่วนลูกหนี้สินเชื่อเพื่อผู้บริโภคต่อ   4.5%        4.0%         4.2%         4.6%         5.0%
  GDP                                                                              
  ---------------------------------------------------------------------------------------------

⁽¹⁾ มีการปรับข้อมูลผลิตภัณฑ์มวลรวมภายในประเทศย้อนหลังจากธนาคารแห่งประเทศไทย ณ สิ้นปี
2556

⁽²⁾ จำนวนลูกหนี้สินเชื่อเพื่อผู้บริโภค คิดจากลูกหนี้สินเชื่อบัตรเครดิตรวมกับลูกหนี้สินเชื่อบุคคล

⁽³⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง

ที่มา: สำนักงานคณะกรรมการเศรษฐกิจและสังคมแห่งชาติ และธนาคารแห่งประเทศไทย

ธุรกิจสินเชื่อเพื่อผู้บริโภคในปี 2556 ยังคงขยายตัวจากปีที่ผ่านมาร้อยละ 14
โดยมีมูลค่าลูกหนี้สินเชื่อเพื่อผู้บริโภคจำนวน 589,567 ล้านบาทเพิ่มจาก 518,685 ล้านบาท ณ
สิ้นปี 2555 เป็นผลมาจากมาตรการกระตุ้นเศรษฐกิจและเพิ่มอำนาจซื้อให้ประชาชนในปี 2555
โดยที่ผลของมาตรการบางส่วนยังส่งผลต่อเนื่องมายังปี 2556
ทำให้ความต้องการสินเชื่อยังคงมีการขยายตัว ขณะที่สัดส่วนหนี้ครัวเรือนยังเติบโตเพิ่มขึ้นต่อเนื่อง
โดยพิจารณาได้จากตาราง สัดส่วนลูกหนี้สินเชื่อเพื่อผู้บริโภคต่อผลิตภัณฑ์มวลรวมในประเทศ (GDP)
เพิ่มจากร้อยละ 4.6 ในปี 2555 เป็นร้อยละ 5 ในปี 2556
การเติบโตของสินเชื่อผู้บริโภคยังเติบโตในอัตราที่สูงกว่าการเติบโตเศรษฐกิจ (GDP)
เนื่องจากเศรษฐกิจในปีนี้ชะลอตัวลงจากปัจจัยทางการเมือง

ตามข้อมูลการเผยแพร่ของธนาคารแห่งประเทศไทย ผู้ประกอบการธุรกิจสินเชื่อเพื่อผู้บริโภค
แบ่งออกได้เป็น 2 ประเภท

(1) ธนาคารพาณิชย์ ประกอบด้วย ธนาคารพาณิชย์ไทย
ที่อยู่ภายใต้การกำกับดูแลของธนาคารแห่งประเทศไทยที่ประกอบธุรกิจที่เกี่ยวข้องกับธุรกิจสินเชื่ออุปโภคบริโภค
มีทั้งหมด 15 ธนาคาร อาทิ ธนาคารกรุงเทพ ธนาคารกสิกรไทย ธนาคารกรุงไทย
ธนาคารไทยพาณิชย์ เป็นต้น ซึ่งมุ่งเน้นให้สินเชื่อแก่ผู้บริโภคในรูปแบบที่หลากหลาย
และธนาคารที่เป็นสาขาของธนาคารพาณิชย์ต่างประเทศ มีทั้งหมด 15 สถาบัน อาทิ
ธนาคารซิตี้แบงก์ ธนาคารแห่งประเทศจีน เป็นต้น

(2) สถาบันการเงินที่มิใช่ธนาคารพาณิชย์ (non-bank)
รวมถึงสถาบันการเงินที่จดทะเบียนกับกระทรวงพาณิชย์เพื่อประกอบธุรกิจสินเชื่อเพื่อรายย่อย
รวมทั้งสินเชื่อบัตรเครดิตและสินเชื่อบุคคล แต่ไม่ได้รับอนุญาตในการให้บริการเงินฝาก
มีจำนวนทั้งสิ้น 26 สถาบัน โดย KTC เป็นหนึ่งใน 26 สถาบันดังกล่าว ทั้งนี้ มีเพียง 11
สถาบันเท่านั้นที่ดำเนินธุรกิจบัตรเครดิต
แม้ว่าสถาบันการเงินประเภทนี้จะไม่ได้ถูกกำกับดูแลโดยธนาคารแห่งประเทศไทย
แต่การประกอบธุรกิจบัตรเครดิตและธุรกิจสินเชื่อบุคคลของผู้ประกอบการประเภทนี้จะต้องปฏิบัติตามกฎระเบียบ
ข้อบังคับที่ออกโดยกระทรวงการคลังและธนาคารแห่งประเทศไทย
โดยผู้ประกอบการประเภทนี้มีส่วนช่วยผลักดันให้การกู้เงินของกลุ่มลูกค้าที่มีรายได้ค่อนข้างต่ำซึ่งมีสัดส่วนสูงเข้ามากู้เงินในระบบมากขึ้น

2.2.2.2 จำนวนผู้มีงานทำและส่วนแบ่งตลาดตามกลุ่มรายได้ของอุตสาหกรรม

จากตัวเลขผู้มีงานทำในตารางแสดงจำนวนประชากรผู้มีงานทำ จะเห็นว่าจำนวนผู้มีงานทำในปี
2554-2555 อยู่ในระดับใกล้เคียงกันอยู่ระหว่าง 39.5 – 39.6 ล้านคน ในขณะที่ปี 2556
มีจำนวนผู้มีงานทำทั้งสิ้น 38.6
ล้านคนและอัตราการมีงานทำของผู้อยู่ในกำลังแรงงานทั้งหมดอยู่ที่ร้อยละ 99.3 ณ สิ้นปี 2556
ซึ่งลดลงจากปี 2555

ตารางแสดงจำนวนผู้มีงานทำและอัตราการมีงานทำ ปี 2552 - 2556

  ----------------------- --------- --------- --------- --------- ---------
  ตัวเลขผู้มีงานทำ            2552      2553      2554      2555      2556

  จำนวนผู้มีงานทำ (ล้านคน)    38.5      39.2      39.5      39.5      38.6

  อัตราการมีงานทำ (%)       99.1      99.3      99.6      99.5      99.3
  ----------------------- --------- --------- --------- --------- ---------

ที่มา : การสำรวจภาวะการทำงานของประชากร (ทั่วราชอาณาจักร) ปี 2552 ถึง ปี 2556
สำนักงานสถิติแห่งชาติ

จากการที่คณะรัฐมนตรีมีมติให้ปรับขึ้นเงินเดือนข้าราชการขั้นต่ำเป็น 15,000
บาทต่อเดือนโดยมีผลย้อนหลังตั้งแต่วันที่ 1 มกราคม 2555
การปรับขึ้นเงินเดือนจึงส่งผลในทางบวกกับบริษัท ทำให้บริษัทมีฐานลูกค้าเพิ่มขึ้น
เนื่องจากคุณสมบัติรายได้ขั้นต่ำของผู้ถือบัตรตามประกาศของกระทรวงการคลังและประกาศของธนาคารแห่งประเทศไทย
กำหนดให้ผู้ถือบัตรต้องมีรายได้ขั้นต่ำ 15,000 บาทต่อเดือน และมีอายุมากกว่า 20 ปี
จากผลดังกล่าวทำให้บริษัทมีฐานลูกค้าที่ปรับตัวขึ้นอย่างต่อเนื่อง

ตารางแสดงจำนวนประชากรผู้มีรายได้ประจำและอัตราการเติบโต ปี 2551 - 2556

  ------------------- --------- -------- --------- -------- -------- ---------
  ตัวเลขผู้มีรายได้        2551      2552     2553      2554     2555     2556

  จำนวนผู้มีรายได้ประจำ   16.1      16.8     16.4      16.6     16.9     16.4
  (ล้านคน)                                                            

  อัตราการเติบโต (%)    (0.61%)   3.83%    (2.10%)   0.89%    1.98%    (2.82%)
  ------------------- --------- -------- --------- -------- -------- ---------

ที่มา : การสำรวจภาวะการทำงานของประชากร (ทั่วราชอาณาจักร) ปี 2551 ถึง 2556
สำนักงานสถิติแห่งชาติ

โครงสร้างรายได้ของประชากรผู้มีรายได้ประจำในประเทศไทย ณ สิ้นปี 2556 จำนวน 16.4
ล้านคน

[]

จากจำนวนประชากรผู้มีงานทำในปี 2556 มีจำนวนทั้งสิ้น 39.5 ล้านคน
เป็นผู้ที่มีรายได้ประจำทั้งสิ้น 16.4 ล้านคน ลดลงร้อยละ 3 จาก 16.9 ล้านคนในปี 2555
สัดส่วนของผู้มีรายได้ประจำในปี 2556 คิดเป็นร้อยละ 41.5 ของผู้มีงานทำทั้งหมด
โดยในจำนวนนี้เป็นผู้ที่มีรายได้น้อยกว่า 15,000บาท จำนวน 13.4 ล้านคน หรือคิดเป็นร้อยละ 82
ของประชากรผู้มีรายได้ประจำทั้งหมดในประเทศไทย ซึ่งคาดว่าจำนวนของกลุ่มผู้มีรายได้น้อยกว่า
15,000 บาทนี้ จะเป็นฐานลูกค้าของธุรกิจสินเชื่อบุคคล ซึ่งเป็นฐานลูกค้าที่มีขนาดใหญ่
ส่วนประชากรกลุ่มผู้มีงานทำและมีรายได้ตั้งแต่ 15,000 บาท ถึงสูงกว่า 30,000 บาท
เป็นฐานลูกค้าของธุรกิจบัตรเครดิต อย่างไรก็ตามโอกาสในการเติบโตของทั้ง 2 ธุรกิจนั้น
ขึ้นอยู่กับความเชื่อมั่นในสภาวะเศรษฐกิจของผู้บริโภคด้วย

ทั้งนี้ จำนวนผู้มีรายได้ประจำเป็นผลจากการสำรวจของสำนักงานสถิติแห่งชาติ
ซึ่งเป็นข้อมูลจากโครงการสำรวจภาวะการทำงานของประชากร
โดยข้อมูลนับเฉพาะจำนวนผู้รับจ้างทำงานในระบบที่ได้รับรายได้เป็นเงินเดือนทั้งที่เป็นเอกชนและหน่วยงานราชการเท่านั้น
ไม่นับรวมผู้ประกอบการที่เป็นเจ้าของกิจการตนเอง เช่น ผู้ประกอบกิจการขนาดกลาง
และขนาดย่อม (SME) และผู้ประกอบการที่มีขนาดเล็ก
มีผลทำให้ข้อมูลมีตัวเลขต่ำกว่าตัวเลขที่น่าจะเป็น

2.2.2.3 ภาพรวมอุตสาหกรรมของธุรกิจบัตรเครดิต

(1) การเปรียบเทียบตัวเลขการใช้จ่ายส่วนบุคคล การใช้จ่ายผ่านบัตรเครดิต การเบิกเงินสดส่วนหน้าเทียบกับผลิตภัณฑ์มวลรวมภายในประเทศ (GDP)

ภาพรวมตลาดของธุรกิจบัตรเครดิตชะลอตัวลง
พิจารณาได้จากการเติบโตของการใช้จ่ายส่วนบุคคลในปี 2556 มีจำนวน 6,461,996 ล้านบาท
เพิ่มจาก 6,293,508 ล้านบาทในปี 2555 หรือคิดเป็นขยายตัวร้อยละ 2.7
ลดลงเมื่อเทียบกับอัตราการเติบโตของการใช้จ่ายส่วนบุคคลของปี 2555 ที่อยู่ที่ร้อยละ 9.6
การใช้จ่ายผ่านบัตรเครดิตของปี 2556 มีจำนวนทั้งสิ้น 1,081,140 ล้านบาท ขยายตัวจาก
973,300 ล้านบาทในปี 2555 หรือคิดเป็นเติบโต ร้อยละ 11.1
ลดลงเมื่อเทียบอัตราการเติบโตของการใช้จ่ายผ่านบัตรเครดิตของปี 2555 ที่อยู่ที่ร้อยละ 20
ขณะที่การเบิกเงินสดล่วงหน้ายังเติบโตได้ดี โดยเพิ่มขึ้นจาก 101,040 ล้านบาทในปี 2555 เป็น
113,901 ล้านบาทในปี 2556 หรือเติบโตร้อยละ 12.7
โดยภาพรวมจะเห็นได้ว่าการใช้จ่ายผ่านบัตรเครดิตรวมในปี 2556 มีมูลค่าเท่ากับ 1,195,041
ล้านบาท เติบโตจาก 1,074,340 ล้านบาทในปี 2555 หรือคิดเป็นร้อยละ 11.2

หากพิจารณาถึงอัตราส่วนเปรียบเทียบจะพบว่าอัตราส่วนการใช้จ่ายผ่านบัตรเครดิตรวมต่อการใช้จ่ายส่วนบุคคลมีสัดส่วนเพิ่มจากร้อยละ
17.1 ในปี 2555 เป็นร้อยละ 18.5 อัตราส่วนการใช้จ่ายผ่านบัตรเครดิตต่อ GDP เพิ่มจากร้อยละ
8.6 เป็นร้อยละ 9.1 และอัตราส่วนการเบิกเงินสดล่วงหน้าต่อ GDP เพิ่มจากร้อยละ 0.9
อยู่ที่ร้อยละ 1.0 แต่ในทางตรงกันข้ามอัตราส่วนการใช้จ่ายส่วนบุคคลต่อ GDP
ลดลงเล็กน้อยจากร้อยละ 55.3 ในปีก่อนหน้า เป็น ร้อยละ 54.7 ในปี 2556
โดยตัวเลขดังกล่าวสะท้อนถึงการเติบโตของอุตสาหกรรมในภาพรวม

ตารางสรุปตัวเลขการใช้จ่ายส่วนบุคคล การใช้จ่ายผ่านบัตรเครดิต
การเบิกเงินสดล่วงหน้าเทียบกับผลิตภัณฑ์มวลรวมในประเทศ (GDP)

  --------------------------------------------------------------------------------------------------
                                  2552        2553         2554         2555            2556
  ------------------------------- ----------- ------------ ------------ --------------- ------------
  การใช้จ่ายส่วนบุคคล (ล้านบาท)        4,993,302   5,429,683    5,742,852    6,293,508⁽¹⁾    6,461,996

  อัตราการเติบโต (%ต่อปี)             (0.1%)      8.7%         5.8%         9.6%            2.7%

  การใช้จ่ายผ่านบัตรเครดิต (ล้านบาท)    621,983     719,687      811,726      973,300         1,081,140

  อัตราการเติบโต (%ต่อปี)             6.3%        15.7%        12.8%        19.9%           11.1%

  การเบิกเงินสดล่วงหน้า (ล้านบาท)      94,288      94,554       93,622       101,040         113,901

  อัตราการเติบโต (%ต่อปี)             (7.6%)      0.3%         (1.0%)       7.9%            12.7%

  การใช้จ่ายผ่านบัตรเครดิตรวม (ล้านบาท) 716,271     814,241      905,348      1,074,340       1,195,041
  ⁽²⁾                                                                                   

  อัตราการเติบโต (%ต่อปี)             4.2%        13.7%        11.2%        18.7%           11.2%

  ผลิตภัณฑ์มวลรวมในประเทศ (GDP)      9,041,551   10,104,821   10,540,134   11,375,349⁽³⁾   11,897,449
  (ล้านบาท)                                                                              

  อัตราส่วนการใช้จ่ายผ่านบัตรเครดิตรวม   14.3%       15.0%        15.8%        17.1%           18.5%
  ต่อการใช้จ่ายส่วนบุคคล                                                                     

  อัตราส่วนการใช้จ่ายส่วนบุคคลต่อ GDP    55.2%       53.7%        54.5%        55.3%           54.3%

  อัตราส่วนการใช้จ่ายผ่านบัตรเครดิตต่อ    6.9%        7.1%         7.7%         8.6%            9.1%
  GDP                                                                                   

  อัตราส่วนการเบิกเงินสดล่วงหน้าต่อ GDP  1.0%        0.9%         0.9%         0.9%            1.0%
  --------------------------------------------------------------------------------------------------

(1) มีการปรับข้อมูลการใช้จ่ายส่วนบุคคลของปี 2555 จากธนาคารแห่งประเทศไทย ณ สิ้นปี 2556

(2) การใช้จ่ายผ่านบัตรเครดิตรวม
    คือผลรวมของการใช้จ่ายผ่านบัตรเครดิตและการเบิกเงินสดล่วงหน้า

(3) มีการปรับข้อมูลผลิตภัณฑ์มวลรวมในประเทศ (GDP) ของปี 2555
    จากธนาคารแห่งประเทศไทย ณ สิ้นปี 2556

    ที่มา: ธนาคารแห่งประเทศไทย

    (2) การแข่งขันและคู่แข่งในธุรกิจบัตรเครดิต

แม้ว่าการเติบโตของเศรษฐกิจจะชะลอตัวลงจากสถานการณ์ทางการเมืองแต่อุตสาหกรรมบัตรเครดิตในภาพรวมยังเติบโตได้ดี
โดยจะเห็นได้จากตัวเลขต่าง ๆ ของอุตสาหกรรมบัตรเครดิตในปี 2556
ส่วนใหญ่ปรับตัวดีขึ้นกว่าปีก่อน ทั้งในแง่จำนวนบัตรเครดิตที่เพิ่มขึ้นร้อยละ 10
ยอดสินเชื่อคงค้างและการใช้จ่ายผ่านบัตรเครดิตของอุตสาหกรรมขยายตัวเท่ากันที่ร้อยละ 11
และการเบิกเงินสดล่วงหน้าของอุตสาหกรรมเติบโตขึ้นร้อยละ 13
เมื่อเทียบกันช่วงเวลาเดียวกันในปีก่อนหน้า
ทั้งนี้ปัจจัยการเติบโตของธุรกิจบัตรเครดิตมาจากการกระตุ้นการใช้จ่ายผ่านบัตรเครดิตอย่างต่อเนื่องจากผู้ประกอบการทั้งธนาคารพาณิชย์และสถาบันการเงินที่มีใช่ธนาคารพาณิชย์ผ่านโปรโมชั่นและสิทธิพิเศษต่าง
ๆ ทำให้ยอดใช้จ่ายผ่านบัตรเครดิตเพิ่มขึ้น

ในปี 2556 มีจำนวนบัตรเครดิตในประเทศไทยทั้งสิ้น 18.5 ล้านบัญชี เพิ่มขึ้นจาก 16.9
ล้านบัญชีในปี 2555 และ 15.3 ล้านบัญชีในปี 2554
ซึ่งบัตรเครดิตเหล่านี้นอกจากจะออกโดยผู้ประกอบการเองแล้ว
ยังมีทั้งบัตรเครดิตที่ออกร่วมกับร้านค้าต่าง ๆ
และบัตรกดเงินสดที่ถูกใช้สำหรับการเบิกถอนเงินสดเท่านั้น
โดยธุรกิจบัตรเครดิตยังคงเป็นธุรกิจที่สามารถเติบโตต่อไปได้ในอนาคต
เนื่องจากมีการปรับขึ้นค่าแรงขั้นต่ำและเงินเดือนข้าราชการ ที่มีผลบังคับใช้ตั้งแต่ต้นปี 2555
ทำให้ผู้มีคุณสมบัติในการถือบัตรเพิ่มขึ้น ส่งผลให้ในปี 2556
จำนวนผู้มีคุณสมบัติในการขอสมัครบัตรเครดิตมีจำนวนเพิ่มมากขึ้น
สะท้อนถึงโอกาสในการขยายตัวของฐานลูกค้า โดยคาดว่าการแข่งขันของตลาดบัตรเครดิตในปี
2557 ยังคงมีการแข่งขันสูง และไม่ใช่การแข่งขันทางด้านราคาเท่านั้น
เนื่องจากมีการควบคุมดูแลจากธนาคารแห่งประเทศไทย(ธปท.)
แต่คงเป็นการแข่งขันด้านโปรโมชั่นที่ผู้ประกอบการบัตรเครดิตแต่ละราย
รวมทั้งการนำเสนอสิทธิพิเศษต่าง ๆ
ของผู้ประกอบการเพื่อดึงดูดให้มีการใช้จ่ายผ่านบัตรเครดิตอย่างต่อเนื่อง

ตารางแสดงจำนวนบัญชีของธุรกิจบัตรเครดิต

  ---------------------------- ------------ ------------ ------------ ------------ ---------- --------
  จำนวนบัญชีของธุรกิจบัตรเครดิต      2553         2554         2555         2556                    
  (ล้านบัญชี)                                                                                    

                                                                      จำนวนบัญชี     สัดส่วน(%)   Growth

  ธนาคารพาณิชย์ ⁽¹⁾              7,140,485    7,894,861    8,274,146    9,028,047    48.67      9.11%

  สถาบันการเงินที่มิใช่ธนาคารพาณิชย์   7,047,330    7,433,430    8,595,879    9,520,707    51.33      10.76%

  รวมทั้งหมด⁽²⁾                  14,187,815   15,328,291   16,870,025   18,548,754   100.00     9.95%
  ---------------------------- ------------ ------------ ------------ ------------ ---------- --------

(1) ธนาคารพาณิชย์หมายถึง
    ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

(2) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ในปี 2556 จำนวนบัตรเครดิตมีจำนวนทั้งสิ้น 18.5 ล้านบัญชี
โดยสถาบันการเงินที่ประกอบธุรกิจบัตรเครดิตที่มิใช่ธนาคารพาณิชย์ มีส่วนแบ่งตลาดด้านจำนวนบัญชี
คิดเป็นสัดส่วนร้อยละ 51.3 มีจำนวนบัญชี 9.5 ล้านบัญชี
ส่วนธนาคารพาณิชย์ไทยมีส่วนแบ่งการตลาดที่ 48.7 มีจำนวนบัญชี 9.0 ล้านบัญชี
อัตราการเติบโตของธนาคารพาณิชย์ไทยและสถาบันการเงินที่ประกอบธุรกิจบัตรเครดิตที่ถือว่ามิใช่ธนาคารพาณิชย์
มีอัตราการเติบโตเพิ่มขึ้นอยู่ที่ร้อยละ 9.1 และร้อยละ 10.8 ตามลำดับ

ตารางแสดงยอดสินเชื่อคงค้างธุรกิจบัตรเครดิต

  ---------------------------- --------- --------- --------- ---------- ---------- --------
  ยอดสินเชื่อคงค้าง (ล้านบาท)       2553      2554      2555      2556                  

                                                             ยอดสินเชื่อ   สัดส่วน(%)   Growth

  ธนาคารพาณิชย์ ⁽¹⁾              127,162   138,776   156,203   175,438    60.41      12.31%

  สถาบันการเงินที่มิใช่ธนาคารพาณิชย์   89,264    90,128    105,351   114,988    32.59      9.15%

  รวมทั้งหมด⁽²⁾                  216,427   228,903   261,553   290,425    100.00     11.04%
  ---------------------------- --------- --------- --------- ---------- ---------- --------

(1) ธนาคารพาณิชย์หมายถึง
    ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

(2) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ภาพรวมของยอดสินเชื่อคงค้างของธุรกิจบัตรเครดิตในปี 2556 มีมูลค่าทั้งสิ้น 290,425 ล้านบาท
โดยธนาคารพาณิชย์และสถาบันการเงินที่ประกอบธุรกิจที่มิใช่ธนาคารพาณิชย์
มีส่วนแบ่งในอัตราร้อยละ 60.4 และร้อยละ 32.6 ตามลำดับ

ตารางแสดงปริมาณการใช้จ่ายของธุรกิจบัตรเครดิต

  ---------------------------- --------- --------- --------- --------------- ---------- --------
  ปริมาณการใช้จ่าย (ล้านบาท) ⁽¹⁾   2553      2554      2555      2556                       

                                                             ปริมาณการใช้จ่าย   สัดส่วน(%)   Growth

  ธนาคารพาณิชย์ ⁽²⁾              458,990   532,493   644,832   728,835         67.41      13.03

  สถาบันการเงินที่มิใช่ธนาคารพาณิชย์   260,697   279,233   328,468   352,305         32.59      7.26

  รวมทั้งหมด⁽³⁾                  719,687   811,726   973,300   1,081,140       100.00     11.08
  ---------------------------- --------- --------- --------- --------------- ---------- --------

(1) ปริมาณการใช้จ่ายผ่านบัตรไม่รวมการเบิกถอนเงินสดล่วงหน้า

(2) ธนาคารพาณิชย์หมายถึง
    ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

(3) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ปริมาณการใช้จ่ายรวมของอุตสาหกรรมเพิ่มขึ้นจาก 973,300 ล้านบาทในปี 2555 เป็น
1,081,140 ล้านบาทในปี 2556 โดยธนาคารพาณิชย์ยังคงมีอัตราการเติบโตสูงถึงร้อยละ 13.0
ด้วยปริมาณการใช้จ่ายที่เติบโตต่อเนื่อง โดยในปี 2556 อยู่ที่ 728,835 ล้านบาท
คิดเป็นส่วนแบ่งตลาดร้อยละ 67.4

ตารางแสดงปริมาณการเบิกเงินสดล่วงหน้าของธุรกิจบัตรเครดิต

  ---------------------------- -------- -------- --------- ------------------- ---------- --------
  การเบิกเงินสดล่วงหน้า (ล้านบาท)   2553     2554     2555      2556                           

                                                           การเบิกเงินสดล่วงหน้า   สัดส่วน(%)   Growth

  ธนาคารพาณิชย์ ⁽¹⁾              50,781   53,250   56,263    63,566              55.81      12.98

  สถาบันการเงินที่มิใช่ธนาคารพาณิชย์   43,773   40,372   44,776    50,335              44.19      12.41

  รวมทั้งหมด⁽²⁾                  94,554   93,622   101,039   113,901             100.00     12.73
  ---------------------------- -------- -------- --------- ------------------- ---------- --------

(1) ธนาคารพาณิชย์หมายถึง
    ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

(2) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

การเบิกเงินสดล่วงหน้าของอุตสาหกรรมในปี 2556 อยู่ที่ 113,901 ล้านบาท เพิ่มขึ้นจากปี 2555
ซึ่งอยู่ที่ 101,039 ล้านบาท โดยธนาคารพาณิชย์ไทยมีส่วนแบ่งตลาดสูงสุดคิดเป็นร้อยละ 55.8
และรองลงมาคือบริษัทที่ประกอบธุรกิจบัตรเครดิตที่มิใช่สถาบันการเงินร้อยละ 44.2
ทั้งสองกลุ่มมีอัตราการขยายตัวของปริมาณการเบิกเงินสดล่วงหน้าที่ใกล้เคียงกันที่ 12 – 13%

(3) ธุรกิจบัตรเครดิตบริษัทเทียบกับอุตสาหกรรม

ในปี 2556 อุตสาหกรรมบัตรเครดิตได้รับผลกระทบการชะลอตัวของเศรษฐกิจ
ซึ่งมีผลมาจากสถานการณ์ทางการเมืองในประเทศ
จึงทำให้ตัวเลขอัตราการขยายตัวของอุตสาหกรรมบัตรเครดิตในปี 2556
ชะลอตัวลงเมื่อเปรียบเทียบกับการเติบโตของอุตสาหกรรมในภาพรวมของปี 2555
โดยพิจารณาจากตารางด้านล่าง สรุปว่า การใช้จ่ายผ่านบัตรเครดิตของบริษัทมีมูลค่า 103,514
ล้านบาท เทียบเป็นอัตราส่วนการใช้จ่ายผ่านบัตรเครดิตของบริษัทต่ออุตสาหกรรมในปี 2556
อยู่ที่ร้อยละ 9.6 ใกล้เคียงกับปี 2555 ที่เคยมีอัตราส่วนอยู่ที่ร้อยละ 10.3
ขณะที่ยอดการเบิกเงินสดล่วงหน้าของบริษัท ในปี 2556 มีจำนวนเท่ากับ 17,416
ล้านบาทหรือเมื่อเทียบกับอุตสาหกรรมในปี 2556 มีสัดส่วนเท่ากับร้อยละ 15.3
ลดลงจากช่วงเดียวกันของปีก่อนหน้าที่เคยมีสัดส่วนเท่ากับร้อยละ 16.3

ในส่วนของลูกหนี้บัตรเครดิต ณ สิ้นปี 2556 บริษัทมียอดลูกหนี้บัตรเครดิตเท่ากับ 35,297 ล้านบาท
คิดเป็นอัตราส่วนลูกหนี้บัตรเครดิตรวมของบริษัทเทียบกับอุตสาหกรรมในปี 2556 อยู่ที่ร้อยละ 12.2
ลดลงจากช่วงเดียวกันของปีก่อนซึ่งเคยมีสัดส่วนอยู่ที่ร้อยละ 13.0
เนื่องมาจากบริษัทมีนโยบายที่เน้นการเติบโตโดยเน้นการรักษาสมดุลระหว่างจำนวนพอร์ตใหม่ที่เพิ่มขึ้นและความสามารถในการจัดการความเสี่ยงให้เหมาะสมในระดับที่ยอมรับได้
ควบคู่ไปกับนโยบายที่ต้องการให้มีเฉพาะลูกค้าที่มียอดการใช้จ่ายสม่ำเสมอ
เพื่อเน้นประสิทธิภาพในการใช้บัตรมากกว่าจำนวนบัตรเครดิต
จึงทำให้จำนวนบัตรเครดิตของบริษัทในปี 2556 เติบโตต่ำกว่าอุตสาหกรรมโดยมีจำนวนทั้งสิ้น 1.57
ล้านบัญชี หรือคิดเป็นอัตราส่วนเทียบอุตสาหกรรมมีสัดส่วนอยู่ที่ร้อยละ 8.4
ลดลงจากช่วงเวลาเดียวกันของปีก่อนหน้าที่เคยมีสัดส่วนเท่ากับร้อยละ 9.1

สัดส่วนหนี้ที่ไม่ก่อให้เกิดรายได้ (NPL) ลดลงเหลืออยู่ที่ 772 ล้านบาทในปี 2556 จาก 928 ในปี
2555 หรือคิดเป็นสัดส่วนลดลงจากร้อยละ 2.7 ในปี 2555 อยู่ที่ร้อยละ 2.2 ในปี 2556
ซึ่งต่ำกว่าสัดส่วนหนี้ที่ไม่ก่อให้เกิดรายได้ (NPL) ของอุตสาหกรรมที่มีสัดส่วนเพิ่มขึ้นจากร้อยละ 1.9
ในปี 2555 เป็นร้อยละ 2.3 ในปี 2556
เนื่องมาจากการปรับกระบวนการติดตามหนี้ของบริษัทให้มีประสิทธิภาพยิ่งขึ้น

ตารางแสดงตัวเลขของธุรกิจบัตรเครดิตของบริษัทเทียบกับอุตสาหกรรม

  ----------------------------------- --------- --------- --------- --------- -----------
                                      2552      2553      2554      2555      2556

  การใช้จ่ายผ่านบัตรเครดิตในอุตสาหกรรม⁽¹⁾   621,983   719,687   811,726   973,300   1,081,140
  (ล้านบาท)                                                                    

  การใช้จ่ายผ่านบัตรเครดิตของ KTC⁽¹⁾       78,431    87,924    93,597    99,810    103,514
  (ล้านบาท)                                                                    

  การใช้จ่ายผ่านบัตรเครดิตของ KTC          12.6%     12.2%     11.5%     10.3%     9.6%
  เทียบกับอุตสาหกรรม (%)                                                         

  ลูกหนี้บัตรเครดิตในอุตสาหกรรม (ล้านบาท)    196,599   216,427   228,903   261,553   290,425

  ลูกหนี้บัตรเครดิตรวมของ KTC (ล้านบาท)     35,767    35,703    33,668    34,007    35,297

  ลูกหนี้บัตรเครดิตรวมของ KTC              18.2%     16.5%     14.7%     13.0%     12.2%
  เทียบกับอุตสาหกรรม (%)                                                         

  จำนวนบัตรเครดิตในอุตสาหกรรม (ล้านบัญชี)   13.49     14.19     15.33     16.87     18.55

  จำนวนบัตรเครดิตของ KTC (ล้านบัตร)       1.64      1.73      1.62      1.53      1.57

  จำนวนบัตรเครดิตของ KTC                12.1%     12.2%     10.6%     9.1%      8.4%
  เทียบกับอุตสาหกรรม (%)                                                         

  การเบิกเงินสดล่วงหน้าในอุตสาหกรรม        94,288    94,554    93,622    101,040   113,901
  (ล้านบาท)                                                                    

  การเบิกเงินสดล่วงหน้าของ KTC (ล้านบาท)   19,282    18,427    17,142    16,426    17,416

  การเบิกเงินสดล่วงหน้าของ KTC            20.5%     19.5%     18.3%     16.3%     15.3%
  เทียบกับอุตสาหกรรม (%)                                                         

  ลูกหนี้บัตรเครดิตผิดนัดชำระหนี้เกิน 3         5,044     4,514     4,895     5,054     6,638
  เดือนขึ้นไปในอุตสาหกรรม (ล้านบาท)                                                

  ลูกหนี้บัตรเครดิตผิดนัดชำระหนี้เกิน 3         921       994       1,326     928       772
  เดือนขึ้นไปของ KTC (ล้านบาท)                                                    

  สัดส่วนหนี้ที่ไม่ก่อให้เกิดรายได้เกินกำหนด 90   2.6%      2.1%      2.4%      1.9%      2.3%
  วันของอุตสาหกรรม (%)                                                          

  สัดส่วนหนี้ที่ไม่ก่อให้เกิดรายได้เกินกำหนด 90   2.6%      2.8%      3.9%      2.7%      2.2%
  วันของ KTC (%)                                                               
  ----------------------------------- --------- --------- --------- --------- -----------

⁽¹⁾ การใช้จ่ายผ่านบัตรเครดิตไม่รวมการเบิกเงินสดล่วงหน้า

ที่มา: ธนาคารแห่งประเทศไทย

2.2.2.4 ภาพรวมอุตสาหกรรมของธุรกิจสินเชื่อบุคคล

(1) การเปรียบเทียบสินเชื่อบุคคล เทียบกับผลิตภัณฑ์มวลรวมในประเทศ (GDP)

 ลูกหนี้สินเชื่อบุคคลของอุตสาหกรรมเพิ่มขึ้นจาก 257,132 ล้านบาท ในปี 2555 เป็น 299,142 ล้านบาท ณ สิ้นปี 2556 เพิ่มขึ้นร้อยละ 16.3 เนื่องจากสถาบันการเงินต่าง ๆ ให้ความสำคัญแก่ตลาดสินเชื่อบุคคล ทำให้ในปี 2556 ตลาดสินเชื่อส่วนบุคคลยังคงเติบโตได้ต่อเนื่องจากปีก่อน โดยมีปัจจัยสนับสนุนที่สำคัญ คือ การบริโภคภาคเอกชนที่ปรับตัวเพิ่มขึ้นตามนโยบายการกระตุ้นเศรษฐกิจของรัฐบาล โดยพิจารณาจากอัตราส่วนของลูกหนี้สินเชื่อบุคคลต่อผลิตภัณฑ์มวลรวมในประเทศ (GDP) ปี 2555 อยู่ที่ร้อยละ 2.5 ซึ่งเพิ่มขึ้นจากร้อยละ 2.3 ในปีก่อนหน้า 

ตารางสรุปตัวเลขสินเชื่อบุคคล เทียบกับผลิตภัณฑ์มวลรวมในประเทศ (GDP)

  ------------------------------------------------------------------------------------------------
                                2552        2553         2554         2555            2556
  ----------------------------- ----------- ------------ ------------ --------------- ------------
  ผลิตภัณฑ์มวลรวมในประเทศ (GDP)    9,041,551   10,104,821   10,540,134   11,375,349⁽¹⁾   11,897,449
  (ล้านบาท)                                                                            

  ลูกหนี้สินเชื่อบุคคล (ล้านบาท) ⁽³⁾    213,745     187,491      213,310      257,132⁽²⁾      299,142

  อัตราการเติบโต (%ต่อปี)           (6.7%)      (12.3%)      13.8%        20.5%           16.3%

  อัตราส่วนลูกหนี้สินเชื่อบุคคลต่อ GDP    2.4%        1.9%         2.0%         2.3%            2.5%
  ------------------------------------------------------------------------------------------------

⁽¹⁾ มีการปรับข้อมูลผลิตภัณฑ์มวลรวมในประเทศ (GDP) ในปี 2555
ย้อนหลังจากธนาคารแห่งประเทศไทย ณ สิ้นปี 2556

⁽²⁾ มีการปรับข้อมูลลูกหนี้สินเชื่อบุคคลในปี 2555 ย้อนหลังจากธนาคารแห่งประเทศไทย ณ สิ้นปี
2556

⁽³⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้

การกำกับลดลง

ที่มา: ธนาคารแห่งประเทศไทย

(2) การแข่งขันและคู่แข่งในธุรกิจสินเชื่อบุคคล

โดยภาพรวมแล้วธุรกิจสินเชื่อบุคคลยังคงเติบโตได้ดีอย่างต่อเนื่อง
ผู้ประกอบการแต่ละรายยังคงขยายตลาดไปสู่กลุ่มลูกค้าเป้าหมายซึ่งเป็นผู้มีคุณสมบัติรองลงมาจากกลุ่มลูกค้าของบัตรเครดิต
และมุ่งเน้นการสร้างวินัยทางการเงินในการชำระหนี้ของลูกค้าสินเชื่อบุคคลเพื่อสนองนโยบายลดภาระหนี้ครัวเรือนของภาครัฐ
การแข่งขันการทำการตลาดยังคงเป็นไปอย่างต่อเนื่องเช่น การปรับลดอัตราดอกเบี้ย
ครัวเรือนมีความต้องการใช้สินเชื่อจากผู้ประกอบการหรือสถาบันการเงินเพิ่มสูงขึ้น
เนื่องจากมีความน่าเชื่อถือมากกว่าการขอสินเชื่อนอกระบบ
การแข่งขันชิงส่วนแบ่งการตลาดไม่ใช่แค่ธนาคารพาณิชย์ขนาดเล็กและสถาบันการเงินที่ไม่ใช่ธนาคารพาณิชย์เท่านั้น
แต่ปัจจุบันกลุ่มธนาคารพาณิชย์ไทยขนาดกลางและขนาดใหญ่ใช้วิธีเปิดเกมเชิงรุกในตลาดมากขึ้น
เนื่องจากมีจุดแข็งในด้านต้นทุนเงินทุนที่ต่ำกว่าและจำนวนสาขาที่ให้บริการมากกว่าเมื่อเทียบกับกลุ่มสถาบันการเงินที่ไม่ใช่ธนาคารพาณิชย์
(Non-Bank) โดยแบ่งกลุ่มเป้าหมายตามระดับรายได้ของผู้ขอสินเชื่อ

ตารางแสดงจำนวนบัญชีของธุรกิจสินเชื่อบุคคล

  ----------------------------- ----------- ----------- ------------ ------------ ---------- --------
  จำนวนบัญชีของธุรกิจสินเชื่อบุคคล⁽¹⁾   2553        2554        2555         2556                    
  (บัญชี)                                                                                      

                                                                     จำนวนบัญชี     สัดส่วน(%)   Growth

  ธนาคารพาณิชย์⁽²⁾                1,906,017   2,097,245   2,655,997    2,926,616    25.51      10.19

  สถาบันการเงินที่มิใช่ธนาคารพาณิชย์    6,670,369   6,824,549   7,543,283    8,545,672    74.49      13.29

  รวมทั้งหมด                      8,576,386   8,921,794   10,199,280   11,472,288   100.00     12.48
  ----------------------------- ----------- ----------- ------------ ------------ ---------- --------

⁽¹⁾ จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

⁽²⁾ ธนาคารพาณิชย์หมายถึง
ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

ที่มา: ธนาคารแห่งประเทศไทย

ณ สิ้นปี 2556 จำนวนบัญชีของธุรกิจสินเชื่อบุคคลอยู่ที่ 11.4 ล้านบัญชี เพิ่มขึ้นจากสิ้นปี 2555 ที่
10.2 ล้านบัญชี เพิ่มขึ้นคิดเป็นร้อยละ 12.5 ทั้งนี้
ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์ มีส่วนแบ่งการตลาดคิดเป็นสัดส่วนร้อยละ
74.5 โดยมีจำนวน 8.5 ล้านบัญชี และธนาคารพาณิชย์ที่จดทะเบียนในประเทศไทย โดยมีจำนวน
2.9 ล้านบัญชี คิดเป็นสัดส่วนร้อยละ 25.5 สำหรับปี 2556
ธนาคารพาณิชย์และผู้ประกอบธุรกิจที่เป็นสถาบันการเงินที่มิใช่ธนาคารพาณิชย์
มีอัตราการเติบโตเพิ่มขึ้นร้อยละ 10.2 และร้อยละ 13.3 ตามลำดับ

ตารางแสดงยอดสินเชื่อคงค้างของธุรกิจสินเชื่อบุคคล

+-----------------------+-----+-----+-----+----------+------+--------+
| ยอดสินเชื่อคงค           | 2   | 2   | 2   | 2556     |      |        |
| ้างของธุรกิจสินเชื่อบุคคล⁽¹⁾ | 553 | 554 | 555 |          |      |        |
|                       |     |     |     |          |      |        |
| (ล้านบาท)              |     |     |     |          |      |        |
+-----------------------+-----+-----+-----+----------+------+--------+
|                       |     |     |     | ยอดสิน    | สัดส่ว | Growth |
|                       |     |     |     | เชื่อคงค้าง | น(%) |        |
+-----------------------+-----+-----+-----+----------+------+--------+
| ธนาคารพาณิชย์⁽²⁾        | 86, | 1   | 1   | 158,309  | 5    | 15.92  |
|                       | 782 | 05, | 36, |          | 2.92 |        |
|                       |     | 297 | 571 |          |      |        |
+-----------------------+-----+-----+-----+----------+------+--------+
| สถาบัน                 | 1   | 1   | 1   | 140,833  | 4    | 16.81  |
| การเงินที่มิใช่ธนาคารพาณิชย์ | 00, | 08, | 20, |          | 7.08 |        |
|                       | 709 | 013 | 561 |          |      |        |
+-----------------------+-----+-----+-----+----------+------+--------+
| รวมทั้งหมด              | 1   | 2   | 2   | 299,142  | 10   | 16.34  |
|                       | 87, | 13, | 57, |          | 0.00 |        |
|                       | 491 | 310 | 132 |          |      |        |
+-----------------------+-----+-----+-----+----------+------+--------+

⁽¹⁾ ยอดสินเชื่อคงค้าง (Outstanding Balance) เป็นยอดเฉพาะต้นเงิน
(หลังหักรายได้รอการตัดบัญชี)

⁽²⁾ ธนาคารพาณิชย์หมายถึง
ธนาคารพาณิชย์ไทยและธนาคารที่เป็นสาขาของธนาคารพาณิชย์ต่างประเทศ

ที่มา: ธนาคารแห่งประเทศไทย

ยอดสินเชื่อคงค้างของธุรกิจสินเชื่อบุคคลเพิ่มขึ้น จาก 257,132 ล้านบาทในปี 2555 เป็น
299,142 ล้านบาทในปี 2556 หรือคิดเป็นอัตราการเติบโตร้อยละ 16.3
ธนาคารพาณิชย์ไทยมียอดสินเชื่อคงค้างอยู่ที่ 158,309 ล้านบาท หรือคิดเป็นสัดส่วนร้อยละ 52.92
ส่วนผู้ประกอบธุรกิจที่เป็นสถาบันการเงินที่มิใช่ธนาคารพาณิชย์ มียอดสินเชื่อคงค้างอยู่ที่ 140,833
ล้านบาท คิดเป็นสัดส่วนอยู่ที่ร้อยละ 47.08 ตามลำดับ

(3) ธุรกิจสินเชื่อบุคคลของบริษัทเทียบกับอุตสาหกรรม

ณ สิ้นปี 2556 KTC มีสัดส่วนจำนวนบัญชีเทียบกับอุตสาหกรรมอยู่ที่ร้อยละ 5.6
ใกล้เคียงกับปีก่อนหน้าที่อยู่ที่ 6.1 ในส่วนของยอดลูกหนี้คงค้าง KTC
มีลูกหนี้สินเชื่อบุคคลคงค้างรวมเพิ่มจากปี 2555 ที่ 13,242 ล้านบาทเป็น 15,121 ล้านบาท ณ
สิ้นปี 2556 โดยเมื่อเทียบกับอุตสาหกรรมแล้ว KTC มีสัดส่วนเท่ากับร้อยละ 5.1
เท่ากันกับช่วงระยะเวลาเดียวกันของปีก่อนหน้า
ซึ่งจะเห็นได้ว่าบริษัทมีอัตราการขยายตัวของลูกหนี้สินเชื่อบุคคลในอัตราเดียวกันกับอุตสาหกรรม

ตารางแสดงตัวเลขของธุรกิจสินเชื่อบุคคลของบริษัทเทียบกับอุตสาหกรรม

  ---------------------------------- ----------- ----------- -------------- --------------- ------------
                                     2552        2553        2554           2555            2556

  จำนวนบัญชีสินเชื่อบุคคลในอุตสาหกรรม⁽¹⁾    8,742,885   8,576,386   8,921,794⁽⁴⁾   10,199,280⁽⁵⁾   11,472,288
  (ล้านบัญชี)                                                                                  

  จำนวนบัญชีสินเชื่อบุคคลของ KTC (ล้านบัตร)  492,416     529,983     583,637        626,326         638,959

  สัดส่วนจำนวนบัญชีสินเชื่อบุคคลของ KTC      5.60%       6.20%       6.50%          6.10%           5.60%
  เทียบกับอุตสาหกรรม (%)                                                                       

  ยอดสินเชื่อบุคคลคงค้างของอุตสาหกรรม⁽²⁾   213,745     187,491     213,310        257,132         299,142
  (ล้านบาท)                                                                                  

  ลูกหนี้สินเชื่อบุคคลรวมของ KTC (ล้านบาท)   10,374      11,366      12,722         13,242          15,121

  สัดส่วนลูกหนี้สินเชื่อรวมของ KTC           4.90%       6.10%       6.00%          5.10%           5.10%
  เทียบกับอุตสาหกรรม (%)                                                                       

  ลูกหนี้สินเชื่อบุคคลผิดนัดชำระหนี้เกิน 3       6,499       5,359       2,934          7,665           10,920
  เดือนขึ้นไปในอุตสาหกรรม⁽³⁾ (ล้านบาท)                                                           

  ลูกหนี้สินเชื่อบุคคลผิดนัดชำระหนี้เกิน 3       647         421         535            337             222
  เดือนขึ้นไปของ KTC (ล้านบาท)                                                                  

  สัดส่วนหนี้ที่ไม่ก่อให้เกิดรายได้เกินกำหนด 90  3.00%       2.90%       2.70%          3.00%           3.70%
  วันของอุตสาหกรรม (%)                                                                        

  สัดส่วนหนี้ที่ไม่ก่อให้เกิดรายได้เกินกำหนด 90  6.20%       3.70%       4.20%          2.50%           1.50%
  วันของ KTC (%)                                                                             
  ---------------------------------- ----------- ----------- -------------- --------------- ------------

⁽¹⁾ จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

⁽²⁾ สินเชื่อบุคคลเฉพาะที่ไม่มีทรัพย์หรือทรัพย์สินเป็นหลักประกัน
โดยให้รวมถึงสินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่ผู้ประกอบธุรกิจ
มิได้จำหน่ายเป็นทางการค้าปกติ ทั้งนี้ ไม่รวม
สินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่เป็นรถยนต์ และรถจักรยานยนต์
สินเชื่อเพื่อการศึกษา สินเชื่อเพื่อการเดินทางไปทำงานในต่างประเทศ สินเชื่อเพื่อรักษาพยาบาล
สินเชื่อเพื่อสวัสดิการพนักงานที่หน่วยงานต้นสังกัดได้มีการทำสัญญากับผู้ประกอบธุรกิจสินเชื่อบุคคลและสินเชื่อตามที่ธนาคารแห่งประเทศไทยกำหนด

⁽³⁾ ยอดสินเชื่อผิดนัดชำระหนี้เกิน 3 เดือนขึ้นไป หมายถึง
ยอดสินเชื่อที่ลูกหนี้ที่ค้างชำระต้นเงินหรือดอกเบี้ยเป็นระยะเวลาเกิน 3 เดือนขึ้นไป
นับตั้งแต่วันถึงกำหนดชำระไม่ว่าจะเป็นไปตามเงื่อนไขหรือเงื่อนเวลาตามสัญญาหรือวันที่ทวงถามหรือเรียกให้ชำระแล้วแต่วันใดจะถึงก่อน

⁽⁴⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้

การกำกับลดลง

⁽⁵⁾ มีการปรับข้อมูลจำนวนบัญชีสินเชื่อบุคคลของอุตสาหกรรมย้อนหลัง ณ สิ้นปี 2556

ที่มา: ธนาคารแห่งประเทศไทย

ส่วนลูกหนี้ที่ผิดนัดชำระหนี้เกิน 3 เดือนขึ้นไปของอุตสาหกรรม (NPL) เพิ่มจาก 7,665
ล้านบาทในปี 2555 เป็น 10,920 ล้านบาทในปี 2556
โดยมีสัดส่วนหนี้ที่ไม่ก่อให้เกิดรายได้เกินกำหนด 90 วันของอุตสาหกรรมอยู่ที่ร้อยละ 3.7
เพิ่มขึ้นจากร้อยละ 3.0 ในปี 2555 ขณะที่ลูกหนี้ที่ผิดนัดชำระหนี้เกิน 3 เดือนขึ้นไปของ KTC
ลดลงจาก 337 ล้านบาทในปี 2555 เหลือ 222 ล้านบาท ณ สิ้นปี 2556
ส่งผลให้สัดส่วนหนี้ที่ไม่ก่อให้เกิดรายได้เกินกำหนด 90 วันของบริษัทลดลงจากร้อยละ 2.5
เหลือร้อยละ 1.5 ณ สิ้นปี 2556
ซึ่งเป็นผลมาจากการติดตามหนี้ที่บริษัทได้ปรับปรุงให้มีประสิทธิภาพมากขึ้นในปีที่ผ่านมา

2.2.3 แนวโน้มธุรกิจและกลยุทธ์ของบริษัทในปี 2557

2.2.3.1 แนวโน้มธุรกิจและกลยุทธ์ของธุรกิจบัตรเครดิตในปี 2557

 ในภาพรวมของเคทีซีต่อจากนี้ไป บริษัทจะสร้างฐานสมาชิกใหม่และบริหารความจงรักภักดีกับฐานสมาชิกปัจจุบัน โดยเน้นการเสนอผลิตภัณฑ์และบริการ รวมถึงสิทธิประโยชน์ที่สร้างสรรค์ แตกต่าง เพื่อตอบสนองความต้องการของสมาชิก รวมถึงการควบคุมคุณภาพหนี้ให้อยู่ในระดับที่เหมาะสม โดยพิจารณาจากแนวโน้มทางเศรษฐกิจ และการแข่งขันในธุรกิจที่มีความรุนแรงอย่างต่อเนื่อง จากผู้ให้บริการที่มีอยู่เป็นจำนวนมาก

ทั้งนี้กลยุทธ์การดำเนินธุรกิจของบริษัทในปี 2557 สามารถสรุปได้ดังนี้

1.  เน้นการให้สิทธิประโยชน์ที่ครอบคลุมหลากหลายในทุกหมวดการใช้จ่ายของผู้บริโภค
    ทั้งหมวดที่เป็นการใช้จ่ายในชีวิตประจำวัน (everyday spending) เช่น
    หมวดรับประทานอาหาร หมวดน้ำมัน หมวดซูเปอร์มาร์เกต หมวดช็อปปิ้ง
    และหมวดที่ใช้ตามโอกาสต่าง ๆ (occasional spending) เช่น หมวดท่องเที่ยว
    หมวดโรงพยาบาลและความงาม เป็นต้น โดยยังคงสีสัน ความแปลกใหม่
    และแตกต่างตามสไตล์เคทีซี และจะประสานความร่วมมือ สนับสนุนพันธมิตรแบบองค์รวม
    เพื่อให้เกิดความสัมพันธ์ และทำการตลาดเชิงรุกในทุกระดับ ให้เกิดความต่อเนื่องทั้งปี

2.  เน้นการสร้างความจงรักภักดีกับฐานสมาชิก ผ่านกลยุทธ์การใช้คะแนนสะสม (forever
    rewards) และ/หรือไมล์ร่วมกับสายการบินต่าง ๆ ทั้งในแง่การให้ (earning)
    และการแลก (burning) เพื่อให้ผู้บริโภคเกิดความคุ้มค่าจากการใช้จ่ายผ่านบัตรเคทีซี
    โดยขยายขอบเขตของร้านค้า ช่องทางการแลกและโปรแกรมการตลาดในรูปต่าง ๆ เช่น
    คะแนนแทนส่วนลด คะแนนเพิ่มมูลค่าที่มีความหลากหลาย เป็นต้น

3.  เน้นการตลาดแบบเฉพาะเจาะจง โดยพิจารณาฐานข้อมูลสมาชิก ประวัติการใช้จ่าย
    และทำการตลาดแบบเฉพาะเจาะจง (segmentation) เลือกสิทธิประโยชน์ที่เกี่ยวข้อง
    และนำเสนอผ่านสื่อที่เหมาะสมของแต่ละกลุ่มเป้าหมาย
    เพื่อให้เกิดการตอบรับและประสิทธิภาพสูงสุด

4.  เน้นกิจกรรมการตลาดที่สร้างความพึงพอใจให้กับสมาชิกบัตรกลุ่มรายได้ระดับกลางถึงกลุ่มบนมากขึ้น
    โดยมีการนำเสนอผลิตภัณฑ์ใหม่และรายการส่งเสริมการใช้จ่ายผ่านบัตรอย่างต่อเนื่อง
    เพื่อเพิ่มจำนวนสมาชิกบัตรและยอดใช้จ่ายผ่านบัตร

5.  เน้นการใช้เทคโนโลยีด้านออนไลน์และแอพพลิเคชั่นบนสมาร์ทโฟนเป็นช่องทางในการให้บริการ
    การสื่อสารประชาสัมพันธ์
    และช่องทางการนำเสนอผลิตภัณฑ์แก่กลุ่มสมาชิกบัตรและกลุ่มลูกค้าเป้าหมาย
    รวมถึงการจัดกิจกรรมเพื่อเพิ่มส่วนแบ่งตลาดการใช้จ่ายผ่านออนไลน์

2.2.3.2 แนวโน้มธุรกิจและกลยุทธ์ของธุรกิจสินเชื่อบุคคลในปี 2557

ในสถานการณ์ที่ตลาดสินเชื่อบุคคลยังคงมีการแข่งขันอย่างรุนแรง
ดังนั้นเพื่อเป็นการรักษาส่วนแบ่งทางการตลาดในปี 2557 การทำการตลาดสินเชื่อบุคคล
ยังคงเดินหน้ามุ่งมั่นสร้างฐานสมาชิกใหม่อย่างต่อเนื่อง
ในขณะเดียวกันก็มุ่งเน้นในการพัฒนาคุณสมบัติของผลิตภัณฑ์ให้ตอบสนองความต้องการของลูกค้าเพื่อสร้างความจงรักภักดีในระยะยาวให้กับสมาชิก
ดังนั้นจึงมีการเตรียมความพร้อมต่อการเปลี่ยนแปลงที่จะเกิดขึ้นอยู่เสมอ
อย่างไรก็ดีการดำเนินการต่าง ๆ
จะอยู่ภายใต้การควบคุมระมัดระวังคุณภาพหนี้ให้อยู่ในระดับที่มีคุณภาพ
เพื่อลดความเสี่ยงของบริษัทโดยให้ความสำคัญกับ กลยุทธ์หลัก ๆ ดังต่อไปนี้

1.  พัฒนาคุณสมบัติของผลิตภัณฑ์สินเชื่อ:
    เคทีซีไม่เคยหยุดนิ่งที่จะพัฒนาผลิตภัณฑ์เพื่อสร้างความแตกต่างและตอบสนองความต้องการของลูกค้าในด้านต่าง
    ๆ อีกทั้งเพิ่มความสะดวก รวดเร็วและความทันสมัยให้แก่สมาชิกผ่านบริการออนไลน์ต่าง ๆ

2.  มุ่งขยายฐานสมาชิกใหม่:
    เพื่อเป็นการเพิ่มความหลากหลายและคุณภาพของพอร์ตลูกหนี้สินเชื่อบุคคล ในปี 2557
    เคทีซีจึงมีแผนที่จะเจาะกลุ่มเป้าหมายของสินเชื่อบุคคลใหม่ ๆ ที่มีศักยภาพ
    อีกทั้งเพิ่มความสะดวก และความรวดเร็วในการอนุมัติวงเงินซึ่งเป็นสิ่งที่ลูกค้ามองหา

3.  สำหรับสมาชิกปัจจุบัน มุ่งเน้นการทำการตลาดแบบเฉพาะเจาะจง (Segmentation) :
    ซึ่งเป็นผลจากการศึกษาวิเคราะห์ฐานข้อมูลลูกค้าอย่างลึกซึ้งเพื่อตอบสนองความต้องการในการเบิกถอนเงินสดให้ตรงใจในเวลาที่ลูกค้าต้องการมากที่สุด
    โดยมุ่งเน้นการลดภาระทางด้านการเงินให้กับลูกค้าสมาชิกของสินเชื่อบุคคลเป็นสำคัญ

4.  การสร้างความจงรักภักดีในระยะยาว:
    ยังคงดำเนินการอย่างต่อเนื่องให้แก่ลูกค้าสมาชิกสินเชื่อบุคคลผ่านการใช้คะแนนสะสม
    Forever Rewards ที่เน้นตอบสนองความต้องการทางด้านการเงิน เช่น
    คะแนนแทนดอกเบี้ยจ่ายและคะแนนแทนค่างวดเป็นต้น
    นอกจากนี้ยังสร้างความภักดีผ่านกิจกรรมส่งเสริมและพัฒนาคุณภาพชีวิตให้กับสมาชิก
    โดยการแนะนำวิธีการเพิ่มรายได้และลดภาระค่าใช้จ่ายให้กับสมาชิกนับเป็นการพัฒนาคุณภาพชีวิตอย่างยั่งยืนให้กับสมาชิก

บริษัทมีเป้าหมายที่จะสร้างความพึงพอใจและความสัมพันธ์ที่ยั่งยืนกับสมาชิก
พร้อมที่จะเป็นองค์กรแห่งการเรียนรู้ (Knowledge-based organization)
มีบรรยากาศการทำงานที่ทำให้พนักงานมีความรู้สึกส่วนร่วมเป็นเจ้าของบริษัทร่วมกัน
สร้างสัมพันธภาพระยะยาวกับพันธมิตร เติบโตเคียงข้างกันไป โดยดำเนินธุรกิจในแนวคิดที่แตกต่าง
ด้วยความโปร่งใส มีธรรมาภิบาล พร้อมสร้างผลกำไรอย่างยั่งยืนให้แก่นักลงทุน

การจัดหาผลิตภัณฑ์และบริการ

2.3.1 การจัดหาบัตรเครดิต

เนื่องจากบริษัทต้องจัดหาบัตรพลาสติกที่จะนำมาใช้ผลิตบัตรเครดิตตามรูปแบบต่าง ๆ
พร้อมทั้งบันทึกข้อมูลของผู้ถือบัตรลงในชิปที่ฝังอยู่บนหน้าบัตร และแถบแม่เหล็กหลังบัตรพลาสติก
ซึ่งบริษัทได้เลือกใช้บริการจากผู้ให้บริการภายนอกที่ได้รับการรับรอง (Certified) จากวีซ่า
มาสเตอร์การ์ด และเจซีบี ในขั้นตอนการผลิตบัตรเครดิตทั้งกระบวนการ ดังนี้

-   การสั่งซื้อบัตรเปล่า (Blank Card)
    ผู้ให้บริการภายนอกจะดำเนินการผลิตบัตรพลาสติกตามจำนวน และรูปแบบต่าง ๆ ที่บริษัทสั่งซื้อ
    โดยบริษัทจะประมาณการและสั่งซื้อให้เพียงพอต่อการใช้งาน
    เมื่อบัตรพลาสติกคงคลังถึงจุดสั่งซื้อ บริษัทจะดำเนินการสั่งซื้อเพิ่มเติม
    เพื่อให้ผู้ให้บริการภายนอกมีระยะเวลาในการผลิตบัตรพลาสติกได้ทันต่อการใช้งาน

-   การพิมพ์ตัวนูน (Emboss) และการบันทึกข้อมูลลงในแถบแม่เหล็กและชิป บัตรพลาสติกรูปแบบ
    หรือประเภทที่ผู้ถือบัตรเลือก จะถูกนำมาพิมพ์ตัวนูนชื่อนามสกุลของผู้ถือบัตรบนหน้าบัตรเครดิต
    และข้อมูลของผู้ถือบัตรจะถูกบันทึกลงในชิปและแถบแม่เหล็กด้วยมาตรฐานการผลิตของผู้ให้บริการภายนอกที่ได้รับการรับรองจากวีซ่า
    มาสเตอร์การ์ด และเจซีบี

-   การบรรจุบัตร และส่งมอบให้ผู้ถือบัตร บัตรเครดิตที่ถูกผลิตเรียบร้อยแล้ว
    จะถูกบรรจุลงในซองพร้อมกับเอกสารข้อตกลงและเงื่อนไขการใช้บัตร
    รวมถึงเอกสารสิทธิประโยชน์ต่าง ๆ โดยบริษัทจะจัดส่งบัตรเครดิตไปตามช่องทางต่าง ๆ
    ที่ผู้ถือบัตรเลือก เช่น จัดส่งทางไปรษณีย์ตามที่อยู่ที่ผู้ถือบัตรระบุ จัดส่งบัตรไปยัง KTC Touch
    หรือสาขาธนาคารกรุงไทยที่ผู้ถือบัตรระบุไว้ เป็นต้น

2.3.2 การจัดหาเครื่องอนุมัติวงเงินอัตโนมัติ (EDC)

บริษัทจัดหาเครื่องอนุมัติวงเงินอัตโนมัติ (EDC)โดยการเช่าจากผู้จัดจำหน่ายและผู้ให้เช่าเครื่อง
โดยจะพิจารณาคัดเลือกผู้จัดจำหน่ายที่มีผลิตภัณฑ์ที่มีชื่อเสียง ทันสมัย
สามารถรองรับกับเทคโนโลยีการชำระเงิน และมาตรฐานด้านการชำระเงินในระดับสากล
ประกอบกับนโยบายที่เน้นเรื่องระดับการให้บริการหลังการขาย
จึงต้องให้ความสำคัญเป็นอย่างยิ่งกับการเลือกใช้บริการของบริษัทผู้จัดจำหน่ายที่มีความมั่นคง
การบริหารงานที่เป็นมืออาชีพ พร้อมทีมงานและเครือข่ายที่ครอบคลุมพื้นที่บริการทั่วประเทศ
สามารถให้ความมั่นใจได้ว่า
จะรักษาระดับการให้บริการได้ตามที่บริษัทได้ให้พันธสัญญาไว้กับร้านค้าสมาชิก

บริษัทมีนโยบายที่จะติดตั้งเครื่อง EDC ให้กับทุกร้านค้าที่ผ่านการพิจารณาอนุมัติ ทั้งนี้เนื่องจากเครื่อง
EDC สามารถทำรายการได้หลากหลายกว่าเครื่องรับบัตรเครดิตประเภท Imprinter เช่น
สามารถอ่านข้อมูลจากแผงวงจรข้อมูลได้ (Microprocessor Chip)
ซึ่งสามารถจะรองรับการให้มาตรฐานการชำระเงิน และบริการใหม่ ๆ บนเครื่อง นอกจากนี้
บริษัทสามารถให้บริการร้านค้าได้รวดเร็วขึ้น และลดโอกาสที่จะเกิดรายการทุจริตจากร้านค้าสมาชิก

2.3.3 แหล่งที่มาของเงินทุน

บริษัทจัดหาเงินทุนจาก 2 แหล่ง ได้แก่ ส่วนของผู้ถือหุ้นและหนี้สิน โดย ณ วันที่ 31 ธันวาคม 2556
บริษัทมีส่วนของผู้ถือหุ้นทั้งหมด 6,128 ล้านบาท ซึ่งประกอบด้วยทุนชำระแล้ว 2,578 ล้านบาท
ส่วนเกินมูลค่าหุ้นสามัญ 1,892 ล้านบาท และกำไรสะสม (กำไรสะสมจัดสรรแล้วตามกฎหมาย
และกำไรสะสมที่ยังไม่จัดสรร) 1,658 ล้านบาท และมีหนี้สินทั้งหมด 45,776 ล้านบาท

(โปรดศึกษารายละเอียดแหล่งที่มาของเงินทุนได้ที่ “7.3 การออกหลักทรัพย์อื่น “)

3. ปัจจัยเสี่ยง

บริษัทให้ความสำคัญกับปัจจัยความเสี่ยงต่าง ๆ ที่อาจเกิดขึ้น และส่งผลกระทบต่อการดำเนินธุรกิจ
จึงได้มีการกำหนดแนวทางในการบริหารความเสี่ยง ตลอดจนทบทวน
ปรับปรุงกระบวนการทำงานต่าง ๆ อย่างต่อเนื่อง เพื่อให้มีความพร้อมในการรองรับความเสี่ยงต่าง
ๆ ที่อาจเกิดขึ้น มีการจัดตั้งหน่วยงานที่รับผิดชอบงานด้านการบริหารความเสี่ยง
มีการจัดทำนโยบายการบริหารความเสี่ยงด้านต่าง ๆ ได้แก่
นโยบายการบริหารความเสี่ยงองค์กรและกลยุทธ์ นโยบายบริหารความเสี่ยงด้านการเงิน
นโยบายบริหารความเสี่ยงด้านเครดิต นโยบายบริหารความเสี่ยงด้านปฏิบัติการ
และนโยบายบริหารความเสี่ยงด้านชื่อเสียง
ซึ่งต้องผ่านการพิจารณาอนุมัติจากคณะอนุกรรมการบริหารความเสี่ยง (Risk Management
Committee) ก่อนการประกาศใช้ให้พนักงานทุกคนรับทราบและถือปฏิบัติ
และบริษัทได้ดำเนินการทบทวนนโยบายดังกล่าวทุกปีหรือทุกครั้งที่มีการเปลี่ยนแปลงอย่างมีนัยสำคัญ
นอกจากนี้คณะอนุกรรมการบริหารความเสี่ยง อันประกอบด้วยผู้บริหารจากแต่ละสายงานหลัก
ยังมีหน้าที่ควบคุม ติดตาม ประเมินผลการบริหารความเสี่ยง
กำกับดูแลให้บริษัทดำเนินการตามนโยบายและแนวทางการบริหารความเสี่ยงตามที่ได้กำหนดไว้
ให้เป็นไปในแนวทางเดียวกันกับการบริหารความเสี่ยงของกลุ่มธุรกิจทางการเงินของธนาคารกรุงไทย
จำกัด (มหาชน) และสอดคล้องกับหลักเกณฑ์การกำกับแบบรวมกลุ่มของธนาคารแห่งประเทศไทย

กระบวนการบริหารความเสี่ยงของบริษัทนั้นเริ่มจากวิเคราะห์และประเมินสภาพแวดล้อม
โดยพิจารณาปัจจัยต่าง ๆ ที่เกี่ยวข้อง ทั้งปัจจัยภายในบริษัท ได้แก่
ปัจจัยที่เกี่ยวข้องกับผู้บริหารหรือพนักงาน การตลาด นวัตกรรม การปฏิบัติงาน การเงิน เป็นต้น
และสภาพแวดล้อมภายนอก ได้แก่ เศรษฐกิจ สังคม การเมือง เทคโนโลยี สิ่งแวดล้อม
และกฎระเบียบของทางราชการ
พร้อมทั้งระบุความเป็นไปได้ของเหตุการณ์ที่อาจทำให้ไม่บรรลุวัตถุประสงค์
จัดทำแผนภาพความเชื่อมโยงความเสี่ยง (Risk Map) รวมถึงกำหนดดัชนีชี้วัดความเสี่ยง (Key
Risk Indicators: KRI) ระดับความเสี่ยงที่ยอมรับได้ (Risk Appetite)
ระดับความเสี่ยงที่ทนได้ (Risk Tolerance) เพื่อใช้เป็นเครื่องมือในการประเมินความเสี่ยง
ติดตามผลการบริหารความเสี่ยงให้อยู่ในระดับที่ยอมรับได้
และเป็นไปตามเป้าหมายการบริหารความเสี่ยงที่กำหนดไว้
พร้อมทั้งรายงานผลการบริหารความเสี่ยงต่อคณะอนุกรรมการบริหารความเสี่ยง (Risk
Management Committee) คณะกรรมการบริษัท
และคณะกรรมการบริหารความเสี่ยงของกลุ่มธุรกิจทางการเงิน

3.1 ความเสี่ยงด้านกลยุทธ์

เป็นความเสี่ยงที่เกิดจากการกำหนดแผนกลยุทธ์ แผนดำเนินงาน
และการนำไปปฏิบัติไม่เหมาะสมหรือไม่ สอดคล้องกับปัจจัยภายในและสภาพแวดล้อมภายนอก
ทำให้บริษัทไม่สามารถบรรลุวัตถุประสงค์ ส่งผลกระทบต่อรายได้ การดำเนินงาน
หรือการดำรงอยู่ของบริษัท

จากสภาพแวดล้อมทางธุรกิจของบัตรเครดิตและสินเชื่อบุคคลในปัจจุบันมีการเปลี่ยนแปลงอย่างรวดเร็วและมีการแข่งขันสูง
บริษัทจึงต้องปรับตัวเพื่อเพิ่มความสามารถในการแข่งขัน
ต้องมีการจัดทำแผนกลยุทธ์เพื่อใช้ในการกำหนดทิศทางการดำเนินธุรกิจของบริษัทให้สอดคล้องกับวิสัยทัศน์ในการเป็น
Membership Company
โดยบริษัทได้จัดให้มีการประชุมระดมความคิดเห็นของผู้บริหารระดับสูงของทุกสายงานขึ้นทุกปี
เพื่อกำหนดและทบทวนวิสัยทัศน์ กลยุทธ์ และทิศทางการดำเนินธุรกิจ
แผนดำเนินงานประจำปีของบริษัทต้องได้รับอนุมัติจากคณะกรรมการบริษัท
รวมทั้งมีการติดตามผลการดำเนินงานตามแผนเปรียบเทียบกับเป้าหมายอย่างต่อเนื่อง
และรายงานต่อคณะกรรมการบริษัทอย่างสม่ำเสมอ นอกจากนี้ยังามีการติดตาม
ประเมินผลการดำเนินโครงการและผลการดำเนินงานของหน่วยธุรกิจผ่านทางคณะอนุกรรมการผู้บริหารสายงานชุดต่าง
ๆ ได้แก่ Marketing Committee, Finance Committee เป็นต้น

3.2 ความเสี่ยงในการประกอบธุรกิจ

3.2.1 ความเสี่ยงจากกระบวนการจัดอันดับเครดิตการให้สินเชื่อ

บริษัทตระหนักถึงความเสี่ยงอันอาจเกิดจากกระบวนการจัดอันดับเครดิตเพื่อใช้ในการพิจารณาสินเชื่อให้กับลูกค้าแต่ละรายเป็นอย่างมาก
จึงได้กำหนดมาตรฐานการบริหารความเสี่ยงด้านเครดิตที่มีประสิทธิภาพสูงสุด
ซึ่งบริษัทได้มีการพัฒนาแบบจำลองเพื่อใช้ในการวัดค่าความเสี่ยงอย่างต่อเนื่อง
โดยพัฒนาขึ้นมาจากฐานข้อมูลของลูกค้าที่ได้ถูกจัดเก็บไว้อย่างมีประสิทธิภาพ
ครบถ้วนและถูกต้องแม่นยำ ทำให้แบบจำลองความเสี่ยงดังกล่าว
สามารถสะท้อนถึงระดับความเสี่ยงของลูกค้าได้เป็นอย่างดี

สำหรับการพิจารณาอนุมัติสินเชื่อบัตรเครดิตและสินเชื่อบุคคลนั้น บริษัทจะพิจารณาโดยใช้
Application Scoring Model ซึ่งเป็นแบบจำลองมาตรฐานสากล
เพื่อใช้ในการคัดเลือกกลุ่มลูกค้าและอนุมัติลูกค้ารายใหม่
โดยแบบจำลองดังกล่าวเกิดจากการนำความรู้ด้านสถิติมาประยุกต์ใช้ในการพัฒนา
เพื่อเป็นแนวทางในประกอบการวิเคราะห์อนุมัติสินเชื่อโดยนักวิเคราะห์ที่มีประสบการณ์และความเชี่ยวชาญในการวิเคราะห์สินเชื่อ
ตลอดจนได้มีการพัฒนาและปรับปรุงประสิทธิภาพของแบบจำลองอย่างต่อเนื่อง
เพื่อช่วยให้การตัดสินใจสะท้อนถึงข้อมูลที่เป็นปัจจุบัน
รวมถึงควบคุมระดับความเสี่ยงให้อยู่ในขอบเขตที่ยอมรับได้
นอกจากนี้ในการกำหนดนโยบายและหลักเกณฑ์ในการอนุมัติสินเชื่อนั้นจะต้องผ่านการพิจารณาจากคณะกรรมการบริหารความเสี่ยง
(Risk Management Committee) รวมถึงบุคคลและหน่วยงานที่เกี่ยวข้องหลากหลายหน่วยงาน
ซึ่งประกอบไปด้วยผู้มีความรู้และประสบการณ์
เพื่อให้การวิเคราะห์เป็นไปได้อย่างถูกต้องและมีประสิทธิภาพ

บริษัทได้มีการใช้ Behavior Scoring Model
ในการจัดอันดับความเสี่ยงด้านเครดิตของลูกค้าที่อยู่ใน Portfolio
โดยพิจารณาจากความสามารถในการชำระหนี้และพฤติกรรมการใช้จ่ายของลูกค้าแต่ละราย
เพื่อช่วยในการพิจารณาปรับเพิ่มวงเงินสินเชื่อให้แก่ลูกค้า
รวมถึงการพัฒนาเพื่อใช้ในกระบวนการตั้งเงินสำรอง (Provision)
ของบริษัทตามระดับความเสี่ยงของลูกหนี้ที่ประเมินได้จากแบบจำลองดังกล่าว ซึ่งระดับคะแนนของ
Behavior Scoring Model
จะเป็นปัจจัยหนึ่งที่ส่งผลต่อการเปลี่ยนแปลงของระดับเงินทุนสำรองของบริษัท

นอกจากนี้ ยังได้มีการพัฒนา Collection Scoring Model
ซึ่งเป็นแบบจำลองเพื่อใช้ในการบริหารจัดการและติดตามลูกหนี้
แบบจำลองดังกล่าวสามารถสะท้อนให้เห็นถึงอันดับความเสี่ยงของลูกหนี้ที่ค้างชำระกับทางบริษัท
ซึ่งจะช่วยในการจัดเรียงลำดับการติดตามและบริหารจัดการหนี้ได้อย่างมีประสิทธิภาพ

3.2.2 ความเสี่ยงจากการไม่ได้รับชำระหนี้

การไม่ได้รับชำระหนี้คืนอย่างมีนัยสำคัญอาจส่งผลกระทบต่อฐานะการเงินและผลการดำเนินงานของบริษัท
บริษัทจึงมีนโยบายให้บริการสินเชื่อเพื่อผู้บริโภครายย่อยแก่ลูกค้าที่มีความสามารถในการจ่ายชำระคืน
โดยลูกค้าแต่ละรายจะได้รับวงเงินสินเชื่อที่กำหนดตามความเสี่ยงของแต่ละบุคคล
อีกทั้งบริษัทได้กระจายสินเชื่อดังกล่าวไปทั่วทุกอุตสาหกรรม ภูมิภาค
และกลุ่มลูกค้าทำให้ความเสี่ยงอันอาจเกิดจากการไม่ได้รับชำระหนี้จากลูกค้าอยู่ในระดับต่ำ โดย ณ
31 ธันวาคม 2556 ลูกหนี้การค้ารวมของบริษัทมีอายุไม่เกิน 90 วัน จำนวน 49,674 ล้านบาท
คิดเป็นอัตราร้อยละ 97.0 ของยอดลูกหนี้การค้ารวมที่มีมูลค่าเท่ากับ 51,208 ล้านบาท
หลังจากหักค่าเผื่อหนี้สงสัยจะสูญจำนวน 4,494 ล้านบาทแล้ว บริษัทมีลูกหนี้การค้าสุทธิอยู่ที่ 46,714
ล้านบาท ทั้งนี้ บริษัทคำนึงถึงคุณภาพลูกหนี้เป็นสำคัญ
โดยเน้นนโยบายเรื่องการบริหารจัดการความเสี่ยงซึ่งเป็นการรักษาสมดุลระหว่างจำนวนพอร์ตใหม่ที่เพิ่มขึ้นและความสามารถในการจัดการความเสี่ยงให้เหมาะสมในระดับที่ยอมรับได้
และบริษัทสามารถควบคุมคุณภาพพอร์ตได้ดีขึ้น
จากการปรับการบริหารจัดการหนี้ตั้งแต่ก่อนที่จะเป็นหนี้เสีย (Pre-delinquent)
ประกอบกับการติดตามหนี้ที่มีประสิทธิภาพ ทำให้ ณ สิ้นปี 2556 บริษัทมีค่า NPL (> 90 วัน)
สำหรับลูกหนี้บัตรเครดิตที่ร้อยละ 2.2 ลดลงเมื่อเทียบกับสิ้นปี 2555 ที่มีค่าเท่ากับร้อยละ 2.7 และ
NPL ของลูกหนี้สินเชื่อบุคคลปรับตัวลดลงเป็นร้อยละ 1.5 จากร้อยละ 2.5 ณ สิ้นปีก่อนหน้า

3.2.3 ความเสี่ยงอันเกิดจากการควบคุมของภาครัฐ

กระทรวงการคลังได้ออกประกาศอนุญาตให้ประกอบธุรกิจบัตรเครดิตและสินเชื่อส่วนบุคคล
โดยอนุญาตให้ประกอบธุรกิจภายใต้ประกาศคณะปฏิวัติฉบับที่ 58
และมอบอำนาจให้ธนาคารแห่งประเทศไทยเป็นผู้ควบคุมดูแลโดยได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว
รวมทั้งมีการกำหนดอัตราดอกเบี้ยและค่าธรรมเนียมต่าง ๆ ที่สามารถเรียกเก็บจากลูกค้า
คุณสมบัติของผู้ถือบัตรเครดิตและลูกค้าสินเชื่อบุคคล ซึ่งบริษัทได้รับอนุญาตให้ประกอบธุรกิจบัตรเครดิต
และสินเชื่อส่วนบุคคลภายใต้การกำกับแล้ว
รวมถึงได้รับอนุญาตให้เป็นผู้ประกอบธุรกิจบริการการชำระเงินทางอิเล็กทรอนิกส์
ตามพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็กทรอนิกส์ พ.ศ.
2551
ซึ่งคณะกรรมการธุรกรรมทางอิเล็กทรอนิกส์และธนาคารแห่งประเทศไทยในฐานะหน่วยงานกำกับดูแลได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว

ทั้งนี้ บริษัทได้ถือปฏิบัติตามกฎหมาย ประกาศ กฎระเบียบ
ข้อบังคับที่ได้ออกมาบังคับใช้แล้วทุกประการและหากมีการออกกฏหมาย หรือกฎระเบียบ ข้อบังคับใหม่
ๆ ในอนาคต บริษัทก็จะถือปฎิบัติตามกฎระเบียบข้อบังคับนั้น ๆ อย่างเคร่งครัด อนึ่ง
หากการเปลี่ยนแปลงข้อบังคับต่าง ๆ ไม่มีความยืดหยุ่นและไม่สอดคล้องกับสภาวการณ์ในขณะนั้น
อาจจะส่งผลกระทบอย่างมีนัยสำคัญต่อการดำเนินงานของบริษัทได้ อย่างไรก็ตาม
ผู้ออกกฎระเบียบได้มีความยืดหยุ่นในการปรับเปลี่ยนกฎระเบียบให้สอดคล้องกับภาวะตลาดในขณะนั้น
ๆ ทำให้เชื่อมั่นได้ว่าความเสี่ยงนี้จะถูกบริหารจัดการได้อย่างเหมาะสม

3.2.4 ความเสี่ยงอันเกิดจากการไม่ปฏิบัติตามสัญญาของ ธนาคารกรุงไทย จำกัด(มหาชน) (ธนาคาร)

ธนาคารซึ่งมีฐานะเป็นผู้ถือหุ้นรายใหญ่ของบริษัท ได้ลงนามในสัญญาการให้บริการด้านงานสนับสนุน
(Back Office) กับบริษัทเพื่อให้ความสนับสนุนการดำเนินงานของบริษัทเป็นระยะเวลา 15 ปี
โดยบริษัทสามารถใช้เครือข่ายสาขาของธนาคารในการจัดหาสมาชิกและการรับชำระเงินและร่วมใช้ระบบงาน
Computer System บางส่วนของธนาคารได้อีกด้วย
โดยบริษัทจะจ่ายค่าบริการด้านงานสนับสนุนที่กำหนดตามอัตราตลาดให้กับธนาคาร ทั้งนี้
บริษัทเห็นว่าความเสี่ยงอันอาจเกิดจากการไม่ปฏิบัติตามสัญญาของธนาคารนั้นมีน้อยมาก
เนื่องจากการเข้าทำสัญญาดังกล่าวได้รับการพิจารณาจากคณะกรรมการของธนาคาร
นอกจากนี้ในส่วนของการจัดหาสมาชิกนั้น บริษัทมีช่องทางการจัดหาสมาชิกที่หลากหลาย
อีกทั้งยังได้รับความสนับสนุนจากผู้ประกอบการรายอื่น ๆ
ในการให้บริการเพื่อเป็นช่องทางการชำระเงินสำหรับลูกค้าของบริษัท
ซึ่งช่วยเพิ่มความสะดวกสบายให้กับลูกค้าอีกด้วย ทั้งนี้ หากธนาคารไม่ปฎิบัติตามสัญญาแล้วนั้น
บริษัทสามารถจัดหาผู้ให้บริการรายใหม่ ๆ เพื่อรองรับการดำเนินงานได้
สำหรับในส่วนของระบบงานข้อมูลสารสนเทศนั้น
บริษัทร่วมใช้ระบบงานข้อมูลสารสนเทศของธนาคารน้อยมาก ดังนั้น
การไม่ปฎิบัติตามสัญญาของธนาคารซึ่งโอกาสที่จะเกิดขึ้นนั้นมีน้อยมาก
จะไม่ส่งผลกระทบอย่างมีนัยสำคัญต่อการดำเนินงานของบริษัท

3.2.5 ความเสี่ยงอันเกิดจากสภาวะการแข่งขันที่สูงขึ้นอันเกิดจากการเพิ่มขึ้นของจำนวนผู้ประกอบการ

บริษัทได้ตระหนักถึงสภาวะการแข่งขันที่มีความรุนแรงมากขึ้น
โดยอาจส่งผลให้เกิดการแข่งขันทางด้านราคา การแย่งชิงลูกค้า หรือการรับโอนหนี้ของลูกค้า
ซึ่งอาจก่อให้เกิดความเสี่ยงที่ส่งผลกระทบต่อการดำเนินงานรวมทั้งผลประกอบการของบริษัท
อย่างไรก็ตาม
บริษัทมีความชำนาญในการดำเนินธุรกิจสินเชื่อเพื่อผู้บริโภคในประเทศไทยมาเป็นเวลานาน
รวมทั้งมีการลงทุน พัฒนาและคิดค้นผลิตภัณฑ์และการบริการรูปแบบใหม่ ๆ
เพื่อสร้างมูลค่าสูงสุดให้กับลูกค้าอย่างต่อเนื่อง
อีกทั้งการเข้ามาดำเนินธุรกิจของผู้ประกอบการรายใหม่ ๆ นั้น
จะต้องใช้เวลาในการสำรวจตลาดและวิธีการดำเนินธุรกิจให้เหมาะสมกับธุรกิจที่มีรูปแบบเฉพาะประเภทนี้
ทำให้บริษัทมีข้อได้เปรียบเหนือผู้ประกอบการรายอื่น ๆ เป็นอย่างมาก ดังนั้น
บริษัทเห็นว่าการแข่งขันที่รุนแรงมากขึ้นนั้นไม่น่าจะส่งผลกระทบอย่างมีนัยสำคัญต่อการดำเนินงานของบริษัททั้งในระยะสั้นและระยะยาว

3.3 ความเสี่ยงทางด้านปฏิบัติการ

3.3.1 ความเสี่ยงอันเกิดจากการสูญเสียข้อมูล

ในการดำเนินธุรกิจของบริษัทนั้น
จำเป็นต้องอาศัยฐานข้อมูลขนาดใหญ่เกี่ยวกับลูกค้าและรายการธุรกรรมต่าง ๆ
ทำให้มีความเสี่ยงที่อาจเกิดจากการรั่วไหลของข้อมูลสำคัญ
การสูญเสียข้อมูลอันเกิดจากอุบัติเหตุหรือมีผู้จงใจทำลายข้อมูลหรือความผิดพลาดที่เกิดจากระบบ
ดังนั้นเพื่อเป็นการป้องกันความเสี่ยงอันเกิดจากการรั่วไหลของข้อมูลที่สำคัญ
บริษัทได้กำหนดมาตรการที่รัดกุมในการรักษาข้อมูลและให้อำนาจเฉพาะบุคคลที่ได้รับอนุญาตในการเข้าถึงข้อมูลที่สำคัญของลูกค้า
สำหรับความเสี่ยงที่อาจเกิดจากการที่มีผู้จงใจทำลายข้อมูลนั้นบริษัทได้กำหนดให้มีการจัดทำฐานข้อมูลสำรอง
อีกทั้งจะต้องมีกระบวนการนำข้อมูลกลับคืนมาหากข้อมูลถูกทำลาย

3.3.2 ความเสี่ยงจากการทุจริตบัตรเครดิต

บริษัทได้ให้ความสำคัญกับการป้องกันและติดตามความเสียหายจากการทุจริตบัตรเครดิต
โดยปัจจุบันบริษัทใช้ชิปเทคโนโลยี (Chip Card and EMV Technology)
ซึ่งเป็นระบบที่มีความปลอดภัยสูงสุดแทนระบบแถบแม่เหล็ก (Magnetic Stripe)
รวมทั้งได้มีการลงทุนนำระบบ Online Fraud Detection
ใหม่ที่มีประสิทธิภาพสูงมาใช้และมีทีมงาน Monitor 24 ชั่วโมงทุกวัน
นอกจากนี้บริษัทยังได้มีการนำระบบการเข้ารหัส (3D-Secure) สำหรับการทำธุรกรรมทาง
E-Commerce และระบบรหัสผ่านเพียงครั้งเดียว (One Time Password - OTP)
ซึ่งจะช่วยเพิ่มความมั่นใจและความปลอดภัยให้กับผู้ถือบัตรและร้านค้าสมาชิก
โดยระบบดังกล่าวเป็นเทคโนโลยีที่ได้รับการยอมรับจากหลายประเทศ นอกจากนี้ยังมีบริการ SMS
แจ้งเจ้าของบัตรทราบกรณีที่มีรายการใช้จ่ายตั้งแต่ 10,000 บาทขึ้นไป ในปี 2556
มีมูลค่าความเสียหายอันเกิดจากการทุจริตบัตรเครดิตเป็นจำนวน 3.0 ล้านบาท หรือคิดเป็นร้อยละ
0.006 ของสินเชื่อรวม

3.4 ความเสี่ยงด้านการเงิน 

3.4.1 ความเสี่ยงด้านสภาพคล่อง

เป็นความเสี่ยงที่เกิดจากความไม่เพียงพอของเงินทุนหมุนเวียนหรือสามารถจัดหาเงินทุนได้ด้วยต้นทุนที่สูงเกินกว่าระดับที่ยอมรับได้
ซึ่งอาจส่งผลกระทบต่อรายได้ของบริษัท
บริษัทจึงได้ตระหนักถึงความเสี่ยงด้านสภาพคล่องที่อาจเกิดขึ้นจากความไม่แน่นอนของภาวะเศรษฐกิจโลกและส่งผลกระทบถึงเศรษฐกิจไทย
รวมถึงสภาวะความผันผวนของตลาดการเงินไม่ว่าจะเป็นตลาดตราสารหนี้หรือตลาดทุน
ดังนั้นเพื่อป้องกันความเสี่ยงจากการขาดสภาพคล่องทางการเงิน
บริษัทจึงมีแนวทางในการจัดหาเงินกู้ยืมทั้งประเภทระยะสั้นและระยะยาว
และปรับสัดส่วนเงินกู้ยืมแต่ละประเภทให้สอดคล้องกับอายุของลูกหนี้ของบริษัท
โดยมุ่งเน้นการระดมทุนจากการออกหุ้นกู้ การออกตั๋วแลกเงิน
และจัดหาแหล่งเงินทุนจากสถาบันการเงินหลายแห่ง
โดยไม่ได้พึ่งพิงสถาบันการเงินแห่งใดแห่งหนึ่งโดยเฉพาะ ณ วันที่ 31 ธันวาคม 2556
บริษัทมีเงินกู้ยืมทั้งสิ้น 39,408 ล้านบาท ประกอบด้วย เงินกู้ยืมจากสถาบันการเงินที่เกี่ยวข้องกัน
11 ล้านบาท สถาบันการเงินอื่น 11,197 ล้านบาท เงินกู้ยืมระยะยาว 5,200 ล้านบาท และหุ้นกู้
23,000 ล้านบาท คิดเป็นสัดส่วนเงินกู้ยืมระยะสั้นต่อเงินกู้ยืมระยะยาว เท่ากับร้อยละ 28 : 72
อีกทั้งบริษัทได้รับการสนับสนุนวงเงินสินเชื่อจากธนาคารกรุงไทยเป็นจำนวนทั้งสิ้น 18,000 ล้านบาท
และมีวงเงินเบิกเกินบัญชี (Overdraft) อีกจำนวน 30 ล้านบาท ณ วันที่ 31 ธันวาคม 2556
บริษัทไม่มีการเบิกใช้วงเงินดังกล่าว และบริษัทยังมีวงเงินสินเชื่อคงเหลือกับสถาบันการเงินอื่น ๆ
จำนวน 3,890 ล้านบาท มีอัตราส่วนหนี้สินต่อส่วนของผู้ถือหุ้น (D/E Ratio) เท่ากับ 7.5 เท่า
ซึ่งยังอยู่ในระดับที่ต่ำกว่าภาระผูกพันที่กำหนดไว้ในหนังสือชี้ชวนของการออกหุ้นกู้ที่ต้องดำรงอัตราส่วนหนี้สินต่อส่วนของผู้ถือหุ้นให้ไม่เกิน
10 เท่า

บริษัทมีฝ่ายงานด้านการบริหารเงินที่คอยติดตามประเมินวิเคราะห์แนวโน้มสภาพคล่องของบริษัท
มีการจัดทำแบบจำลองในสถานการณ์ต่าง ๆ (Scenario Analysis)
ที่อาจเกิดขึ้นกับบริษัททั้งในระยะสั้นและในระยะยาว มีการคาดการณ์แนวโน้มอัตราดอกเบี้ย
และฐานเงินทุน ตลอดจนเงินกู้ยืมของบริษัท เพื่อเตรียมการรับมือกับสถานการณ์ต่าง ๆ
อันจะมีผลกระทบต่อแหล่งเงินทุนและป้องกันไม่ให้เกิดภาวะการขาดสภาพคล่อง
หรือการมีสภาพคล่องมากเกินไปได้อย่างทันท่วงที รวมทั้งได้ร่วมกับฝ่ายงาน Enterprise Risk
Management (ERM)
ในการบริหารสภาพคล่องให้เป็นไปตามแนวทางการบริหารความเสี่ยงด้านสภาพคล่องของบริษัทที่ฝ่ายงาน
ERM ได้มีการจัดทำขึ้น อีกทั้งได้มีการจัดทำดัชนีชี้วัดความเสี่ยงด้านสภาพคล่อง (Liquidity Key
Risk Indicators) และการทดสอบภาวะวิกฤต (Stress testing) เพื่อใช้ในการประเมิน
ติดตาม ควบคุม และรายงานสถานะความเสี่ยงด้านสภาพคล่องของบริษัทต่อ Risk Management
Committee อย่างสม่ำเสมอ
พร้อมทั้งมีแผนรองรับภาวะฉุกเฉินด้านสภาพคล่องหากความเสี่ยงด้านสภาพคล่องเกินกว่าระดับความเสี่ยงที่ยอมรับได้
เพื่อให้บริษัทสามารถจัดการแก้ไขสถานการณ์ต่าง ๆ ภายใต้ภาวะฉุกเฉินได้อย่างมีประสิทธิภาพ

3.4.2 ความเสี่ยงด้านอัตราดอกเบี้ย

เป็นความเสี่ยงที่เกิดจากการเปลี่ยนแปลงอัตราดอกเบี้ยของรายการสินทรัพย์
และหนี้สินทั้งหมดที่มีความอ่อนไหวต่ออัตราดอกเบี้ย (Rate Sensitive Items)
ซึ่งอาจส่งผลกระทบในทางลบต่อรายได้ดอกเบี้ยสุทธิ (Net Interest Income)
ดังนั้นเพื่อเป็นการลดผลกระทบจากการเปลี่ยนแปลงของอัตราดอกเบี้ยตลาดต่อต้นทุนทางการเงินของบริษัท
บริษัทได้จัดหาเงินกู้ยืมทั้งประเภทระยะสั้น และระยะยาว
ประเภทอัตราดอกเบี้ยคงที่และอัตราดอกเบี้ยลอยตัว
โดยปรับสัดส่วนเงินกู้ยืมแต่ละประเภทให้สอดคล้องกับแนวโน้มของอัตราดอกเบี้ยในอนาคต
และสถานะของโครงสร้างสินทรัพย์ของบริษัท ทั้งนี้
การจัดสัดส่วนดังกล่าวต้องคำนึงถึงความเสี่ยงด้านสภาพคล่องร่วมด้วยเสมอ นอกจากนี้ฝ่ายงาน
Enterprise Risk Management
ได้มีการจัดทำดัชนีชี้วัดความเสี่ยงด้านอัตราดอกเบี้ยในบัญชีเพื่อการธนาคาร (Interest Rate
Risk in Banking Book) และการทดสอบภาวะวิกฤต (Stress testing)
เพื่อใช้ในการประเมิน ติดตาม ควบคุมและรายงานสถานะความเสี่ยงด้านอัตราดอกเบี้ยของบริษัทต่อ
Risk Management Committee อย่างสม่ำเสมอ
พร้อมทั้งมีแผนรองรับหากความเสี่ยงด้านอัตราดอกเบี้ยเกินกว่าระดับความเสี่ยงที่ยอมรับได้

4. ทรัพย์สินที่ใช้ในการประกอบธุรกิจ

4.1 อาคารและอุปกรณ์

4.1.1 สัญญาระยะยาว 

บริษัทมีสัญญาระยะยาว ณ วันที่ 31 ธันวาคม 2555 และวันที่ 31 ธันวาคม 2556 ดังนี้

  4.1.1.1 บริษัทมีสัญญาเช่าอาคารสำนักงานซึ่งเป็นที่ตั้งสำนักงานใหญ่ ตั้งอยู่เลขที่ 591
  อาคารสมัชชาวาณิช 2 ชั้น 14 ถนนสุขุมวิท แขวงคลองตันเหนือ เขตวัฒนา กรุงเทพมหานคร
  และมีสัญญาเช่าอาคารเพื่อเป็นสำนักงาน และเป็นที่ตั้งของ KTC Touch จำนวนทั้งสิ้น 24
  จุดบริการ แบ่งเป็น 23 จุดบริการในเขตกรุงเทพและปริมณฑล และอีก 1
  จุดบริการในเขตภูมิภาค นอกจากนี้ยังมีสัญญาบริการ สิ่งอำนวยความสะดวกอื่น ๆ
  และสัญญาเช่าเครื่องรูดบัตรหลายฉบับ ซึ่งสัญญาดังกล่าวที่มีผลผูกพัน ณ วันที่ 31 ธันวาคม 2555
  และ ณ วันที่ 31 ธันวาคม 2556 มีค่าเช่าและบริการ ดังนี้

  4.1.1.2
  สัญญารับบริการประมวลผลข้อมูลบัญชีสินเชื่อบุคคลและสินเชื่อเพื่อการบริโภคและบัญชีบัตรเครดิตกับบริษัทต่างประเทศบางแห่ง
  (“คู่สัญญา”) โดยสัญญาดังกล่าวประกอบด้วย สัญญาหลักคือสัญญารับบริการประมวลผลข้อมูล
  และสัญญาประกอบที่เกี่ยวเนื่องกับธุรกรรมบัตรเครดิตอีกสองฉบับ ภายใต้เงื่อนไขของสัญญาหลัก
  คู่สัญญาตกลงจะเป็นผู้ให้บริการบริหารจัดการและประมวลผลข้อมูลเกี่ยวกับธุรกิจการออกบัตรเครดิตและธุรกิจร้านค้ารับบัตรเครดิตให้แก่บริษัท
  รวมทั้งการประมวลผลข้อมูลและจัดส่งข้อมูลที่ประมวลผลแล้วผ่านระบบสื่อสารระหว่างประเทศเป็นข้อมูลอิเล็กทรอนิกส์กลับมายังบริษัท
  เพื่อดำเนินการจัดพิมพ์เป็นใบแจ้งยอดให้แก่ลูกค้าของบริษัทต่อไป
  บริษัทตกลงจะเป็นผู้รวบรวมและจัดส่งข้อมูลต่าง ๆ เกี่ยวกับลูกค้าของบริษัทที่สมัครบัตรเครดิต
  รวมทั้งโครงการสินเชื่อส่วนบุคคลและสินเชื่อเพื่อการบริโภคที่บริษัทจะจัดทำขึ้นในอนาคตให้แก่คู่สัญญา
  ทั้งนี้ค่าบริการที่บริษัทต้องจ่ายตามสัญญา
  จะคิดเป็นจำนวนเงินในอัตราที่แตกต่างกันตามประเภทของรายการ
  ปริมาณการทำรายการและตามจำนวนลูกค้า สัญญาดังกล่าวมีผลบังคับตั้งแต่วันที่ 26 กันยายน
  2546 และนับต่อเนื่องไปอีก 8 ปี นับจากวันที่ 28 มิถุนายน 2547
  ซึ่งบริษัทสามารถใช้งานต่อเนื่องได้อีก 8 เดือนนับจากวันที่ 28 มิถุนายน 2555
  โดยมีอัตราค่าบริการตามปกติ สัญญาดังกล่าวได้สิ้นสุดแล้วเมื่อวันที่ 28 กุมภาพันธ์ 2556

  ต่อมาบริษัทมีความประสงค์จะพัฒนาระบบประมวลผลของบริษัทเอง
  จึงแจ้งความประสงค์ไม่ต่อสัญญาสำหรับรอบระยะเวลา 28 มิถุนายน 2555
  แต่คู่สัญญายังคงมีหน้าที่ให้บริการแก่บริษัทต่อไปจนกว่าบริษัทจะสามารถใช้งานระบบของบริษัทได้
  พร้อมกันนี้บริษัทได้ทำบันทึกความเข้าใจ ร่วมกับผู้ให้บริการภายในประเทศแห่งหนึ่ง เมื่อวันที่ 4
  ตุลาคม 2555 เพื่อจัดซื้อระบบประมวลผลข้อมูล มาใช้เสริมศักยภาพการบริหารธุรกิจบัตรเครดิต
  สินเชื่อบุคคล
  และสินเชื่อเพื่อการบริโภคทดแทนการใช้ระบบประมวลผลข้อมูลของบริษัทต่างประเทศผู้ให้บริการรายเดิม
  โดยได้ดำเนินการพัฒนาและทดสอบระบบงานอย่างต่อเนื่องตั้งแต่เดือนตุลาคม 2555 เป็นต้นมา

4.2 ลูกหนี้ของบริษัท

ลูกหนี้ของบริษัทแบ่งเป็น 4 ประเภท ได้แก่ (1) ลูกหนี้บัตรเครดิต (2) ลูกหนี้สินเชื่อธนวัฏ (3)
ลูกหนี้สินเชื่อบุคคลและ (4) ลูกหนี้สินเชื่อเจ้าของกิจการ
ทั้งนี้บริษัทมีนโยบายที่จะให้บริการสินเชื่อธนวัฏและสินเชื่อเจ้าของกิจการเฉพาะลูกค้าเดิมต่อไป
โดยไม่มีการให้บริการดังกล่าวเพิ่มแก่ลูกค้ารายใหม่จึงคาดว่าลูกหนี้สินเชื่อธนวัฏและสินเชื่อเจ้าของกิจการจะมียอดลดลงทุกปี

ณ วันที่ 31 ธันวาคม 2556 บริษัทมีสินเชื่อบัตรเครดิตสุทธิ 32,875 ล้านบาท สินเชื่อธนวัฏสุทธิ
225 ล้านบาท ลูกหนี้สินเชื่อบุคคลสุทธิ 13,597 ล้านบาท และลูกหนี้สินเชื่อเจ้าของกิจการสุทธิ 17
ล้านบาท

4.2.1 นโยบายการรับรู้รายได้

บริษัทมีนโยบายรับรู้รายได้ดอกเบี้ยจากลูกหนี้บัตรเครดิตสำหรับรายการใช้จ่ายผ่านบัตรเครดิตที่ครบกำหนดผ่อนชำระแต่ไม่ชำระตั้งแต่วันที่บันทึกบัญชีลูกหนี้บัตรเครดิต
และรับรู้รายได้ดอกเบี้ยลูกหนี้บัตรเครดิตจากการเบิกเงินสดล่วงหน้าตั้งแต่วันที่เบิกเงินสด
สำหรับรายได้ดอกเบี้ยรับจากลูกหนี้สินเชื่อธนวัฏ ลูกหนี้สินเชื่อบุคคล
และลูกหนี้สินเชื่อเจ้าของกิจการรับรู้ตามเกณฑ์คงค้าง

ทั้งนี้บริษัทจะรับรู้รายได้ดอกเบี้ยตามเกณฑ์เงินสดสำหรับลูกหนี้บัตรเครดิต ลูกหนี้สินเชื่อธนวัฏ
และลูกหนี้สินเชื่อบุคคลที่ผิดนัดชำระหนี้ติดต่อกันเกิน 180 วัน
บริษัทจะเปิดเผยยอดหนี้คงเหลือของลูกหนี้ที่ค้างชำระเกิน 3 งวดติดต่อกัน
ซึ่งบริษัทยังคงรับรู้รายได้และเปิดเผยรายได้ดอกเบี้ยที่รับรู้จากลูกหนี้ที่ค้างชำระเกิน 3
งวดติดต่อกันไว้ในหมายเหตุประกอบงบการเงิน

บริษัทรับรู้รายได้ค่าธรรมเนียมและบริการ ซึ่งได้แก่ ค่าธรรมเนียมเบิกเงินสดล่วงหน้า
ค่าธรรมเนียมในฐานะผู้ออกบัตร ค่าธรรมเนียมรับจากผู้ใช้ต่างธนาคาร และค่าธรรมเนียมอื่น ณ
วันที่ให้บริการ

บริษัทรับรู้รายได้จากการบริหารงานเมื่อได้ให้บริการตามที่ระบุในสัญญาว่าจ้าง

หนี้สูญได้รับคืนจะถูกบันทึกเป็นรายได้ในงวดที่บริษัทได้รับชำระ

4.2.2 นโยบายการจัดชั้นสินทรัพย์

บริษัทมีการจัดชั้นสินทรัพย์สำหรับลูกหนี้สินเชื่อ ทั้งสำหรับลูกหนี้บัตรเครดิต ลูกหนี้สินเชื่อธนวัฏ
ลูกหนี้สินเชื่อบุคคล และลูกหนี้สินเชื่อเจ้าของกิจการ
โดยมีนโยบายการจัดชั้นสินทรัพย์ตามระยะเวลาที่ผู้ถือบัตรค้างชำระกับบริษัท โดยจะแบ่งสินเชื่อเป็น
3 ชั้น คือ

(1) ลูกหนี้ที่ค้างชำระไม่เกิน 90 วัน

(2) ลูกหนี้ที่ค้างชำระในระหว่าง 91 - 180 วัน

(3) ลูกหนี้ที่ค้างชำระเกินกว่า 180 วัน

4.2.3 นโยบายการตั้งค่าเผื่อหนี้สงสัยจะสูญ

-   สำหรับปีสิ้นสุดวันที่ 31 ธันวาคม 2553 ต่อเนื่องจนถึงปัจจุบัน
    บริษัทกำหนดนโยบายค่าเผื่อหนี้สงสัยจะสูญ ดังนี้

1)  บริษัทพิจารณาค่าเผื่อหนี้สงสัยจะสูญของลูกหนี้บัตรเครดิต
    ลูกหนี้สินเชื่อธนวัฏบัตรและสินเชื่อบุคคลที่มีอายุหนี้เป็นระยะเวลาระหว่าง 0 - 90 วัน
    โดยการใช้อัตราร้อยละการสูญเสียสุทธิ (Loss rate net of recovery)
    ซึ่งบริษัทคาดว่าอัตราการสูญเสียที่ใช้สามารถอธิบายความเสี่ยงของการให้สินเชื่อดังกล่าวได้
    ทั้งนี้ได้มีการปรับปรุงประสบการณ์ผลขาดทุนในอดีตด้วยข้อมูลแนวโน้มสภาวะเศรษฐกิจที่อาจมีผลกระทบต่อความสามารถในการชำระหนี้ของกลุ่มลูกหนี้
    รวมทั้งเพิ่มปัจจัยทางเศรษฐกิจเพื่อรองรับความเสี่ยงที่อาจจะเกิดขึ้นจากภาวะเศรษฐกิจผันผวนในอนาคต
    และบริษัทตั้งสำรองเต็มจำนวนสำหรับลูกหนี้ที่ผิดนัดชำระเป็นระยะเวลามากกว่า 90 วันขึ้นไป

2)  เนื่องจากบริษัทเริ่มให้บริการสินเชื่อเจ้าของกิจการเมื่อปี 2547 แต่ปริมาณสินเชื่อลดลงเรื่อย
    ๆ
    ทำให้ไม่มีข้อมูลที่เกิดขึ้นจริงในอดีตเป็นสถิติเพียงพอในการคำนวณค่าเผื่อหนี้สงสัยจะสูญจากอัตราร้อยละของการสูญเสียสุทธิที่เกิดขึ้นจริงได้
    ดังนั้นบริษัทจึงประมาณการค่าเผื่อหนี้สงสัยจะสูญสำหรับสินเชื่อเจ้าของกิจการโดยใช้เกณฑ์ตั้งสำรองอัตราร้อยละ
    1
    ปรับปรุงด้วยข้อมูลแนวโน้มสภาวะเศรษฐกิจที่อาจมีผลกระทบต่อความสามารถในการชำระหนี้ของกลุ่มลูกหนี้
    สำหรับลูกหนี้ที่มีอายุหนี้เป็นระยะเวลาระหว่าง 0 - 90 วัน
    รวมถึงการตั้งสำรองเต็มจำนวนสำหรับลูกหนี้ผิดนัดชำระเป็นระยะเวลามากกว่า 90 วันขึ้นไป

3)  บริษัทมีการตัดหนี้สูญเมื่อบริษัทพิจารณาว่าจะเรียกเก็บหนี้ดังกล่าวไม่ได้

  ทั้งนี้ในปี 2554 บริษัทได้มีการตั้งสำรองพิเศษเพิ่มเติม 2 รายการ ดังนี้

-   การตั้งสำรองหนี้สงสัยจะสูญพิเศษสำหรับลูกหนี้เฉพาะกลุ่มที่ได้รับผลกระทบจากน้ำท่วมเป็นจำนวน
    633 ล้านบาท

-   การตั้งสำรองเพิ่มพิเศษเพื่อรองรับการแลกสิทธิประโยชน์ของสมาชิกบัตรเครดิต KTC-Royal
    Orchid Plus (ROP) เป็นจำนวน 838 ล้านบาท ซึ่งเป็นการสำรองเพียงครั้งเดียว
    เพื่อรองรับการเปลี่ยนแปลงนโยบายทางการตลาด
    จากลูกค้าสามารถสะสมไมล์เพื่อใช้แลกสิทธิประโยชน์ในอนาคต เป็นให้เป็นคะแนนสะสม
    (Forever Rewards) แทน

1. ลูกหนี้บัตรเครดิต

สำหรับปี 2554 – 2556 มีรายละเอียดของลูกหนี้บัตรเครดิต ดังนี้

  -------------------------------------------------------------------------------------
                         31 ธ.ค 2554          31 ธ.ค 2555          31 ธ.ค 2556 
  ---------------------- ----------- -------- ----------- -------- ----------- --------
                         ล้านบาท      ร้อยละ    ล้านบาท      ร้อยละ    ล้านบาท      ร้อยละ

  ลูกหนี้บัตรเครดิต           33,668.29   100.00   34,007.08   100.00   35,297.26   100.00

  ไม่เกิน 90 วัน            32,342.28   96.06    33,078.88   97.27    34,525.16   97.81

  91 – 180 วัน            852.18      2.53     406.46      1.20     332.64      0.94

  มากกว่า 180 วัน          473.83      1.41     521.74      1.53     439.46      1.25

  ค่าเผื่อหนี้สงสัยจะสูญ        2,728.26    8.10     1,917.26    5.64     2,422.32    6.86

  ลูกหนี้บัตรเครดิต – สุทธิ     30,940.03            32,089.82            32,874.94   
  -------------------------------------------------------------------------------------

ที่มา : งบการเงิน ปี 2554 - 2556 ตรวจสอบโดยสำนักงานดีลอยท์ ทู้ช โธมัทสุ ไชยยศ

2. ลูกหนี้สินเชื่อธนวัฏ

สำหรับปี 2554 – 2556 มีรายละเอียดของลูกหนี้สินเชื่อธนวัฏดังนี้

  ----------------------------------------------------------------------------
                         31 ธ.ค            31 ธ.ค            31 ธ.ค   
                         2554              2555              2556     
  ---------------------- -------- -------- -------- -------- -------- --------
                         ล้านบาท   ร้อยละ    ล้านบาท   ร้อยละ    ล้านบาท   ร้อยละ

  ลูกหนี้สินเชื่อธนวัฏ          294.19   100.00   259.42   100.00   239.16   100.00

  ไม่เกิน 90 วัน            281.76   95.78    251.80   97.06    232.02   97.01

  91 – 180 วัน            4.16     1.41     1.56     0.60     1.48     0.62

  มากกว่า 180 วัน          8.27     2.81     6.07     2.34     5.66     2.37

  ค่าเผื่อหนี้สงสัยจะสูญ        22.98    7.81     15.16    5.84     14.17    5.92

  ลูกหนี้สินเชื่อธนวัฏ – สุทธิ    271.21            244.27            224.99   
  ----------------------------------------------------------------------------

ที่มา : งบการเงิน ปี 2554 – 2556 ตรวจสอบโดยสำนักงานดีลอยท์ ทู้ช โธมัทสุ ไชยยศ

3. ลูกหนี้สินเชื่อบุคคล

สำหรับปี 2554 – 2556 มีรายละเอียดของลูกหนี้สินเชื่อบุคคล ดังนี้

  --------------------------------------------------------------------------------------
                          31 ธ.ค 2554          31 ธ.ค 2555          31 ธ.ค 2556 
  ----------------------- ----------- -------- ----------- -------- ----------- --------
                          ล้านบาท      ร้อยละ    ล้านบาท      ร้อยละ    ล้านบาท      ร้อยละ

  ลูกหนี้สินเชื่อบุคคล           12,721.68   100.00   13,242.28   100.00   15,120.58   100.00

  ไม่เกิน 90 วัน             12,186.19   95.79    12,905.22   97.45    14,898.85   98.53

  91 – 180 วัน             279.39      2.20     204.14      1.54     116.45      0.77

  มากกว่า 180 วัน           256.10      2.01     132.93      1.00     105.29      0.70

  ค่าเผื่อหนี้สงสัยจะสูญ         1,071.23    8.42     1,060.16    8.01     1,523.61    10.08

  ลูกหนี้สินเชื่อบุคคล – สุทธิ     11,650.40            12,182.12            13,596.98   
  --------------------------------------------------------------------------------------

ที่มา : งบการเงิน ปี 2554 – 2556 ตรวจสอบโดยสำนักงานดีลอยท์ ทู้ช โธมัทสุ ไชยยศ

4. ลูกหนี้สินเชื่อเจ้าของกิจการ

สำหรับปี 2554 – 2556 มีรายละเอียดของลูกหนี้สินเชื่อเจ้าของกิจการ ดังนี้

  ------------------------------------------------------------------------------
                          31 ธ.ค            31 ธ.ค             31 ธ.ค   
                          2554              2555               2556     
  ----------------------- -------- -------- --------- -------- -------- --------
                          ล้านบาท   ร้อยละ    ล้านบาท    ร้อยละ    ล้านบาท   ร้อยละ

  ลูกหนี้สินเชื่อเจ้าของกิจการ    625.46   100.00   570.76    100.00   550.91   100.00

  ไม่เกิน 90 วัน             60.38    9.65     36.84     6.45     17.77    3.23

  91 – 180 วัน             5.52     0.88     4.71      0.83     1.16     0.21

  มากกว่า 180 วัน           559.56   89.46    529.21    92.72    531.99   96.56

  ค่าเผื่อหนี้สงสัยจะสูญ         567.06   90.66    535.14    93.76    533.73   96.88

  ลูกหนี้สินเชื่อเจ้าของกิจการ –  58.39             35.63              17.18    
  สุทธิ                                                                   
  ------------------------------------------------------------------------------

ที่มา : งบการเงิน ปี 2554 – 2556 ตรวจสอบโดยสำนักงานดีลอยท์ ทู้ช โธมัทสุ ไชยยศ

4.3 นโยบายการลงทุนในบริษัทย่อยและบริษัทร่วม

  ณ วันที่ 31 ธันวาคม 2556 บริษัทไม่มีเงินลงทุนในบริษัทย่อยและบริษัทร่วม

5. ข้อพิพาททางกฎหมาย

บริษัทได้ว่าจ้างผู้ให้บริการรายหนึ่งพัฒนาระบบคอมพิวเตอร์ของบริษัท
ต่อมาผู้ให้บริการดังกล่าวผิดนัดผิดสัญญา
บริษัทจึงบอกเลิกสัญญาและฟ้องร้องเรียกค่าเสียหายต่อศาลทรัพย์สินทางปัญญาและการค้าระหว่างประเทศกลาง
เป็นเงินจำนวน 605.49 ล้านบาท โดยศาลได้รับฟ้องเป็นคดีหมายเลขดำที่ ทป.102/2555
ต่อมาเมื่อวันที่ 2 สิงหาคม 2556
ผู้ให้บริการพัฒนาระบบคอมพิวเตอร์รายดังกล่าวได้ยื่นคำร้องขอแก้ไขเพิ่มคำให้การและฟ้องแย้งบริษัท
โดยเรียกค่าเสียหายจากการบอกเลิกสัญญาโดยไม่สุจริตเป็นเงินจำนวน 537.31 ล้านบาท
และศาลได้รับคำฟ้องแย้งของผู้ให้บริการพัฒนาระบบคอมพิวเตอร์รายดังกล่าวแล้ว
ขณะนี้คดีอยู่ระหว่างการพิจารณาของศาล

ณ วันที่ 31 ธันวาคม 2556 ผู้บริหารไม่สามารถพิจารณาถึงผลลัพธ์จากคดีความดังกล่าว ดังนั้น
รายการสินทรัพย์และหนี้สินที่อาจจะเกิดขึ้นจากผลของคดีความดังกล่าวจึงยังไม่ได้บันทึกบัญชีในงบการเงินของบริษัท

6. ข้อมูลทั่วไป และข้อมูลสำคัญอื่น

1.  
2.  
3.  
4.  
5.  
6.  

6.1 ข้อมูลสำหรับการติดต่อบริษัท

บริษัท บัตรกรุงไทย จำกัด (มหาชน) (“บริษัท” หรือ “KTC”) ประกอบธุรกิจบัตรเครดิต
ตลอดจนธุรกิจที่เกี่ยวเนื่องกับธุรกิจบัตรเครดิต รวมถึง ธุรกิจสินเชื่อเพื่อผู้บริโภค
ซึ่งเป็นสินเชื่อที่ไม่มีทรัพย์สินเป็นหลักประกัน

สถานที่ตั้ง : สำนักงานใหญ่ที่ 591 อาคารสมัชชาวาณิช 2 ชั้น 14 ถนนสุขุมวิท แขวงคลองตันเหนือ
เขตวัฒนา กรุงเทพฯ 10110

เลขทะเบียนบริษัท : 0107545000110

Home Page : www.ktc.co.th

ศูนย์ลูกค้าสัมพันธ์ : 0-2665-5000

โทรศัพท์ : 0-2665-5100

โทรสาร : 0-2665-5190

6.2 ข้อมูลติดต่อหน่วยงานนักลงทุนสัมพันธ์

โทรศัพท์ : 0-2828-5066, 0-2828-5068

โทรสาร : 0-2828-5064

อีเมล : irktc@ktc.co.th

เว็บไซต์ :
http://www.ktc.co.th/th/ktc/InvestorRelations/CorporateInformation/index.htm

6.3 บุคคลอ้างอิง

ผู้ตรวจสอบบัญชี บริษัท ดีลอยท์ ทู้ช โธมัทสุ ไชยยศ สอบบัญชี จำกัด

ชั้น 25 อาคารรัจนาการ 183 ถนนสาทรใต้

แขวงยานนาวา เขตสาทร กรุงเทพฯ 10120

ที่ปรึกษากฎหมาย บริษัท สำนักกฎหมายสากล สยามพรีเมียร์ จำกัด

ชั้น 26 อาคาร ดิ ออฟฟิศเศส แอท เซ็นทรัล เวิลด์

999/9 ถนนพระราม 1 แขวงปทุมวัน เขตปทุมวัน กรุงเทพฯ 10330

นายทะเบียนหุ้นสามัญ บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ 10110

นายทะเบียนหุ้นกู้ ธนาคารกสิกรไทย จำกัด (มหาชน)

  ชั้น 11 เลขที่ 400/22 ถนนพหลโยธิน แขวงสามเสนใน เขตพญาไท กรุงเทพฯ 10400

ธนาคารกรุงศรีอยุธยา จำกัด (มหาชน)

  ชั้น 15 เลขที่ 1222 ถนนพระราม3 แขวงบางโพงพาง เขตยานนาวา กรุงเทพฯ 10120

สถาบันการเงินที่ติดต่อประจำ ธนาคารกรุงไทย จำกัด(มหาชน)

  เลขที่ 35 ถนนสุขุมวิท แขวงคลองเตยเหนือ เขตวัฒนา กรุงเทพฯ 10110

6.4 ทุนจดทะเบียน

  -------------------------- ---- ---------------------------------------
  ทุนจดทะเบียน                 :    2,578,334,070 บาท

  ทุนจดทะเบียนชำระแล้ว          :    2,578,334,070 บาท

  จำนวนหุ้นจดทะเบียน            :    257,833,407 หุ้น

  (หุ้นสามัญ)                        

  จำนวนหุ้นที่ออกและจำหน่ายแล้ว    :    257,833,407 หุ้น

  (หุ้นสามัญ)                        
  -------------------------- ---- ---------------------------------------